
KESAH PELAJARAN ABDOELLAH. 


Sebermoela kapada tarich sanat 1253 tahoen maka be- 
hoewa sesoenggoehnja kapada tahoen itoe adalah barang 
saudagar-saudagar orang Tjina dan orang Jahoedi jang doe- 
doek dalam negeri Singapoera kira-kira sepoeloeh doewa 
belas orang telah memberi samboetan dagangan kapada 
Tjina sampan poekat ampat boewah kira-kira ampat lima 
poeloeh riboe ringgit banjaknja akan dibawanja ka negeri 
Pahang dan Trengganoe dan Kalantan, Patani dan Sang- 
gora. 

Hata beberapa boelan lamanja maka kadengaranlah cha- 
bar ka Singapoera mengataken negeri Kalantan ada perang. 
Maka segala sampan poekat jang ada di sana tijada dile- 
pasken radja kaloewar, karena adat negeri Malajoe apabila 
ada perang dalam negeri, maka segala perahoe-perahoe 
dagang jang ada di dalam negeri itoe tijada boleh kaloewar 
dan masok. Kemoedijan maka disoeroehlah oleh saudagar- 
saudagar itoe seboewah sampan tambang membawa soerat 
ka Kalantan kapada kapitan Tjina Kalantan. 

Sjahadan telah sampailah soerat itoe, maka sigera diba- 
lasnja soerat, mengataken sesoenggoehnja Kalantan ada 
perang. Maka sampan poekat itoepon adalah di sana, maka 

djikalau boleh segala saudagar dalam negeri Singapoera 
minta toeloeng kapada toewan Bonam '), sopaja ija mem- 
beri soerat kapada radja-radja Kalantan akan memeliharaken 
segala perahoe poekat itoe dan sopaja boleh dengan sige- 
ranja ija kombali ka Selat. Setelah datang soerat dari Ka- 
lantan, maka moewafakatlah segala saudagar itoe bersama- 
sama orang Jahoedi karena hartanjapon ada dibawa oleh 
sampan poekat itoe. Maka pergilah marika itoe sekalijan 
menghadap toewan Bonam serta memohonken soerat akan 
dikirimken ka Kalantan. Sjahadan maka diberi oleh toewan 
Bonam tiga poetjoek soerat berpaloet koening, sepoetjoek 
kapada radja bendahara dan sepoetjoek kapada radja temeng- 
goeng dan sepoetjoek kapada jang dipertoewan Kalantan. 

Kelakijan setelah itoe maka disedijaken doewa boewah 
sekotji, seboewah sekotji toewan Sekot*), jang bernama 
Magiloedar *), dan seboewah sekotji toewan Boestid 4), jang 
bernama Waterwitji *). Maka ada poekoel ampat petang 
datang baba Po Eng ka roemah sahaja memanggil sahaja, 
katanja: ,Ada satoe pekerdjain boleh mendapat oentoeng 
besar. Sahaja sekalijan hendak menjoeroehken entji pergi 
ka Kalantan membawa soerat kapada radja-radja Kalantan”. 

Maka djawab sahaja: ,Boekannja sahaja poenja soeka 
itoe, karena sahaja ada dalam pekerdjain toewan Noerisj “*) 
dan toewan Terawili 7. Maka boleh sahaja memberi tahoe 
kapada toewan-toewan kadoewa itoe. Djikalau ija kasih idzin, 
bolehlah sahaja pergi adanja”. 


1) Bonham. 2) Scott. 3) Maggy Lauder. 4) Boustead. 
5) Water-witch. 6) Norris. 7) Teravily. 

Maka katanja: ,Lekas-lekas, sekarang malam, itoe se- 
kotji maoe berlajar”. 

Hata maka sahajapon Sena memberi tahoe toewan- 
toewan itoe. Maka djawabnja: ,Kalau toewan boleh dapat 
oentoeng, sahajapon soeka, sopaja boleh mendjadi ringan 
hoetang-hoetang toewan. Berapa lama kira boleh balik?” 

Maka djawab sahaja: ,Sahaja belom pernah berlajar. 
Kata orang, kalau ada angin baik, lima anam belas hari 
boleh balik”. 

Arkijan maka sahajapon pergilah mendapatken baba Po 
Eng, maka laloe dibawanja sahaja ka roemah baba Boen 
Tijoeng. Maka adalah di sana sekalijan saudagar berkam- 
poeng. Maka katanja kapada sahaja: ,Berapa maoe oepah- 
nja?” 

Maka djawab sahaja: ,Kalau baba maoe kasih seratoes 
ringgit, bolehlah sahaja pergi”. 

Maka djawab marika itoe: ,Tijada boleh. Kalau entji 
sahadja bolehlah, ini ada saorang orang Poetih bersama- 
sama dan lagi baba Ko Anpon”. 

Maka moewafakatiah ija sama sendirinja, katanja: ,,Sa- 
haja beri delapan poeloeh ringgit”. 

Maka kata sahaja: ,Tijada boleh!” 

Kemoedijan kata baba Boen Tijoeng dan baba Kim Soei 
itoe: ,,Soedah patoet, entji!” 

Maka djawab sahaja: ,Sahaja maoe bawa saorang djoeroe 
masak serta makanan sahaja”. 

Maka katanja: ,Satoepon ta oesah, semoewanja ada se- 
dija: makanan dan orang masak”. 

Maka sahaja fikirlah sekoetika laloe sahaja terimalah itoe 

chabar. Maka kata sahaja: ,Baiklah, kita boewat soerat 
perdjandjian”. 

Maka kata baba Po Eng: ,Tijadakah pertjaja kapada sa- 
haja?” | | 

Maka djawab sahaja: ,Apakah pekerdjain sahaja ini?” 

Maka djawab baba Boen Tijoeng: ,Entji mendjadi djoe- 
roe bahasa Granpri ') Inggris itoe; djangan ija bertoetoer 
Malajoe, boleh entji mengertiken dengan bahasa Malajoe 
seperti adat radja-radja. Dan lagi barang soewatoe peker- 
djaan berfakat tiga-tiga orang. Dan lagi kalau ada orang 
Tjina sampan poekat maoe beri emas atau oewang toenai, 
boleh ambil masok dalam perahoe”. 

Kelakijan setelah sahaja menerima perentah itoe, maka 
sahajapon kombalilah berkemas-kemas peti dan tikar bantal 
sahaja, sekalijannja dimasokken dalam perahoe. 

Maka adalah poekoel doewa belas malam, ija itoe kapa- 
da tarich sanat 1253 tahoen, kapada sehari boelan moe- 
haram kapada malam arba', ija itoe kapada 27 hari boelan 
Mart tahoen mesehi sanat 1838. Maka behoewa dewasa 
itoelah sahaja kaloewar dari Singapoera dalam sekotji toe- 
wan Sekot, jang bernama Magiloedar bersama-sama dengan 
sekotji toewan Boestid, jang bernama Waterwitji, maka 
berlajarlah kaloewar dari Singapoera. Setelah sampai ka 
Tanah Merah, maka toeroenlah riboet timoer, maka berla- 
boehlah di sitoe. 

Hata maka pada pagi-pagi hari arba', poekoel anam laloe 
berlajarlah dengan angin oetara barat laoet. Maka sam- 


1) Grandpre. 

pailah antara Tekoeng dengan Merboekit, maka bertemoe- 
lah dengan seboewah perahoe perahi ikan, maka dipanggil 
laloe datanglah ija. Maka dibelilah ikannja, ada rapang 
lima belas ekor dan hoedang sedikit dan anak-anak ikan 
sedikit, dibeli dengan harga satoe roepijah tiga doewit dan 
diberilah nasi sedikit dan beras, kira-kira segantang. 

Kemoedijan ada kira-kira poekoel ampat petang sampailah 
ka Pangarang laloe singgahlah di sitoe, sebab hendak meng- 
ambil kajoe tjagak dan batang dajoeng dan membeli ka- 
djang serta mengambil ajar. Maka toeroenlah sahaja sekalijan 
di sitoe, separo orang pergi memotong kajoe dan separo 
orang pergi mandi ka dalam hoetan. 

Maka bertemoelah sahaja dengan baba Tjeng Keh, anak 
entji Eng dan soedara baba Tjeng Hai dalam hoetan de- 
ngan ampat lima orang Tjina, bersama-sama memotong 
kajoe kamoedi wangkang. 

Setelah bertemoe laloe katanja: ,Hai! Ija, ilah! entji 
Abdoellah! dari tadi pagi sampai petang ini selaloe sahadja 
berboenji marijam di sebelah Penjoesoek. Kemoedijan ber- 
boenjilah poela senapang terlaloe banjak, entah di kapal 
perang atau perompak tijadalah sahaja tahoe adanja. Ingat- 
ingat, karena ini moesim Lanoen.' 

Maka djawab sahaja: ,Adatlah itoe, baba! ada ajar . 
adalah ikan, ada padang adalah bilalang, ada laoet adalah 
perompak.” 

Maka apabila dilihatnja sahaja tijada endahken perka- 
tatiinnja itoe, maka dijamlah ija, tijada maoe berchabar lagi. 

Sjahadan adalah di Pangarang itoe sahaja lihat sepoeloeh 
doewa belas pondok-pondok orang laoet memboewat belat, 

dijam di sitoe. Kemoedijan dipintalah behagai sebidang 
kadjang, harganja toedjoeh oewang dan membajar sewa 
perahoe penambang ampat oewang. 

Maka orangpon membawa kajoe tjagak serta batang da- 
joeng dan ajar, maka toeroenlah ka perahoe laloe berlajar, 
tetapi baba Ko An dari pada koetika itoe sebab menengar 
chabar perompak, maka berobalahlah warna moekanja. 

Maka sahaja bertanja: ,Mengapa baba sahaja lihat ber- 
obah moeka?” 

Maka djawabnja: ,Sahaja ada mabok.” 

Kemoedijan berlajarlah beranjoet-anjoet , sebab tijada angin. 
Maka sampailah ka soengai Ringit, maka kalihatanlah 
seboewah perahoe berlajar dari tepi... Maka dipanggillah . 
laloe ija datang. Ada bermoewat ajam dan orangnja ampat 
laki-laki dan saorang perampoewan toewa dan saorang 
kanak-kanak. Maka perampoewan toewa itoe sahaja kenal, 
dehoeloe ija tinggal di roemah toewan Tomson '). 

Maka sahaja bertanja kapadanja: , Adakah emak bertemoe 
dengan kitji perang atau perahoe pajar? Ini perahoe dari 
mana ?” 

Maka djawabnja: ,Sahaja datang dari Sadili, hendak 
ka Tekoeng mendapatken Radja Perang. Maka perahoe 
pajar dan kitji perang ada di tandjoeng Poenggai. Dan 
lagi ada ampat poeloeh perahoe perompak Lanoen di koe- 
wala Pahang dan perahoenja pandjang-pandjang toedjoeh 
dan lebarnja ampat depa, sebelah-sebelah perahoenja delapan 
marijam. Maka datok bendahara Pahang hendak berangkat 


1) Thomson. 

ka Daik, ada lima poeloeh boewah perahoenja, maka se- 
moewanja moedik kombali, sebab takoet akan Lanoen itoe 
ada di koewala.” 

Maka apabila didengar oleh baba Ko Pa chabar orang 
itoe tiga behagi djiwanja soedah hilang, maka poetjatlah 
moekanja. Maka segala orang dalam perahoepon tertawalah , 
sebab melihat kalakoewannja itoe, tijada ija maoe berkata- 
kata kapada saorangpon melainken dijamlah sahadja. 

Hata maka berlajarlah dari sitoe hingga sampai ka 
tandjoeng Ramoenija. Maka angin salah laloe berlaboehlah 
di sitoe. Maka kapada malam itoe berdekatlah kadoewa 
boewah perahoe itoe, maka kata baba Ko An: , Marilah, 


-kita moewafakat bertiga kapada toewa-toewa perahoe itoe.” 


Maka djawab sahaja: ,Jang berdoewa apa fakat itoe?” 

Maka djawabnja: ,Ada saorang orang toewa djoeroe 
moedi Waterwitji, ija koenoen pandai menilik. Kita soeroehb 
lihat benarkah chabar orang itoe.” 

Maka kata sahaja: ,Baba poenja soeka.” 

Maka berkampoenglah semoewanja bertanja, maka dijamlah 
ija sebentar, kemoedijan maka katanja: ,Chabar itoe se- 
soenggoehnja boekannja doesta, karena hitam manis orang 
jang membawa chabar itoe.” 

Maka jakinlah baba Ko An akan Hana itoe, maka 
sebentar-sebentar ija bersoengoet kapada sahaja jang ber- 
doewa, katanja: ,Sebab oewang delapan poeloeh ringgit 
itoekah entji hendak memboewang njawa? Itoepon belom 
tentoe kita pegang oewangnja melainken tjilaka, soedah 
kita dengar; dan banjak-banjak lagi perkatainnja. memberi 


x tawar hati orang jang hendak pergi. 

Kemoedijan maka bersijaplah sahaja semoewanja akan 
sendjata dan marijam , semoewanja diisi laloe berlajarlah. 

Maka adalah kira-kira poekoel delapan pagi kalihatanlah 
tandjoeng Penjoesoek, maka dilihat dengan teropong kali- 
hatanlah di balik tandjoeng Penjoesoek doewa boewah pe- 
rahoe berlajar. Maka ditoedjoelah akan dija, maka apabila ' 
dekatlah, maka ditanja kapadanja: ,Perahoe dari mana 
ini dan hendak ka mana?” 

Maka djawabnja: ,Sahaja datang dari Selat, hendak 
pergi ka Pahang dan jang seboewah perahoe ini hendak 
ka Trengganoe.” 

Setelah soedah laloe berlajarlah dari sitoe serta memboe- 
wang obat ampat poetjoek. | 

Setelah itoe maka sampailah ka tandjoeng Kelisa. Maka 
bermalamlah di, sana, setelah esoknja maka berlajarlah. 
Maka kalihatanlah wangkang doewa boewah, hendak ka 
Selat. Maka di perahoepon ada kakoerangan ajar. Kemoe- 
dijan kalihatanlah babi hoetan tiga ekor di tepi pantai. 
Maka toeroenlah orang sekotji pergi mengambil ajar. Maka 
apabila masoklah ka dalam hoetan , maka bertemoelah dengan 
Djakoen. Maka apabila ija melihat orang datang , maka larilah 
ija masok hoetan, rijoeh rendah boenjinja. Maka orang 
sekotjipon larilah toeroen ka perahoe. 

Setelah itoe maka berlajarlah, ada kira-kira na 
doewa belas malam , angin salah lalove berhentilah pada malam 
itoe di tandjoeng Semoeboek. Maka esoknja, poekoel lima, 
maka berlajarlah sampai ka poelau Pemanggil. Maka tengah 
berlajar poetoeslah tembirang di tengah laoet. Maka ditoe- 
roenkenlah lajar, seraja memboewat tembirang. Setelah 

itoe maka berlajarlah poela, ada kira-kira sepoeloeh minoet 
lamanja, poetoeslah tembirang lagi sekali, poetoes besi 
itoe. Kemoedijan ditambat-tambat berlajar djoega dengan 
angin timoer laoet, maka sampailah ka poelau Setjewer di 

tandjoeng Gadjah. Maka matilah angin itoe, toeroenlah | 
oetara angin sakal, maka berhentilah di sitoe hendak 
mengambil ajar. Maka tijadalah dapat ajar pada tempat 
itoe. Maka adalah kira-kira poekoel ampat petang kaloe- 
warlah hendak berlajar. Maka angin oetarapon terlaloe 
kentjang , tijada boleh memboeka mata. Maka berlaboehlah 
poela di sitoe, lagipon ajar pasang, haroesnja terlaloe 
deras. Maka berlaboehlah malam itoe, maka tijada tertahan 
rasanja perahoe itoe, dihempasken gelombang oetara. Maka 
pada malam itoe bermoewafakatlah sahaja sekalijan bersama- 
sama, sebab angin terlaloe keras. Bagaimana akal kita? 

Maka kata baba Ko An :,, Marilah, kita kombali ka Selat.” 

Maka djawab segala anak-anak perahoe: ,Sahaja semoe- 
wanja tijada maoe, bijarlah mati dalam laoet ini, karena 
tjoema-tjoemakah lelah sahaja semoewanja lima anam hari 
ini! Kalau balik barangkali baba Boen Tijoeng tijada mem- 
bajar oepahnja.” 

Maka dari sebab dlaroerah moewafakat sahaja jang 
bertiga sambil berkata kapada orang orang perahoe itoe: 
,yDjangan entji-entji takoet, djikalau tijada baba Boen 
Tijoeng membajar oepah itoe, sahaja jang bertiga nanti 
bajar lima belas ringgit.” 

Kemoedijan moewafakatlah marika itoe sama sendirinja, 
maka djawabnja: ,Nantilah kita lihat angin ini, sampai 
esok bolehlah kita balik.” 

Maka tentoelah soedah moewafakat itoe, maka berla- 
boehlah pada malam itoe di tandjoeng Gadjah. 

Arkijan setelah pagi-pagi maka menjeberanglah ka poe- 
lau Babi Ketji hendak mengambil ajar. Maka dapatlah 
seboewah sampan tambang boeroek anjoet. Maka naiklah 
pergi mengambil ajar serta mandi. Setelah itoe maka toe- 
roenlah ka perahoe bermoewafakat sebentar hendak balik 
dan sebentar tijada maoe balik. 

Kemoedijan maka bersoempahlah bertiga-tiga hendak 
djoega balik. Maka bongkarlah saoeh laloe berlajar, adalah 
kira-kira sepoeloeh depa djaoehnja, maka kata saorang: 
, Baik djoega laloe kita.” 

$ Maka kata baba Ko An: ,Kalau bagini pestilah kita 
mati hendak serahken djiwa kapada Lanoen. Goewa tijada. 

. maoe pergi. Sebab dija orang takoet nanti hilang delapan ' 
poeloeh ringgit, ija maoe hilang djiwanja.” 

Maka dengan demikijan sebentar itoe djoega tentoelah 
semoewanja orang hendak laloe djoega. Maka berlajarlah 
berpal-pal dengan angin oetara kentjang, maka ombaknja- 
pon terlaloe besar. Maka tali-tali perkakas perahoepon 
banjaklah poetoes-poetoes. Maka berlajarlah djoega semalam- 
malaman itoe. Maka pada pagi hari diberi Allah sampailah 
ka laoet Babar. Maka ombaknja tijada dapat terkira-kira 
laloe berlaboehlah di laoet tandjoeng Batoe, sebab menan- 
tiken ajar soeroet, karena ajar terlaloe deras; hingga sam- 
pailah petang poekoel tengah anam maka dibongkarlah 
saoeh laloe berlajar. Maka toeroenlah riboet toenggara ter- 
laloe besar serta ombaknja. Maka sebentar itoe djoega poe- 
toeslah besi tembirang, melainken Allah djoega jang amat 

mengetahoei soesahnja pada masa itoe, karena perahoe 
berpoesing-poesing dihempasken ombak dengan angin keras, 
dan lagi makanan semoewanja soedah habis, maka tijadalah 
makan pada hari itoe. Maka kemoedijan diikat-ikat djoega 
tembirang itoe dengan rotan-rotan, maka dilajarkenlah 
djoega semalam-malaman itoe. Pada pagi itoe toeroenlah 
poela riboet serta dengan hoedjannja. Maka perahoepon 
masok-masok ajar, sebab ombak besar itoe. Maka dengan 
toeloeng Allah kalihatanlah koewala Pahang. 

Maka adalah koewala itoe doewa dan betingnja meng- 
andjoer sampai ka tengah laoet. Maka adalah poekoel 
satoe maka masoklah di koewala Pahang itoe dengan satoe 
djiib sahadja. Maka saorang sebatang galah di tangan me- 
nahanken ombak. Maka adalah tatkala masok itoe pada 
sangka hati sekalijan orang perahoe itoe petjahlah, sebab 
besar sangat ombaknja seperti pohon njioer tingginja, 
maka masing-masing berterejak. 

Kemoedijan dengan toeloeng Allah masoklah dengan se- 
lamatnja dengan tijada sesoewatoe mara bahaja adanja 
doewa boewah sekotji itoe. Maka sekotji besar itoe tinggal 
di koewala, maka Waterwitji dibawalah moedik ka hoeloe. 

Maka adalah sifatnja soengai itoe terlaloe lebar kira-kira 
sajoep mata memandang seberang menjeberang, kiri ka- 
nannja pasir poetih dan ajarnja tawar. 

Sjahadan ajarnja itoe senantijasa hilir sahadja, tijada 
berbalas pasang dan kalau koetika hoedjan di hoeloe sampai 
tengah laoetnja ajar tawar. Dan lagi dalam soengai itoe 
ada beberapa boewah poelau, ada ketjil ada besar. 

Maka ada kira-kira tengah doewa djam berlajar moedik 

itoe, sampailah di kampoeng Tjina. Maka sahaja lihat ada 
beberapa ratoes orang Malajoe dan Tjina telah menanti 
dengan lembing dar sendjata di darat. Maka naiklah sahaja 
bertiga-tiga, maka katanja: ,Perahoe dari mana ini?” 

Maka 'djawab sahaja: ,,Perahoe ini dari Selat membawa 
soerat, hendak pergi ka Kalantan”. 

Kemoedijan datanglah tengkoe Said dan tengkoe Tan- 
djoeng serta beratoes-ratoes orang berianja chabar negeri 
Selat dan harga dagangan. Maka sahaja berchabar-chabarlah 
dengan dija laloe sahaja bertanjalah: ,Mana datok benda- 
hara ?” 

Maka djawabnja: ,Datok bendahara dan kapitan Tjina 
soedah moedik ka Djelai di tempat orang mentjebak emas”. 

Maka kata sahaja: , Berapa djaoeh dari sini Djelai itoe?” 

Maka katanja: ,, Lima belas hari moedik boleh sampai”; 
dan lagi katanja. / 

Sepandjang soengai kita moedik itoe, ada kampoeng 
orang. Maka adalah boewaja terlaloe ganas dalam soengai. 

Maka sahaja lihat negeri Pahang itoe seperti doesoen 
adanja, tijada berpasar dan kedai dan tijada loeroeng jang 
boleh berdjalan-djalan melainken di kampoeng Tjina itoe 
sahadja jang boleh berdjalan ada kira-kira lima poeloeh 
depa. Tetapi adalah tanah Pahang itoe sahaja lihat terlaloe 
sajang hati, sebab terboewang * dengan mendjadi hoetan 
“rimba, sebab malas dan lalai orang dalam negeri itoe. 
Maka sekalijan benih dan pohon djika ditanamnja nistjaja 
:. mendjadi, sebab sahaja lihat segala pohon-pohon semoe- 
wanja soeboer-soeboer belaka. Maka adalah sahaja lihat 
orang-orangnja dalam seratoes barangkali sepoeloeh sahadja 

jang ada bekerdja dan jang lain itoe lalai sahadja, sepan- 
djang hari dalam hal miskin dan djahat, melainken adalah 
pada saorang ampat lima djenis sendjata senantijasa hari 
tijada bertjerai dari pada toeboehnja dan jang ada setengah 
tabiat marika itoe hendak bertjantik sahadja memakai kain 
badjoe dan seloewar jang bagoes-bagoes, tetapi tijada ija 
maoe mentjahari djalan kahidoepannja. 

Maka adalah segala marika itoe apabila melihat sahaja 
sekalijan datang masing-masing berkampoeng datang melihat 
seperti soewatoe adjaib jang tijada pernah dilihatnja dehoe- 
loe. Maka adalah sahaja lihat antara marika itoe kabanja- 
kan orang jang makan madat serta dengan koeroes dan 
poetjatnja. | 

Sjahadan lagi adalah roemah-roemah tempat dijam mari- 


ka itoe semoewanja roemah atap, ada jang ketjil ada jang 


besar, semoewanja roemah itoe di atas darat. Maka terla- 
loe banjak semak-semak pada koeliling roemahnja, lagi 
tijada dengan peratoeran roemah-roemahnja: seboewah di 
sini dan seboewah di sana, ada jang dalam hoetan ada 
jang di pantai, ada jang berpagar ada jang tijada, masing- 
masing dengan soekanja.. Demikijanlah sepandjang soengai 
itoe, setoempoek di sini, setoempoek di sana; dan lagi 
terlaloe banjak kotor di bawah roemahnja. Maka tijap-tijap 
roemah itoe adalah lembahan di bawahnja dan sampah 
bertimboen-timboen serta masok. Maka penoehlah baoe 
boesoek itoe ka dalam hidoeng dan jang ada semak-semak 
dan jang ada sehari-hari diboeboehnja asap dari bawah 
roemahnja mengasap njamoek. Maka apabila sahaja masok 
ka dalam roemah itoe, lemaslah nafas dan berajarlah mata 


XX 

serta dengan pedihnja, dan segala pakaian marika itoe se- 
moewanja habis hitam dan tijada kalihatan mata kainnja 
itoe adanja. 
 Sjahadan sahaja lihat seperti tanam-tanaman marika itoe 
jang terbanjak kalihatan njioer dan pinang, tetapi pada 
masa sahaja di sana delapan bQewah njioer seringgit adanja. 
Dan lagi ada djoega sajoer-sajoer sedikit-sedikit seperti ke- 
ladi dan oebi dan kelidik dan teboe, pisang, tetapi seka- 
lijan itoe datang dari hoeloe negeri. Maka adalah hidoep- 
hidoepan marika itoe dari pada kerbau dan kambing dan 
sedikit-sedikit lemboe dan ajam, itik. Adapon boeroeng- 
boeroeng jang banjak kalihatan itoe gagak, penoeh sepan- 
djang soengai dan kampoeng. Maka adapon sebab banjak 
boeroeng gagak dalam negeri itoe, karena ija memakan 
segala kotor seperti ikan-ikan dan bangkai-bangkai adanja. 
Bermoela dagangan jang kaloewar dari dalam Pahang 
itoe jang terbesar itoe emas dan timah, ada djoega sedikit- 
sedikit orang bertenoen kain soetera, dan kajoe kemoening 
ada djoega kaloewar dan seperti damar dan rotan sedikit- 
sedikit. Sjahadan adapon dagangan jang boleh lakoe di 
Pahang itoe seperti apijoen dan soetera dan garam dan 
beras dan kain-kain Airopahpon boleh lakoe sedikit-sedikit. 
— Maka sahaja bertanja dari hal tempat kaloewar emas itoe, 
maka kata orang: di sana lima belas hari moedik beharoe sam- 
pai ka tempat emas itoe , Djelai namanja , dan ada poela banjak 
djenis nama paritnja itoe. Dan lagi kata orang : berlaksa orang 
di sana dari pada Tjina dan Malajoe, lagipon ramai tempat itoe, 
maka di sanalah tempat orang bernijaga. Dan lagi katanja: 
terlaloe banjak Djakoen di hoeloe Pahang ini, maka adalah 

pekerdjain Djakoen itoe mengeloewarken dagangan dari hoe- 


| tan seperti gaharoe, kemennjan dan damar dan rotan. Dan 


—— 


lagi ada poela Djakoen itoe jang mentjebak emas bersama- 
sama dengan orang Malajoe, dan lagi kabanjakan poela 
ija berkebon-kebon dan membawa segala djenis-djenis boe- 
wah dari dalam hoetan itoe, didjoewalnja atau ditoekarnja 


( dengan tembakau dan garam kapada segala orang jang 


bernijaga itoe adanja. 

Bermoela soengai Pahang itoe hoeloenja bertemoe de- 
ngan tanah Malaka. Maka seperti makanan dalam Pahang 
terlaloelah soesah; kalau orang dagang hendak membeli, 
tijada dapat lagi dengan mahalnja harganja, sebab tijada 
berpasar dan kedai, tetapi kata orang dalam negeri itoe 
tijada mendjadi kasoesahan , sebab ija sekalijan soedah bijasa 
dalam hal itoe. 

Sebermoela adalah soewatoe adat negeri Pahang itoe 
mendjadi soesah dalam fikiran sahaja dari hal belandja 
negeri itoe: anam belas tampang seringgit dengan tijada 
boleh dipetjab-petjah dengan tiga soekoe dan setengahnja 
dan sesoekoenja. Maka djikalau kita hendak membeli per- 
kara jang ketjil, melainken setampang djoega diberiken. 
Maka sahaja bertanja kapada poetera bendahara, jang ber- 
nama tengkoe Soleman: ,Tijadakah boleh tengkoe diobah- 
obah adat belandja negeri Pahang ini?” | 

Maka tertawa ija serta katanja: ,Beberapa kali soedah 


| ajah sahaja hendak mengobahken adat ini, maka harimau- 


pon ganas menangkap orang dan boewajapon ganas di 
soengai, sebab itoelah tijada djadi diobahken adat itoe, 


karena dari asalnja negeri ini demikijanlah belandjanja.” 
j 2 

Maka apabila sahaja dengar chabar itoe, tersennjoemlah 
sahaja laloe dijam, tetapi dalam hati sahaja. sekali-kali 
tijada pertjaja akan hal itoe. 

Sjahadan maka adalah dari hal Tjina jang ada dalam 
negeri Pahang itoe sahaja lihat semoewanja Tjina Haja. 
sahadja di kampoeng Tjina itoe. Maka adalah roemah- 
roemah marika itoe sekalijannja atap, ada masing-masing 
menaroh sedikit-sedikit barang-barang dalam roemahnja 
seperti kain dan makanan dan sebagainja. Maka kalau 
orang hendak membeli, pergilah bertanja kapadanja. Maka 
masing-masing adalah berbiniken perampoewan Bali dan 
Malajoe. Maka adalah anak-anak marika itoe sekalijan 
sahaja dengar dipergoenakennja bahasa Tjina terlebih dari 
pada bahasa Malajoe. 

Maka adalah poela seboewah roemah ketjil stp djoega , 
roemah tempat menaroh brahalanja. | 

Bermoela maka adalah banjak orang Arab di sana, dari 
pada said dan sjaich. Maka adalah said itoe katoeroenan 
dari pada rasoel Allah, maka segala anak tjoetjoenja itoe 
semoewanja bernama said adanja. Maka sjaich itoe katoe- 
roenan dari pada sahabat-sahabat rasoel Allah, maka segala 
anak toetjoe marika itoe sekalijannja bernama sjaich adanja. 
Maka marika itoe sekalijan ditakoeti orang Malajoe akan 
dija. Maka bahasa marika itoe kapada orang Arab itoe 
seperti berbahasa kapada radja-radja. Maka apabila ija ber- 
kata-kata, maka doedoeklah ija dehoeloe memberi hormat 
bertengkoe dan hamba tengkoe. Maka adalah pekerdjain 
orang orang Arab itoe bernijaga, maka kabanjakan kaja 
dari pada jang miskin dan roemah-roemah marika itoepon 

terlebih endahnja dari pada roemah-roemah orang Malajoe 
dan barang pekerdjainnja dan perkatainnja terpakai kapada 
radja, tetapi roemah marika itoepon dari pada atap djoega. 
Maka adalah kampoeng marika itoepon berlainan dengan 
kampoeng Malajoe, ija tinggal di tepi pantai seberang 
kampoeng Tjina. Maka dalam kampoeng toewan-toewan 
itoelah ada masdjid berdekat-dekat dengan kampoeng datok 
bendahara. Maka adalah masdjidnja atap dan separo din- 
dingnja papan. Maka dalam masdjid itoelah datok benda- 
hara dan segala orang Malajoe sembahjang djoema'at adanja. 

Sjahadan maka tijadalah tentoe satoe: atau doewa tempat 
orang mengadjar mengadji, melainken adalah dalam sepoe- 
loeh doewa belas roemah saorang doewa orang anak-anak 
mengadji koran, boekannja bahasa Malajoe, karena demi- 
kijanlah adat dalam segala negeri-negeri Malajoe dalam 
doenija, maka tijadalah ija beladjar bahasanja melainken 
semoewanja dari pada ketjilnja ija memoelai mengadji ko- 
ran djoega dengan tijada ija mengerti, melainken barang- 
kali dalam seriboe tijada saorang jang mengetahoei erti 
koran itoe dengan betoelnja. 

Sebermoela adalah bahasa marika itoe bahasa Malajoe 
lagi haloes dan betoel djalan bahasa, karena asalnja baha- 
sanja itoe toemboehnja dari Djohor. Maka adalah sahaja 
tersangat doeka tjita adanja, sebab sajang hati menengar- 
ken boenji bahasa marika itoe terlaloe bagoes lagi dengan 
manisnja, karena tijada marika itoe maoe beladjar baha- 
sanja sendiri, lagipon tijada ija menaroh tempat beladjar 
itoe. Maka djikalau kiranja dioesahaken oleh marika itoe 
mentjahari goeroe jang pandai akan mengadjar anak-anak 

marika itoe, nistjaja penoehlah dalam negeri-negeri Mala- 
joe orang jang. tahoe membatja dan menoelis dan menga- 
rang segala djenis kitab-kitab dan ilmoe-ilmoe. Maka sahaja 
pohonken kapada Toehan jang maha besar sopaja diboeka- 
kennja mata hati marika itoe akan mendapat fikiran jang 
benar lagi bergoena adanja. Boekankah kadoedoekan jang 
demikijan itoe sija-sija adanja? Jang dikedjar tijada dapat, 
jang dikandoeng bertjitjiran, ertinja: bahasa Arab itoe 
tijada dapat dan bahasa sendirinja itoepon terboewang. Maka 
boekankah salah jang besar itoe, sebab menghilangken oemoer 
kanak-kanak itoe dengan tijada beladjar bahasanja? 

Maka behoewa sesoenggoehnja adalah pada sangka ma-. 
rika itoe sekalijan ilmoe mengarang itoe soewatoe peker- 
djain jang ringan lagi dengan moedahnja, boleh mendapat 
dengan menengar-nengar dan meniroe-niroe sahadja. Maka 
adalah sangka jang demikijan itoe salah. 

Maka behoewa senja adalah pekerdjain mengarang itoe 
soewatoe ilmoe jang terbesar adanja dalam bahasa segala 
bangsa, karena adalah dalamnja itoe beberapa rahasija dan 
katlokan jang tersemboeni. Maka djikalau kiranja tijada ija 
endahken dan oesahaken dengan mentjahari goeroe-goeroe 
jang bijasa dalam ilmoe itoe, nistjaja segala soerat-soerat 
kirimannja dan karangannja tjanggoeng adanja seperti ka- 
tjoewali kabanjakan soerat-soerat orang Malajoe dan soerat- 
soerat radja-radja, jang tijada betoel atoerannja dan edjain- 
nja dan hoeboengan hoeroefnja dan bertoekar-toekar hoeroef- 
nja, dan hilang kamanisan bahasanja dan koewasanja. Maka 
adalah sebab sangkanja jang salah seperti jang terseboet 
itoe tahadi mendatangken beberapa riboe orang jang tijada 

tahoe membatja soerat dan menjoerat dan doedoek dalam 
bodoh dengan boeta matanja: kajoe dikatakennja batoe dan 
langit hendak ditjapainja dengan tangannja. Maka boekan- 
kah beberapa banjak goenanja, djikalau kita pandai dalam 
bahasa-bahasain sehari-hari? Maka apabila kabanjakan kelak 
orang jang telah pandai dan mengetahoei kasedapan bahasa 
'dan rahasijanja, maka bertambah-tambah poela beberapa 
katlokan dan tartib serta adab pada barang kalakoewannja, 
istimewa poela bagi segala radja-radja dan orang besar-besar 
dan pegawai-pegawai memeliharaken bahasa itoe serta ija 
mengoesahaken mengadjarken dija kapada segala kaoem 
koelawarganja dan ra'jat sakainja. Maka djikalau kiranja 
banjak anak-anak radja-radja dan orang jang pandai menoe- 
lis dan membatja serta mengetahoei akan ertinja dan meng- 
arang, boekankah kamoelijain besar adanja? Maka adalah 
pada sangka sahaja apabila dibijarken djoega akan segala 
hal ini, lama kalamainnja kelak nistjaja hilanglah nama 
Malajoe dari dalam doenija ini adanja. 

 Sjahadan kabanjakan poela anak-anak radja di sitoe anak 
radja di sini maka adalah masing-masing itoe menaroh 
berpoeloeh-poeloeh kawannja. Maka adalah pada fikir sahaja 
orang-orang itoelah memboewat gadoeh sehari-hari dalam 
negeri atau di roemah-roemah orang. Maka hamba radja- 
pon terlaloe banjak dalam negeri. Demikijanlah asalnja 
mendjadi banjak itoe. Maka mitzalnja saorang soedah mem- 
boenoeh orang atau memboewat pekerdjain salah besar 
dalam negeri, maka fikirnja ta dapat tijada akan diboenoeh 
djoega hoekoemnja, djikalau demikijan baiklah akoe men- 
djadi hamba radja. Maka berlarilah ija mendapatken radja 

serta menjembah mengakoe dosanja, hendak mendjadi ham- 
ba radja. Maka radjapon memberilah soewatoe tanda kapa- 
danja akan mendjadi orang dalam. Maka orang itoe sampai 
anak tjoetjoenja bernama hamba radja, tijadalah sesaorang- 
pon berani memboewat apa-apa akan dija, karena ija orang 
dalam , ertinja hamba radja. Dan lagi adalah adatnja kalau 
orang memboenoeh hamba radja saorang, toedjoeh orang 
belanja. Sebab itoe mendjadi bebaslah hamba radja itoe 
dalam negeri. Maka kalau apa-apa perboewatannja salah 
tijadalah difadoeliken, karena takoet orang akan radja. 
Maka sebab itoe hamba radja itoepon mendjadi besarlah 
dan keras hatinja, sebab orang takoet akan dija. Maka 
perboewatannjapon makinlah bertambah-tambah djahainja 
kapada orang negeri, dan lagi banjaklah djadi fitnah dari 
pada orang-orang itoe, maka barang jang tidak-tidak dia- 
dakennja kapada radja. Maka radjapon pertjajalah akan dija 
sehingga radja memasokken dirinja dalam pekerdjaiin itoe, 
maka pada achirnja banjaklah hamba Allah mendjadi binasa 
sebab hal itoe. 

Sebermoela ada soewatoe chabar sahaja dengar dalam 
Pahang kalau kiranja ada saorang berhoetang kapada sa- 
orang, maka apabila sampai djandjinja, pergilah ija me- 
minta hartanja kapada orang jang berhoetang itoe. Maka 
ija meminta tanggoeh, sebab belom ada. Maka orang jang 
ampoenja oewang itoe memanggil beberapa orang hamba 
radja, katanja: ,Nanti sahaja oepah sekijan, pergilah min- 
taker oewang sahaja kapada si Anoe itoe”. | 

Maka pergilah hamba radja itoe kapada jang berhoe- 
tang itoe meminta dengan kerasnja, maka katanja: ,,Dji- 

kalau tijada engkau bajar sekarang djoega, akoe tikam”. 

Maka ada orang jang telah mati ditikamnja dan ada 
orang jang sebab takoet itoe pergilah berdjoewal barang- 
barangnja jang tijada patoet-patoet harga, sebab membajar 
rejal itoe. Sjahadan terbanjaklah ditakoeti orang akan 
hamba radja itoe sebab segala perkara jang terseboet tadi. 

Sjahadan" adalah poela adat dalam negeri Pahang apabila 
saorang berboewat salah besar, maka disalangnja, maka 
ada poela orang jang disoelanja. Maka erti salang itoe 
 diikatnja kaki tangan orang itoe laloe didoedoekkennja di 
haloewan perahoe, dikajoehkennja kapada seboewah anak 
soengai. Setelah sampai, maka pertanda itoe ada mem- 
bawa sebilah keris pandjang dari pada bendahara, maka 
ditikamnja akan orang itoe di tempat penjalangnja. Setelah 
mati maka pergilah pertanda itoe di kampoeng Tjina meminta 
pada tijap-tijap roemah setampang akan belandja menanain- 
ken orang jang mati itoe. Maka erti soela itoe ditikamnja 
dengan poetjoek nipah dari lobang pantatnja sehingga laloe 
ka dalam peroetnja, demikijanlah adanja. 

Bermoela maka adalah sahaja bertanja kapada orang- 
orang dalam negeri itoe: ,Tijadakah boleh diobah-obah adat 
atau barang pekerdjain jang tijada baik ini?” 

Maka djawabnja : Adalah sekalijan adat dan pekerdjain 
ini semoewanja dari pada adat poerbakala. Djikalau barang 
sijapa mengobah atau memetjahken itoe, nistjaja ditimpa 
daulat marhoem jang toewah-toewah.” 

Maka adalah dalam fikiran sahaja jang bodoh lagi jang 
tijada mempoenjai ilmoe ini, djikalau kekal adat dan pe- 
kerdjaan dan kalakoewan jang telah terseboet itoe, maka ta 

dapat tijada lama kalamainnja kelak soenji dan roesak 
djoega negeri Pahang itoe, sebab marika itoe sekalijan 
mengakoe dirinja sahadja pandai. Adapon sebabnja fikiran 
itoe datang, karena tijada marika itoe maoe menoeroet 
adat orang, lagipon tijada ija mempoenjai ilmoe, mendjadi 
makin sehari makin bodohnja bertambah, seperti katak di 
bawah tempoeroeng adanja, maka adalah pada sangka 
katak itoe tempoeroeng itoelah langit. 

Maka kemoedijan dari pada itoe maka sahajapon hilirlah 
berhenti di koewala Pahang doewa hari lamanja, sebab. 
dalam sehari ampat kali lima kali riboet besar sijang dan 
malam serta dengan hoedjannja. 

Hata maka pada malam chamis datanglah seboewah pe- 
rahoe ketjil dari Koewantan, maka berchabarlah ija kapada 
anak-anak perahoe mengataken ada perahoe Lanoen di tan- 
djoeng Toedjoeh ampat poeloeh boewah dan di poelau Ka- 
paspon ada dan di poelau Ridangpon ada. Maka telah di- 
dapatinja doewa boewah perahoe orang Koewantan dan 
doewa boewah lepas lari. Maka orangnja Lanoen itoe se- 
moewanja bertjatjah badanja. 

Maka datanglah entji Riboet itoe memberi tahoe sahaja 
pada malam, maka dari pada saorang kapada saorang ka- 
dengaran chabar itoe, mendjadi petjahlah chabar itoe. 

Maka apabila terdengarlah kapada baba Ko An, maka 
mendjadi terlaloelah soesah hatinja, semalam-malaman itoe 
tijadalah ija tidoer. 

Maka ada dalam Pahang satoe sampan poekat dan nama. 
tjintjoenja A Hing, ija hendak berlajar ka Selat. Maka. 
pada esoknja ija pergi kapada sampan poekat itoe hendak 

menoempang ka Selat. Maka datanglah ija ka perahoe 
mengikat tikar bantalnja dan segala perkakasnja. 

Maka kata sahaja: ,Baba Ko An! djangan pertjaja, orang 
poenja chabar itoe bohong. Sahaja fikir orang hendak men- 
tjoba hati kita sahadja. Maka sekarang hendak ka mana 
baba pergi?” 

Maka djawabnja: ,Sahaja hendak mengikoet sampan poe- 
kat itoe ka Selat”. 

Maka djawab sahaja berdoewa Granpri : ,,Bagaimana baba 
hendak poelang, karena harap baba Boen Tijoeng kapada 
kita bertiga akan membawa soerat ini ka Kalantan?” 

Maka djawabnja: ,Entji berani, pergilah! Sahaja takoet, 
tijada maoe memboewangken djiwa sahaja tjoema-tjoema”. 

Maka dalam hal itoe tijadalah baik hatinja, lagi tarik 
nafas toeroen nafas serta dengan ajar matanja. Maka seben- 
tar lagi katanja: ,Sahaja sakit, sebab itoe sahaja maoe 
poelang”. | 

Maka djawab sahaja: ,Djikalau baba poelang, pesti sa- 
haja orang kadoewapon maoe poelang djoega, karena sama 
baba ada soerat-soerat Tjina hendak beri kapada kapitan 
Tjina Kalantan”. 

Maka djawabnja: ,Sahaja tijada maoe pergi ka Kalantan”. 

Maka adalah beberapa banjak perkataan jang dikataken 
oleh Granpri kapada tjintjoe itoe melarangken sopaja dja- 
ngan dibawanja akan baba Ko An. 

Maka kemoedijan bermoewafakatlah sahaja kadoewa Gran- 
pri pergi mentjahari orang jang membawa chabar itoe. 
Maka sahaja periksa kapadanja laloe djawabnja: ,Orang 
lain berchabar kapada sahaja, entah ija, entah tidak”. 

Maka sahaja fikir ini soenggoeh-soenggoeh chabar doesta. 
Maka sebab itoe tetaplah hati sahaja kadoewanja hendak 
berlajar djoega ka Kalantan; djikalau mati, soedahlah de- 
ngan hoekoem Allah, asal sampai soerat ini. Maka berpoe- 
loeh-poeloeh kali sahaja panggil kapada baba Ko An hen- 
dak berlajar, maka tijada djoega ija maoe. Maka adalah 
tijada berkatahoewan lakoenja serta dengan ajar mata, ma- 
ka katanja: ,Boekankah doewa tiga kali soedah Toehan 
Allah memberi tanda menjoeroeh balik : pertama-tama tem- 
birang doewa kali poetoes, kemoedijan dapat sampan tam- 
bang boeroek di poelau Babi, kemoedijan chabar Lanoen di 
koewala Pahang; maka ini lagi satoe tanda, melainken 
entji hendak djoega memboewang njawa. Sahaja saorang 
sahadja dengan tijada beradik kakak dan nenek , sahaja 
tinggal. Dan lagi sahaja bermimpipon tijada baik, lagi 
sahaja soedah boewang pitis, sahaja tanja datok-datok , kata 
tijada boleh pergi di Kalantan. Maka sahaja boewang lagi, 
datok tertawa, dija soeroeh balik djoega ka Selat. Maka 
djikalau tijada sahaja menoempang poelang, bijarlah sahaja 
tinggal di koewala Pahang”. 

Maka beberapa sahaja memberi nasihat kapadanja, tijada 
djoega ija maoe pergi. Maka habis-habis katanja: ,,Boenoeh 
sama sahajapon, sahaja tijada maoe pergi. Sijapa berani, 
pergilah”. 

Maka marahlah anak-anak perahoe serta katanja: , Kalau 
berbalik , sijapa membajar oepah sahaja?” 

Maka djawab baba Ko An: ,Ada satoe bitjara sahaja, 
tetapi semoewa orang satoe toetoer, pesti baba Boen Tijoeng 
bajar oepah itoe”. 

Maka tijadalah sahaja jang berdoewa memberi djalan 
balik itoe, karena tijada dengan sesoewatoe sebab. 

Kemoedijan apabila dilihatnja sahaja maoe berlajar djoe- 
pb maka pergilah ija hendak menoempang. Maka tijada 
Lanang maoe tjintjoe itoe membawa, katanja: ,Loe gila! 
Orang boewat bohong sahadja”. 

Maka sahaja kadoewapon marahlah akan dija: ,Maka 
sebab baba maka berhenti doewa hari ini. Esok sijapa maoe 
tinggal, tinggallah; sahaja maoe pergi djoega”. 

Maka haripon malam, maka kata baba Ko An: ,,Boekan- 
nja loe orang sahadja laki-laki, goewapon laki-laki djoega; 
marilah pergi ka Kalantan!” 

Maka sahaja orangpon soekalah, sebab soedah ija men- 
dapat fikiran itoe. Maka apabila esoknja katanja: ija ber- 
mimpi tijada baik malam tahadi berbalik poela hatinja. 
Maka sebentar itoe Granpripon memboewatlah satoe soerat, 
katanja dalam soerat itoe: beberapa kali soedah baba Ko An 
berbalik-balik , sebentar maoe pergi, sebentar maoe poelang. 
Maka sekali ini ija memberi tanda tangan dengan sebenar- 
nja ija maoe pergi ka Kalantan, tijada boleh balik-balik 
lagi. Setelah soedah maka diberiken kapadanja meminta 
tapak tangannja. Ija tijada maoe beri serta katanja: ,Loe 
orang kadoewa maoe memboewat anijaja menindih sahaja 
saorang”, serta ija berkata dengan marahnja: , Baiklah, 
tijada sahaja halalken djiwa sahaja, nanti sahaja do'a”. 

Kemoedijan hari maka semoewanja orang tertawa menengar 
itoe. Hata datang poela fikirannja hendak berpindah di sekotji 
ketjil, katanja: ,Itoe sekotji boleh lekas lari, kalau tijada 
angin dan kalau bertemoe perompak, boleh ladjoe didajoeng”. 

Maka kata sahaja: ,Djikalau baik djahatpon, bijarlah 
bersama-sama kita bertiga, karena pekerdjain laoet ini 
barangkali karam itoe sekotji, karena terlaloe sarat, lagi- 
pon ombak besar. Baba lihat sendiri setengah-tengah pera- 
hoe penoeh ajar”. 

Maka katanja: ,Sahaja berhoetangkah , takoet lari?” 

Maka djawab sahaja: ,Boekannja demikijan; djikalau ada. 
kita bersama-sama dalam satoe perahoe, boekankah boleh 
kita bermoewafakat barang soewatoe hal baik djahat di 
laoet”. Hata maka tijadalah sahaja pandjangken perkatain 
antara sahaja dengan baba Ko An. 

Kelakijan maka kapada sebelas hari boelan moeharam | 
pada pagi sabtoe poekoel toedjoeh maka entji Riboet dan 
entji Boentalpon melangkahken perahoe, maka kaloewarlah 
dari Pahang bersaing dengan perahoe Trengganoe toedjoeh 
boewah, maka berlajarlah. 

Maka adalah pada tatkala berlajar itoe hati sahaja tijada 
djoega lepas dari pada fikiran akan negeri Pahang itoe. 
Maka apa djoega sebabnja boleh djadi demikijan itoe? 
Sangatlah miskin dan kasoenjian negeri itoe, karena dari 
dehoeloe kala termasjhoer namanja kapada segala negeri 
besar-besar. Semena-mena mendjadi ketjil dengan tijada di- 
rampas oleh moesoeh dan tijada ditawan oleh negeri lain- 
lain. | 

Maka adalah pada sangka sahaja: boekanuja dari sebab 
perompak, karena belom pernah sahaja dengar chabar ne- 
geri besar-besar jang hilang pernijagainnja dan kakajain- 
nja oleh sebab perompak; dan boekannja sebab tanahnja, 
karena negeri Pahang tanahnja terlaloe gemoek; dan boe- 


29 


kannja sebab kalalaian orangnja sahadja, karena belom 
pernah ada negeri dalam doenija ini jang lalai orangnja 
sekalijan, djikalau boleh ija mendapat oentoeng dengan 
kerdja tangannja dengan katentoewan labanja serta senang 
hatinja. Maka djikalau kiranja setengah behagian djoega 
orang jang dalam seboewah negeri jang sehari-hari ada 
mentjahari kahidoepannja dengan radjinnja lagi dengan pe- 
kerdjain jang setijawan, nistjaja mendjadi besar dan kaja- 
lah negeri itoe. 

Maka pada sangka sahaja: inilah sebabnja mendjadi mis- 
kin negeri Pahang itoe, maka sekalijan orang jang doedoek 
' dalam negeri itoe senantijasa dengan katakoetan akan anijaja 
dan loba radja-radja dan orang besar-besar. Maka adalah 
fikiran marika itoe: apa goena radjin kita itoe? Maka dji- 
kalau kita mendapat sedikit oewang atau makanan, nistjaja 
dilobaken dan dirampas oleh orang besar-besar itoe. Maka 
sebab itoelah tinggal marika itoe dalam miskin dan malas 
dalam sepandjang oemoernja. 

Maka apabila tetaplah fikiran sahaja: inilah sebabnja 
negeri itoe tijada boleh orang mendapat kasenangan dan 
kasantausain dalamnja, karena koerang baik perentahnja. 
Maka sekalijan perkara jang terseboet ini telah datang dari 
sebab kadjahatan dan kabebalan radja-radjanja sahadja. Maka 
pada fikiran sahaja tijadalah lain lagi sebabnja dari pada 
ini adanja. | 

Sjahadan maka berfikir-fikirlah sahaja sendiri, sambil 
sahaja bandingken laloe terkenanglah sahaja akan hal dan 
adat dan kasenangan orang jang doedoek dibawah perentah 
orang Poetih, karena adalah hal orang itoe masing-masing 

seperti radja djoega adanja, dengan tijada saorang takoet 
akan saorang dan tijada boleh saorang menganijajai akan 
saorang, sebab segala perentah dan hoekoemnja itoe me- 
“noedjoe kapada soewatoe perkara jang besar, ija itoe ka- 
senangan hati bagi segala ra'jatnja djoega. 

Maka adalah kira-kira sampai poekoel ampat petang 
maka segala perahoe-perahoe.Malajoe jang bersaing itoepon 
tertinggallah. Maka dapatlah satkor tenggiri batang me- 
makan toenda laoet. Maka sampai malam poekoel sambilan. 
haroes terlaloe deras, maka berlaboehlah di poelau Oelar 
sampai poekoel doewa malam, maka dibongkarlah saoeh 
laloe berlajar. Maka pada pagi poekoel anam sampailah di 
Kamaman. Maka pada pagi itoe dapatlah dikail saekor 
katjang-katjang memakan toenda laoet, maka adalah sedjam 
lagi dapatlah ikan itoe djoega, kemoedijan poekoel tiga 
petang dapatlah satkor ikan tenggiri batang. 

Hata maka semalam-malaman itoe berlajar, maka pada 
pagi-pagi poekoel lima sampailah di poelau Kapas. Maka 
dalam perahoe ajar tijada dan garam, asam, tembakau 
tijada. Maka moewafakatlah kadoewa boewah perahoe itoe 
hendak singgah sebentar di Trengganoe, sebab mentjahari 
bekal-bekal. Maka adalah poekoel toedjoeh pagi masoklah 
ka Trengganoe. Setelah sampai maka toeroenlah sahaja. 
sekalijan pergi bertemoe dengan mata-mata. 

Maka adalah sahaja lihat koewala Trengganoe itoe ba- 
goes dan soengainja besar lagi ajarnja tawar. Maka adalah 
kalihatan dari laoet pohon kalapa sahadja, maka pantainja 
semoewanja pasir poetih. 

Sebermoela setelah naiklah sahaja, maka sahaja lihat 

ada seboewah pondok atap ketjil, maka dindingnjapon atap, 
ada balai bamboe dalamnja. Maka di sitoelah tempat mata- 
mata doedoek akan memeriksa perahoe-perahoe jang beha- 
roe datang. Maka apabila sahaja sekalijan sampai di sitoe, 
maka berkeroemoenlah beratoes-ratoes orang serta dengan 
sendjata dan kalihatan tjampak boewang seperti djadjar 
belit. Maka bertanjalah mata-mata itoe: ,Dari mana toe- 
wan datang dan hendak ka mana pergi?” 

Maka djawab sahaja: ,Sahaja sekalijan datang dari 
Singapoera, hendak pergi ka Kalantan membawa soerat 
toewan Bonam.” | 

Maka katanja: ,Sekarang terlaloe soesah masok Kalan- 
tan karena tengah perang besar. Kelamaren orang beharoe 
datang dari Kalantan, chabarnja doewa tiga ratoes orang 
jang mati.” | 

Maka kata sahaja: ,Datok mata-mata! bagaimana adat 
negeri ini dan apa-apa larangannja? Karena sahaja sekalijan 
orang beharoe datang, belom tahoe adat, hendak berdjalan- 
. djalan ka pasar mentjahari bekal-bekal.” | 

Maka djawabnja: ,Bagini hari belom ada pasar, karena 
adat di sini petang sahadja ada pasar. Maka seperti larang- 
an negeri ini apabila melaloei kampoeng radja, tijada 
boleh berpajoeng, dan tijada boleh pakai kasoet dan pa- 
kaian koening dan chasah nipis, sekalijan itoe larangan 
sekali-kali.” 

Maka apabila sahaja dengar akan larangan jang terseboet 
itoe, maka berfikirlah sahaja sedjoeroes sambil tersennjoem, 
sebab menengarken adat bodoh dan sija-sija itoe, sebab se- 
kalijan itoe perkara jang ketjil-ketjil mendjadi salah dan 

larangan. Mengapa tijada dilarangken boeroeng terbang dari 
atas astana itoe, dan mengapa tijada dilarangken njamoek 
memakan darah dan pidjat-pidjat di bantal radja itoe, dan 
mengapa tijada dilarangken gadjah berterejak dan orang 
berlenggang di hadapan astana itoe? Boekankah sama djoega 
perkara jang terseboet itoe dengan perkara jang ketjil-ketjil 
ini? Sebab segala perkara jang ketjil-ketjil itoe mendjadi 
besar. Maka seperti perkara jang patoet dilarangken itoe 
dan boleh mendjadi kabadjikan kapada segala manoesija 
itoe, didijamken, seperti: memakan madat jang membina- 
saken manoesija, dan lagi beberapa djenis-djenis djoedi jang 
tijada pernah dilihat atau adat orang Malajoe berboewat 
itoe, jang dibawa oleh orang Tjina; njata-njata ija hendak 
membinasaken segala hamba Allah itoe, tijada mendjadi 
larangan. Dan lagi seperti memakai pakaian jang penoeh 
dengan kotor dan daki ampat lima boelan jang tijada di- 
basoeh kain badjoenja serta dengan boesoek baoenja penoeh 
dengan toema, sambil doedoek sambil menindas toema. 
Mengapa itoe tijada mendjadi larangan? Dan lagi beberapa. 
banjak kanak-kanak sahaja lihat sepandjang-pandjang djalan 
bermain-main dan berboewat barang kahendaknja dengan 
tijada sesoewatoe peladjaran dan pekerdjain dengan kala- 
koewan jang malas itoe, tijada mendjadi larangan. Dan 
lagi apabila saorang dagang atau orang Poetih jang datang 
ka negeri itoe, maka beratoes-ratoes orang dan kanak-kanak 
berlari-lari pergi mendapatken berkeroemoen kapadanja, tin- 
dih menindih. Maka masing-masing meninggalken peker- 
djainnja jang patoet ija mentjahari kahidoepannja dan ka- 
hidoepan anak isterinja, datang berhimpon. Boekankah 

itoe kalakoewan jang tijada hormat dan kasar? Itoe tijada 
mengapa! Dan lagi sepandjang djalan dan loeroeng penoeh 
sampah dan kotor dan betjek dan semak-semak, penoeh 
dengan oelar, hampir-hampir harimaupon boleh tinggal. 
Itoe tijada mengapa! 

Sjahadan maka djikalau kiranja saorang orang dagang 
jang beharoe datang dengan memakai pakaian koening atau 
pajoeng , sebab ija hendak bertedoeh dari pada panas kapa- 
lanja, adakah mendjadi sesoewatoe kahinain atau kakoe- 
rangan kapada radja itoe? Maka djikalau demikijan , adalah 
saolah-olah hendak mentjahari kamoelijain dan kabesaran 
dari pada perkara jang kaloewaran dan ketjil, boekannja 
dari pada perkara jang dalam hati radja-radja dan ka'adilan 
radja-radja itoe. Maka djikalau demikijan itoe adanja, maka 
behoewa sesoenggoehnja njatalah radja-radja itoe takoet ba- 
rangkali tijada orang memberi hormat dan membesarken 
dija dalam hatinja, sebab lalai dan alpa radja dari pada 
hoekoem dan perentahnja itoe. Maka sebab itoelah ija 
menggagahi orang menjoeroeh memberi hormat dan me- 
moelijaken dija djoega dengan perkara jang terseboet itoe. 
Maka djikalau kiranja radja-radja jang bidjaksana dan bang- 
sawan jang berkahendak kamenangan doenija achirat itoe, 
behoewa seharoesnjalah ija memeliharaken dirinja dari pada 
kakedjiin serta memeliharaken poela akan segala ra'jatnja, 
sambil melakoeken hoekoem jang 'adil, sopaja sedjahteralah 
segala marika itoe dari pada anijaja dan tjilaka dan kapa- 
patin, sebab segala marika itoe bernaoeng dibawah pandji- 
pandji ka'adilannja itoe. Maka adalah pada koetika itoe 


kelak nistjaja lekatlah kasih dan kenangan dalam hati 

marika itoe. Boekankah segala djenis hormat jang terbit 
dari hati itoe teroetama adanja kapada radja-radja itoe dari 
pada larangan atas perkara jang terketjil lagi sija-sija itoe? 
Behoewa boekankah haroes segala radja-radja itoe menghoe- 
koemken atas perkara jang mendatangken dosa sahadja? 
Maka sekali-kali tijada haroes ija menghoekoemken atas 
perkara jang tijada mendatangken dosa kapada Allah dan 
doerhaka kapada radja-radja dan salah kapada manoesija se- 
perti larangan jang terseboet itoe adanja. 

Maka kemoedijan berdjalanlah sahaja naik ka darat meng- 
ikoet loeroeng orang hendak ka pasar. Maka adalah loe- 
roengnja itoe tijada sampai sadepa bengkang bengkok, ada 
tempat titian, ada tempat betjek dan kotor, dan ada 
tempat semak-semak dengan pohon-pohon, loeroengnja se- 
perti oelar kena paloe adanja. 

Maka sahaja lihat kampoeng-kampoeng dan roemah- 
roemah marika itoe sekalijan tjongkah mangkih dengan 
tijada beratoer dan tijada sama, masing-masing poenja 
soeka, dan pagarnjapon bengkang bengkok. Maka adalah 
roemah marika itoe atap lagi tinggi, maka penoeh dengan 
kotor, di koeliling roemahnja penoeh sampah dan limba- 
han. Maka kabanjakan roemah sahaja lihat bertimboen sa- 
boet di bawah roemahnja, sebab malam-malam ija mem- 
boewat asap njamoek. Maka adalah pada tijap-tijap roemah 
dan kampoeng marika itoe penoeh dengan pohon kalapa, 
dan lagi tijap-tijap kampoeng itoe ada mandarsah itoe- 
pon atap djoega, dan lagi sekalijan roemah marika itoe 
tijada sama hadapnja, ada jang membelakang ka djalan, 
ada jang mengiring djalan, ada jang berhadapan dan 

ada jang tempat djalannja seloeloes-loeloes orang sahadja. 

Maka koetika sahaja berdjalan itoe ada melaloei kedai- 
kedai orang jang djoewal makanan sedikit-sedikit dan pa- 
nganan tjoetjoer, rendang pisang dan keladi reboes dan pa- 
nganan talam dan boewah malaka dan koerija dan tepoeng 
manis, tetapi semoewanja perampoewan sahadja. 

Maka bertemoelah sahaja dengan gadjah lima anam 
ekor, ada ditambat dengan rantai di kakinja, radja poenja. 
Maka adalah jang sahaja lihat boeroeng jang terbanjak 
dalam negeri itoe gagak, maka adalah kalihatan sepandjang 
djalan dan loeroeng dan doesoen dijalah sahadja serta de- 
ngan djinaknja. 

Bermoela adalah negeri itoe kabanjakan tanah jang rata 
dari pada tanah tinggi. Maka segala tanah jang dekat di 
negeri itoe bertjampoer pasir dan jang di darat dan doesoen- 
doesoennja semoewanja tanah lijat. Bermoela maka adalah 
di hadapan kampoeng radja di tengah-tengah negeri seboe- 
wah boekit tijada berapa besarnja, maka adalah kira-kira 
tingginja doewa tiga poeloeh depa. Maka di atasnja itoelah 
ada soewatoe tijang bandera, tetapi boekit itoepon penoeh 
dengan semak-semak djoega. Maka kampoeng dan roemah 
negeri itoe seberang menjeberang soengai itoe, maka ada- 
lah chabarnja hoeloe soengai Trengganoe itoe bertemoe 
dengan hoeloe soengai Kalantan. 

Kemoedijan sampailah sahaja di kampoeng jamtoewan, 
maka sahaja lihat roemahnja roemah batoe ada kira-kira 
tiga poeloeh kaki lebarnja. Maka bangoennja roemah itoe 
seperti roemah Tjina, maka segala temboknja roemah itoe 
' penoeh kotor, loedah sirih dan loemoet-loemoet, dan lagi 

ada seboewah roemah batoe tempat menaroh dagangan, 
dan lagi ada seboewah roemah batoe orang Tjina , namanja 
A Tjing Koh, masok islam, namanja entji Salih. Maka 
ijalah jang kaja dalam Trengganoe, ada doewa tiga poeloeh 
laksa ringgit koenoen chabarnja. 

Sebermoela adalah pada masa ini jang dipertoewan Treng- 
ganoe itoe telah mangkat, maka anaknja mendjadi jam- 
toewan lagi moeda, maka adalah kira-kira oemoernja lima 
belas tahoen. Ijalah menggantiken karadjain marhoem itoe, 
namanja soeltan Moehammadoe'bnoe'l Soeltan Mansoer sjah. 
Maka adalah kalakoewan radja jang beharoe ini terlebih 
poela dari pada radja jang telah laloe itoe, karena tijada 
ija mempoenjai ilmoe dan belom sampai akal. Dan lagi 
Jang sahaja dengar chabarnja kabanjakan anijaja radja-radja 
jang dehoeloe-dehoeloe dalam Trengganoe itoe, sebab meng- 
ambil anak bini orang istimewa kapada perampoewan-per- 
ampoewan orang Tjina adanja. 

Kemoedijan sampailah sahaja ka pasar, maka sahaja lihat 
soenjilah pasar itoe. Maka ada pondok-pondok atap serta 
balai-balai kiri kanan loeroeng itoe, semoewanja kosong 
belaka. Maka sahaja bertanja kapada orang-orang di sitoe : 
Mana pasar?” 

Maka katanja: , Inilah semoewanja pasar sekarang, tjon- 
dong-tjondong matahari toewan datang, boleh dapat apa-apa 
 soeka”. | 

Bermoela maka adalah pasar itoe pada petang sahadja. 
Maka sekalijan orang jang berkedai dan berdjadja dari 
pada djenis-djenis makanan dan pakaian itoe semoewanja 
perampoewan belaka. Maka adalah adat marika itoe apa- 

bila tjondong matahari, maka segala perampoewan jang 
dalam negeri dan jang di doesoen-doesoen dan jang di 
hoeloe masing-masing mendjoendjoeng bakoel di kapalanja. 
Maka adalah dalam bakoel itoe barang djenis makanan 
atau pakaian datanglah di pasar itoe doedoek berkedai. 
Maka barang sijapa hendak membeli barang soewatoenja, 
waktoe itoelah hingga sampai masok matahari; maka 
masing-masingpon kombalilah ka tempatnja, maka soenji- 
lah pasar itoe sampai esok pada waktoe jang terseboet itoe 
poela. Maka namanja pasar itoe pasar Kampoeng Laoet. 

Bermoela segala makanan dan sajoer-sajoeran dan ikan 
semoewanja moerah, maka adalah limau penawar itoe pada 
waktoe moesimnja doewa ratoes seringgit. Maka adalah 
sahaja lihat terlaloe banjak pohon limau manis itoe dalam 
segala doesoen dan kampoeng, adalah lima anam djenis 
bangsa limau itoe, masing-masing dengan harganja. 

Sjahadan lemboe, kambing dan biri-biri, itik, ajampon 
moerah belaka, harga saikor kambing seringgit, tetapi 
soenggoehpon segala perkara itoe moerah. Maka tijadalah 
marika itoe gemar memakan daging dan minjak sapi me- 
lainken ikan dan sajoer dan perkara jang boesoek-boesoek 
seperti tempoejoeng dan pekasam dan petai dan djering 
dan sebagainja dan hoelam-hoelam itoelah benda jang ter- 
lebih banjak kalihatan dalam pasar itoe. 

Sjahadan maka adalah oewang belandja negeri a 
ganoe itoe tiga riboe delapan ratoes ampat poeloeh pitis 
timah jang ada termeterai dalamnja ,Malikoe'ladil”, dipa- 
kai satoe ringgit, maka adalah besarnja pitis itoe seperti 
satoe doewit kita djoega adanja. 

Sjahadan maka adalah dagangan jang kaloewar dari 
negeri Trengganoe itoe emas dan timah dan kahwah. Maka 
adalah kahwah itoe kaloewar pada setahoen kira-kira seriboe 
pikoel dan lada hitam seriboe atau doewa riboe pikoel 
setahoen dan pinang koetai ada kaloewar doewa riboe atau 
tiga riboe pikoel setahoen. Dan lagi ada kaloewar kain 
soetera dan saroeng jang haloes-haloes dan kain soetera 
bertjampoer benang dan seloewar soetera dan boewatan 
badjoe dan ikat pinggang dan sapoe tangan soetera; dan 
lagi djenis-djenis sendjata seperti keris dan pedang dan 
lembing, toembak; dan lagi seperti goela dan njioer dan 
minjak sapi dan rotan dan damar dan sebagainja. 

 Sebermoela maka adalah dagangan jang boleh lakoe di 
negeri Trengganoe itoe apijooen dan kain giras dan kain 
poetih pandjang delapan poeloeh dan kain kesoemba merah 
sedikit-sedikit, dan tjita airopah dan benang airopah merah, 
poetih , biroe, hitam , pinang masak sedikit-sedikit adanja. 

Maka abdi atau hamba tijada banjak dalam negeri Treng- 
ganoe, tetapi boleh orang berdjoewal beli hamba itoe, tijada 
mendjadi larangan adanja. Tetapi soenggoehpon tijada banjak 
hamba atau abdi dalam negeri itoe, maka adalah pada 
sangka sahaja segala ra'jat jang dalam negeri itoe masing- 
masing kadoedoekannja itoe seperti abdi djoega adanja, 
sebab segala marika itoe moenoeroet adat jang djahat-djahat 
dan bodoh-bodoh itoe. Maka djikalau sekalipon ija hendak 
melepasken adat-adat itoe, tijada berani ija. 

Kemoedijan berdjalanlah sahaja masok kampoeng Tjina, 
maka bertemoelah sahaja dengan djambatan papan, ada 
lebarnja sadepa dan pandjangnja lima anam depa. Maka di 

hadapan djambatan itoe ada satoe tembok terdinding maka 
ada satoe pintoenja, lebih sadepa lebarnja. Maka sahaja 
masok, maka ada roemah kedai-kedai ketjil-ketjil dari pada 
batoe kiri kanan, semoewanja Tjina belaka. Kemoedijan 
masoklah sahaja berdoewa Granpri ka roemah kapitan toewa. 
Maka sahaja lihat koeliling roemah itoe bertembok. Maka 
masoklah sahaja kadoewa, maka sahaja lihat roemahnja 
itoe roemah batoe, bangoennja seperti roemah tempat bra- 
hala Tjina lagi dengan berbilik-bilik banjak kiri kanan dan 
belakangnja pandjang penoeh pohon kalapa. Maka kaloe- 
warlah bini kapitan Tjina itoe, terlaloe toewanja, ada 
kira-kira toedjoeh delapan poeloeh tahoen oemoernja dan 
matanjapon tijada kalihatan lagi. Maka doedoeklah sahaja 
berchabar-chabar kapadanja dari hal negeri Singapoera. Maka 
adalah orang toewa itoe terlaloe baik boedi bahasanja lagi 
dengan manis perkatainnja, maka sekali-kali tijada teloernja 
seperti Tjina melainken seperti orang Malajoe adanja. Maka 
sebentar doedoek, maka dikaloewarkennja ajar teh dan limau 
manis , disoeroehnja makan. Maka kaloewarlah segala anak 
boewahnja perampoewan-perampoewan, maka sahaja lihat 
kalakoewan marika itoe dan pakaian marika itoe dan per- 
kataain marika itoe dan tabiatnja semoewanja seperti Malajoe 
serta dengan baik boedi bahasanja, serta katanja: ,Doe- 
doeklah, toewan! sebentar, nanti sahaja soeroeh ambilken 
kalapa moeda.”' 

Maka sahaja memberi tarima kasih serta berkata : ,,Tijada 
mengapa, kapitan! karena sahaja maoe berlajar lekas, tijada 
boleh menanti-nanti.” Laloe sahaja memberi tabik dan hormat. 

Maka katanja: ,Toewan kenal-kenallah ada tjoetjoe sahaja 


40 


doewa orang ini, ija selaloe berlajar ka Selat. Kalau toewan 
bertemoe, toewan toeloenglah lihat-lihatken dari hal baik 
djahatnja.” 

Maka adalah segala Tjina jang kalihatan dalam Treng- 
ganoe itoe Ho Kian dan Haja bertjampoer-tjampoer. Maka 
kabanjakan bahasa marika itoe bahasa Malajoe dari pada 
bahasa Tjina. Maka anak-anak marika itoepon kabanjakan 
berbahasa Tjina dari pada bahasa Malajoe. Maka orang orang 
Tjinapon terlebih banjak di hoeloe negeri itoe dari pada 
jang di dalam negeri. | 

Sjahadan maka sahaja berdjalan itoe masok kapada loe- 
roeng lain, maka bertemoelah dengan masdjid. Maka adalah 
masdjid itoe dari pada batoe di bawahnja dan atapnja papan, 
maka tembok koelilingnja batoe adanja. Maka tijadalah 
banjak orang Arab dalam negeri itoe melainken doewa tiga 
orang sahadja, entah apakah sebabnja itoe, tijadalah sahaja 
katahoei adanja. 

Sjahadan dalam Trengganoe itoe tijadalah tempat orang 
mengadjar bahasa Malajoe, melainken ada anam toedjoeh 
anak-anak dalam satoe-satoe roemah mengadji koran sahadja. 

Kelakijan maka adalah bahasa marika itoe bahasa Malajoe, | 
tetapi boenji bahasanja itoe berlainan dari pada boenji Ma- 
lajoe dan tjanggoeng pada telinga dan pelat marika itoe, 
hampir-hampir seperti pelat Kedah. Maka kata kita ,,toe- 
wan”, katanja ,toewang'”'; maka kata kita ,allah”, katanja 
yalauh”; kata kita ,,djangan”, katanja ,djangang'”'; kata 
kita ,boelan”, katanja ,boelang'”; tetapi petoetoerannja 
sahadja demikijan, maka apabila ija menjoerat betoellah 
hoeroefnja seperti kita adanja. Tetapi adalah sedikit orang 

dalam antara marika itoe jang pandai menoelis lagipon 
bagoes bekas tangannja menoelis Arab seperti koran dan 
kitab-kitab bahasa Arab, maka djarang jang dalam bahasa 
Malajoe. Maka sebab itoe kabanjakan terpoedji koran Treng- 
ganoe itoe dalam negeri lain-lain. Sjahadan di antara marika 
itoe adalah doewa behagi jang tijada tahoe mengadji dan 
sabehagi jang tahoe dan ampat behagi jang tijada tahoe 
membatja soerat Malajoe dan sabehagi jang tahoe. 

Sjahadan soewatoe hairan kapada sahaja melihatken pera- 
hoe pengail marika itoe boleh moewat ampat lima kojan, 
maka orangnja dalam seboewah perahoe itoe tiga ampat 
poeloeh. Maka dibawanja poekatnja itoe di tengah-tengah 
laoet, dalam lima belas doewa poeloeh depa, maka toe- 
roenlah saorang dalam laoet itoe melihat tempat ikan banjak 
dan menengar boenjinja. Maka djikalau ada banjak ikan 
beharoelah ija naik ka perahoe, maka diboewangnja poe- 
katnja itoe adanja. 

Bermoela sahaja lihat hal orang-orang dalam negeri itoe 
miskin belaka lagi dengan kalakoewan malas dan lalai 
sepandjang hari, dan lagi kabanjakan poela anak radja-radja 
dan hamba radja pada tijap-tijap kampoeng dan djalan, 
dan pakaian marika itoe tijada bagoes, penoeh dengan daki 
dan kotor badannja. Tetapi pada tijap-tijap orang ada ampat 
lima batang tjampak boewang dan sebilah keris dan satoe 
tjenangkas, itoelah kerdjanja memikoel sendjata ka hoeloe 
ka hilir. Maka perampoewan-perampoewan marika itoe be- 
kerdja dan berkedai dan mendjadja dan memboewat segala 
pekerdjain akan mentjahari kahidoepan, tetapi laki-lakinja 
semoewanja malas dengan makan tidoer dan membaiki 


42 


sendjata, itoelah kerdjanja orang jang dalam negeri itoe. 
Maka sahaja lihat hal tanah ajar marika itoe terlaloe eloknja 
akan bertanam dan memeliharaken binatang akan mentja- 
hari kahidoepan terlaloe bagoes; maka djikalau kiranja 
tanah jang sadlok itoe dalam negeri lain, nistjaja mendjadi 
kaja semoewa orang, tijada jang miskin lagi. 

Sjahadan adalah sebab segala perkara ini djadi sebab 
anijaja radjanja dan tijada betoel perentahnja, maka petjah- 
lah hati segala ra'jat. Maka adalah pada fikir marika itoe: 
baiklah akoe miskin, demikijan tijada soesah dapat pagi 
makan pagi; dapat petang makan petang. Dan kalau ada 
berharta atau beroemah baik atau berladang dan kebon 
besar, nistjaja ditjahariken radja sesoewatoe djalan diam- 
bilnja dan dipindjamnja atau dipintanja. Maka djikalau tijada 
diberi, dirampasnja; dan kalau melawan, habis sekalijan 
anak boewah diboenoehnja dan didendanja. Itoelah sebabnja 
negeri Trengganoe itoe tijada ramai, dan segala orang 
dagangpon takoet masok dan segala saudagarpon tijada. 
Maka chabar jang demikijan itoepon termasjhoerlah kapada 
negeri-negeri jang lain adanja. 

. Maka adalah apabila sahaja melihat hal perampoewan- 
perampoewan itoe berkedai di pasar dan berdjadja dan 
mentjahari kahidoepannja itoe, terlaloelah soesah hati sa- 
haja, karena perkara jang terseboet itoe semoewanja patoet 
pekerdjain laki-laki, sebab, maka apabila perampoewan itoe 
mengeredjaken pekerdjaain laki-laki dan meninggalken roe- 
mah tangganja berhari-harian, nistjaja tinggallah anak- 
anaknja dengan sekahendak hatinja menggeloemang de- 
ngan kotor dan sedjoek dan basah kering. Maka sebab 

jang demikijan itoelah datang berbagai-bagai penjakit dan 
djatoh dan bengkak bengkil dan lemah-lemah badannja dan 
penoeh dengan koedis dan poeroe dan loeka-loeka dan seba- ' 
gainja. Maka boekankah patoet santijasa hari perampoewan- 
perampoewan itoe tinggal di roemah serta dengan memeli- 
haraken makan minoem soewaminja dan memeliharaken 
anak-anak dari pada segala bahaja-bahaja jang terseboet itoe 
dan dari pada berkampoeng dengan anak-anak jang djahat- 
djahat itoe dan menjoetjiken kampoeng halamannja dan 
roemah tangganja? Maka djikalau kiranja laki-laki itoe 
pergi mentjahari kahidoepannja dan berboewat segala peker- 
djain jang mendatangken faedah baginja dan bagi isi roe- 
mahnja itoe, boekankah- beberapa lebih berani dari pada 
orang jang memikoel sendjata berhari-harian sepandjang- 
pandjang djalan pada waktoe santausa seperti anak-anak 
berdjalan berboentoet-boentoet jang tijada mendatangken 
pergoenain dan kabadjikan adanja? Sebab orang jang boleh 
melawan akan nafsoenja jang malas dan bertjerita-tjerita 
dan makan tidoer, itoelah orang jang berani, karena segala 
orang jang hina dan jang penakoet itoepon boleh memikoel 
sendjata adanja. Maka kemoedijan berbalik poela fikiran 
sahaja: djangan poela kalau-kalau orang ini memboewang- 
ken adat-adat jang seperti perampoewan-perampoewan men- 
tjahari kabidoepan itoe, barangkali poela mendjadi harimau 
ganas dan boewajapon ganas seperti di Pahang itoe datang 
kelak memakan orang sekalijan dalam negeri Trengganoe 
inipon adanja. 

Hata setelah petang hari maka toeroenlah sahaja ka 
perahoe hendak berlajar. Maka datanglah tjoetjoe kapitan 

Tjina ka perahoe, namanja. baba Tek Li dan baba Tjeng 
Kijet, serta membawaken sepoeloeh boewah njioer moeda 
' dan remis asin dalam satoe tjoepoe dan minjak sapi satoe 
tjoepoe dan teboe doewa berkas. Kemoedijan hendak ber- 
lajar, tijada boleh: ajar pasang, haroesnja terlaloe deras. 
Maka adalah kira-kira poekoel sambilan malam, mnaka 
kaloewarlah berlajar semalam-malaman itoe. 

Sebermoela maka soenggoehpon sahaja berlajar itoe, tijada 
djoega lepas hati sahaja dari pada memikirken segala per- 
kara jang sahaja lihat di Trengganoe, seperti hal peram- 
poewan-perampoewan dan adat bodoh dan djahat, seperti 
memakai sendjata pada tijap-tijap hari dan sebagainja. Sja- 
hadan maka adalah dalam antara sekalijan perkara itoe 
hanja satoe perkara jang menjiksakan dalam fikiran sahaja 
ija itoe djalan jang teramat djahat, sebab kakoerangan 
peladjaran anak radja-radja itoe tatkala ija lagi ketjil. Be- 
hoewa inilah akar segala kalemahan karadjain Malajoe dan 
sangsara , atas segala ra'jatnja. Maka adalah behoewa sesoeng- 
goehnja tijap-tijap orang jang hendak mendjadi toekang 
itoe, patoetlah ija mentjahari perkakasnja dan kapandaiannja 
dehoeloe, tetapi anak-anak radja Malajoe .itoe ada ajam 
saboengan dan boemboe madat dan perkakas djoedi dan 
tama'nja dengan menoeroetken n€fsoenja akan mengeredjaken 
pekerdjatin jang terbesar dalam karadjaiin itoe. Maka adalah 
kalakoewan orang jang demikijan itoe tatkala ija di atas 
karadjainnja kelak seperti kapak naik pemidangan , karena 
pada fikirannja ija dapat memerentahken gelanggang, maka 
sebab itoelah ija bertjakap memerentahken karadjain itoepon. 
Maka adalah sekalijan ini telah djadi, sebab koerang adjaran 

bapanja serta dengan lalainja dari pada menahanken nafsoe 
anaknja, mendjadi bijasalah anaknja dalam nafsoe jang keras, 
sehingga berakarlah segala djenis kadjahatan itoe dalam 
hatinja. Maka kekallah ija dalam hal jang demikijan itoe, 
sehingga mengikoet bapanja itoe, maka adalah ditinggal- 
kennja anaknja itoe di belakangnja saolah-olah saekor hari- 
mau jang menerkam segala ra'jatnja , tetapi djanganlah doeli 
jang dipertoewan berani meninggalken adat-adat itoe , karena 
ija telah toeroen menoeroen dari pada radja-radja jang dehoeloe 
kala adanja. 

Maka pada pagi-pagi hari sampailah ka poelau Ridang, 
kemoedijan adalah kira-kira poekoel sepoeloeh maka toeroen- 
lah riboet timoer laoet serta dengan hoedjannja, ombaknja- 
pon besar. Maka dilajarken djoega, masok-masok ajar ka 
dalam perahoe, masing-masing berkain basah, semalam- 
malaman itoe berlajar. Maka setelah dekat di Sabak itoe, 
malam gelap, maka kalihatanlah anam toedjoeh boewah 
perahoe berlaboeh berkadjang. Setelah kalihatan itoe, maka 
masing-masingpon bersijaplah mengataken perahoe perom- 
pak, maka diisilah marijam ampat-ampat serta diboeboeh 
peloeroe, maka dipegang toenam di tangan, karena soedah 
berdekat terlaloe. Maka berterejaklah kawan , bertanja: , Pera- 
hoe dari mana ini?” Maka didjawabnja: ,Sahaja kaloewar 
dari Kalantan hendak ka Selat.” Maka sahajapon berlajarlah. 

Hata pada paginja sampailah di koewala Kalantan , maka 
berlaboehlah di sitoe. Maka kata entji Boental: ,, Mari! kita 
berbalik ka Sabak di tempat anak radja jang bernama 
tengkoe Tamana, karena ijalah jang boleh membawa kita 
kapada radja Kalantan itoe, di sini ijalah radja.” 

Kemoedijan maka berbaliklah, ada kira-kira djaoehnja 
dari Malaka ka telok Ketapang maka adalah dari Singa- 
poera sampai ka Tanah Merah besar. Setelah itoe maka 
sampailah laloe berlaboeh di laoet itoe, tetapi gelombang 
terlaloe besar. Maka naiklah kawan-kawan, maka setelah 
bertemoe kapada tengkoe Tamana itoe dan berchabarlah 
hal ada membawa soerat. 

Maka kata radja itoe: , Nanti dehoeloe di sini, boleh 
sahaja menjoeroehken orang berdjalan darat memberi tahoe 
di Kalantan. Maka esok bolehlah kita masok, maka nanti 
sahaja bersama-sama masok dalam perahoe itoe.” 

Maka pada petang itoe naiklah baba Ko An serta orang 
perahoe itoe. Maka tinggallah sahaja orang di perahoe itoe 
bersama-sama Granpri. Maka sampailah malam segala ma- 
rika itoe di darat djoega. Maka gelombang besar seperti 
akan petjah perahoe itoe rasanja. Maka terlaloelah soesah 
hati sahaja sekalijan di perahoe, karena doewa perkara jang 
ditakoeti, pertama-tama tempat itoe djalan perompak laloe- 
lalang, kadoewa gelombang terlaloe besar, hampir-hampir 
tijada boleh. tahan perahoe itoe. Maka di sitoelah dehoeloe 
kitji Katsarina ') baba Tijen Hok dilanggar perompak hampir- 
hampir didapatnja kitji itoe. Maka sahaja soeroeh pasang 
sepoetjoosk marijam akan memanggil orang jang di darat 
itoe, maka dinantiken, tijada djoega marika itoe maoe 
toeroen. Kemoedijan berbitjaralah sahaja berlima doedoek 
berdjaga pada malam itoe, kemoedijan ada kira-kira poekoel 
 doewa tengah malam maka datanglah kawan bertiga dalam 


1) Catharina. 


47 


satoe sampan, tetapi baba Ko An tinggal di darat djoega. 
Maka setelah pagi-pagi hari maka kalihatanlah orang me- 
lambai dari darat menjoeroehken berlajar ka koewala Kalan- 
tan. Maka segala orang jang di darat itoe di darat djoega 
berdjalan bersama-sama tengkoe Tamana itoe. Maka saha- 
japon memboekalah lajar laloe berlajar. Setelah sampai 
dekat di koewala, maka tiba-tiba berkedjar-kedjarlah datang 
seboewah sampan ada anam toedjoeh orang Tjina Haja 
sambil berterejak-terejak, katanja: ,Ingat-ingat ada doewa 
boewah perahoe perompak di koewala Kalantan.” 

Setelah itoe maka apabila didengar itoe, maka terke- 
djoetlah, maka bersijaplah mengisi marijam dengan peloeroe. 
Setelah soedah sijap, maka orang Tjina itoepon sampailah 
ka perahoe. Setelah ija naik, maka ditoendjoekkennja doewa 
boewah perahoe itoe laloe toeroenlah ija ka sampannja. Maka 
sahaja sekalijan toedjoelah ka perahoe itoe. Setelah berten. 
tanganlah dengan perahoe itoe, maka kalihatanlah apilannja 
terpampang. Maka ada saorang panglimanja berdiri serta 
memegang toembak hitam dan gemoek-gemoek orangnja. 
Maka sahaja lihat panglimanja itoe, maka misainja sebelah 
ditarohnja ka atas telinganja dan sebelah dililitkennja di 
batang lehernja. Tetapi soedahlah sedija kawan sahaja me- 
megang moerang serta dikibas-kibas menantiken perentah 
sahadja hendak dipasangnja marijam itoe. Maka perahoe 
itoepon mengangkatken toepangnja laloe berlajar ka barat 
sambil katanja: ,Djikalau boekan perahoe ini datang kapada 
radja, akoe ambil.” Maka sebentar itoe djoega datanglah' 
seboewah sampan hilir dari soengai ada toedjoeh delapan 
orang-orang radja hendak menjamboet perahoe sahaja itoe 

serta sampai laloe katanja: ,Radja menjoeroeh membawa 
perahoe ini masok, takoet barangkali diganggoekennja.” 

Setelah itoe maka katanja: ,Ikoetlah perahoe sahaja, ini 
djalan betoel.” Bermoela adapon toewanja di perahoe radja 
itoe namanja entji Ha, membawa djalan masok di koewala. 
Maka masoklah perahoe itoe serta ija mengataken kanan 
dan kiri. Adapon masok itoe dengan lajar doewa-doewa dan 
djib goesi sekalijan. 

Adapon koewala Kalantan itoe tijada berapa lebarnja, 
maka kiri kanannja pasir bertimboen seperti boekit; lagi 
tohor koewalanja, djikalau ajar soeroet tijada boleh laloe 
perahoe besar, lagipon ada tempat jang dalam ada tempat 
jang tjetek, ombaknja terlaloe besar. 

Setelah lepaslah ka dalam koewala perahoe itoe, maka 
bertemoelah dengan tengkoe Tamana itoe, ada bersama-sama 
dengan kawan-kawan serta baba Ko An. Maka kata orang- 
orang radja itoe: ,Baik singgah, oentoeng tijada berperang 
dengan perahoe perompak itoe, karena ija ada marijam 
terlaloe besar, ija orang Dajak datang dari Basoet.” 

Sahaja sekalijan bertanja kapadanja: ,Perahoe mana jang 
datang, lajarnja kain itoe seperti perahoe orang Poetih ?” 

Maka djawabnja kawannja: , Datang dari Selat membawa 
soerat.” 

Sebab itoelah sahaja sekalijan dijam. Hata maka tengkoe 
Tamana dan mata-mata radja itoepon naiklah kapada sekotji 
sahaja laloelah moedik bersama-sama. 

Maka sahaja lihat roepa soengai Kalantan itoe terlaloe 
lebar, doewa tiga kali lebih lebar dari pada soengai Pahang 
dan Trengganoe. Maka ajarnja sampai ka laoet tawar, maka 

ada aloernja tempat dalam dan ada tempat tjetek. Maka 
adalah dekat koewala itoe di daratnja sedikit ada seboewah 
balai, bangoennja seperti masdjid dan atapnja papan. Maka 
balai itoelah tempat radja toewa berhenti bermain-main. Maka 
adalah dekat-dekat itoe kampoeng orang. Maka berhentilah di 
sitoe sebentar, kemoedijan datanglah abang Abdoel Rahman 
anak Malaka, anak Wa' Fatimah dan soedara abang Kasim, 
Doerijan Toenggal. Serta bertemoe maka terlaloelah soekanja, 
seraja dipeloknja sahaja sambil ditjijoemnja, katanja : ,, Berani 
sangat engkau ini datang datam perahoe sebesar kelopak 
djantoeng ini. Boekankah moesim ini moesim perompak 
Lanoen lagipon moesim riboet?” 

Kemoedijan katanja: ,,Tijada engkan memboewang baka, 
maka bapamoepon demikijanlah hatinja berani”. 

Maka ija bertanjalah chabar iboenja dan soedaranja. Maka 
sahaja chabarkenlah iboenja soedah mati beharoe djoega, 
maka soedah toewalah ija, ada kira-kira Medjaaa. delapan 
poeloeh tahoen oemoernja. 

Adapon ija itoe disoerdehken radja datang menengar 
chabar laloe ijapon naiklah ka perahoe sekotji moedik 
bersama-sama. 

Sjahadan maka ajar soengai itoe djerenih, maka dalam 
soengainja pasir boekannja loempoer. Maka terlaloe banjak 
ikan-ikan dan hoedang galah dan labi-labipon terlaloe 
banjak. Maka adalah nama-nama ikannja itoe: djoewara 
dan patin dan toman dan tapa dan aron dan betoek dan 
poejoe dan terboel dan ikan poetih dan belanak dan 
sebagainja. Maka dalam ikan-ikan jang banjak itoe ikan tapa 
itoelah koenoen adalah di hoeloe Kalantan itoe, besarnja 

boleh menelan kerbau; dan lagi boewajapon terlaloe banjak 
dalam soengai itoe. 

Maka seberang menjeberang soengai itoe kampoeng orang, 
maka adalah segala kampoeng itoe kalihatan penoeh dengan 
pohon kalapa dan pohon boeloeh. Maka adalah kira-kira lebar 
soengai itoe hampir setengah mil serta dengan bengkang- 
bengkoknja, dan lagi banjak poela anak-anak soengai dan 
batang ajar jang beriemoe koewalanja pada soengai besar 
itoe. 

Maka dari soengai-soengai itoelah segala perahoe-perahoe 
masok kaloewar membawa segala djenis-djenis makanan 
dan ajam, itik dan boewah-boewahan. Maka ada tempat 
ditanamrja padi di tebing soengai itoe. 

' Tetapi adalah soesah sedikit kita masok soengai itoe 
dengan perahoe besar, ada aloernja dalam dan ada tjetek. 
Maka ada kira-kira setengah doewa djam lamanja sahaja 
berlajar moedik, sampailah kapada soewatoe tempat jang 
bernama pangkalan tambang, ija itoe berseberangan dengan 
Kampoeng Laoet. 

Maka adalah sahaja lihat ka darat penoehlah orang di 
tepi pantai bersesak beriboe-riboe banjaknja serta dengan 
sendjata. Maka adalah pada tijap-tijap saorang itoe ada anam 
toedjoeh batang tjampak boewang dan satoe parang lading 
atau tjenangkas atau pedang dan sebilah keris tersijap di 
pinggangnja, dan ada poela jang membawa senapang, 
maka kalihatan bertjerantjangan seperti tjarang kajoe mati. 
Maka sahaja lihat roepa marika itoe dalam beriboe- 
riboe orang itoe saorangpon tijada jang poetih koe- 
litnja, melainken adalah saorang doewa orang hitam 

manis sahadja dan jang lainnja itoe semoewanja hitam 
adanja. 

Maka adalah di pangkalan itoe ampat lima poeloeh depa 
lebarnja padang pasir poetih sepandjang sepoeloeh doewa 
belas mil djaoehnja. Sjahadan adalah dari pada tempat itoe 
sampai di kampoeng radja bendahara kira-kira satoe mil 
djaoehnja. Maka tatkala sampailah sahaja ka tempat itoe 
maka disoeroehken oleh tengkoe Tamana orang-orang radja 
pergi sembahken kapada radja: perahoe oetoesan itoe soedah 
sampai ka pangkalan tambang. | 

Maka adalah kira-kira tiga djam lamanja sahaja me- 
nantiken orang datang dari dalam itoe. Maka kemoedijan 
datanglah said Aboe, toeroen ka perahoe itoe. Maka ija 
itoe dijam di Kampoeng Laoet di seberang. Maka adapon 
said Aboe itoe peranakan Pontianak, maka ija doedoek di 
Trengganoe. Maka didjempoet radja Kalantan, karena ija 
itoe ditakoeti orang akan dija, maka radja memboewat 
goeroe akan dija. Maka sekalijan orang dalam negeri itoe 
membilang dija seperti radja djoega. Maka apabila datang 
ija ka perahoe, maka memberi salam ija kapada sahaja 
laloe sahaja menjahoet salamnja. Maka disangkanja sahaja 
toewan said, maka katanja: ,Apa chabar, toewan said! 
dalam Singapoera dan adakah bertemoe perompak di djalan? 
Maka berani sangat toewan said datang kamari dengan 
perahoe ketjil ini. Maka kalau orang di sini diboe- 
noehpon, ija tijada berani berlajar dalam perahoe bagini 
ketjil”. 

Serta ija bertanja: ,Chabar soerat apa ini, dan dari hal 
apa ?” 

Maka djawab sahaja: ,Sahaja tijadalah katahoei akan 
perkara isi soerat ini, melainken sahaja membawa soerat 
sahadja kapada radja”. 

Maka kata said Aboe: ,Marilah! kita menghadap ka 
dalam membawa soerat ini”. 

Maka kata tengkoe Tamana: ,,Nantilah , toewan ! sebentar, 
sampai orang dari dalam datang mendjempoet”. 

Hata maka sebentar lagi datanglah orang radja, ada 
kira-kira tiga ampat ratoes orang dengan toembak dan 
pedang bertjaboet dan senapang , datang hendak mengambil 
soerat itoe. | 

Maka djawab sahaja jang bertiga: ,Adapon soerat ini 
tijadalah boleh sahaja beriken ka tangan orang lain melain- 
ken di tangan radja sendiri”. 

Maka berbaliklah mata-mata itoe mempersembahken per- 
kataiin sahaja itoe: hendak menghadap sendiri. 

Sjahadan datanglah poela orang itoe, katanja: , Titah 
jang dipertoewan itoe poelanglah ichtiar kapada toewan- 
toewan jang membawa soerat itoe, karena terlaloe soesah 
di djalan peloeroe pergi datang”. 

Sebermoela maka adalah apabila sahaja sampai itoe 
kadengaranlah boenji marijam jang tijada berpoetoesan barang 
sebentar djoega. 

Maka kata mata-mata radja itoe: ,Titah toewankoe dji- 
kalau datang sesoewatoe hal di djalan, mati hidoep tijadalah 
kami katahoei, djangan mendjadi sesalan”. 

Kemoedijan fikirlah sahaja, karena pesan baba Boen 
Tijoeng : djangan diberi ka tangan orang lain. Maka tatkala 
itoe berkatalah tengkoe Tamana: ,Toewan fikir baik-baik 

akan perkerdjain ini, karena banjak orang soedah mati 
disambar peloeroe di tempat djalan ini, karena tijada djalan 
jang lain, sebab terlaloe dekat kira-kira sepoeloeh depa 
sahadja djaoehnja kita berdjalan dengan koeboe moesoeh itoe”, 

Maka sebentar itoe berfikirlah sahaja bertiga, maka kata 
sahaja: , Baik djoega kita pergi sendiri”. 

Hata berdjalanlah sahaja sekalijan serta membawa soerat 
itoe bersama-sama. Maka pada koetika itoe Allah taiila 
djoega jang amat mengetahoei akan hal hati sahaja seperti 
orang jang hendak masok ka dalam koeboerlah adanja. 
Tijada lain dalam hati sahaja melainken mati sahadja; 
tetapi apa boleh boewat dalam pekerdjain orang? Dan lagi 
sebab memeliharaken nama kita, sopaja djangan diseboet 
orang djahat dan penakoet, -barangkali mendjadi roesak 
perkerdjain orang, maka teroetama mati dengan nama 
jang baik dari pada hidoep dengan nama jang djahat. 
Maka adalah fikir sahaja pada koetika itoelah kamatian 
sahaja, karena selaloelah berboenji merijam dan rantaka 
dari pada sebelah menjebelah. Maka berdjalanlah djoega 
sahaja bersama-sama dengan orang banjak-banjak itoe. 

Kelakijan kalihatanlah pintoe pagar radja bendahara itoe, 
maka tiba-tiba datanglah peloeroe berdengoeng-dengoeng, 
maka orang jang berdjalan dari sebelah kanan sahaja itoe me- 
nijarap, maka orang-orang jang dekat itoepon habislah lari dan 
ada jang toendoek ada jang berlindoeng di balik batang kalapa. 
Maka masing-masing habislah berpetjah, maka peloeroepon 
selaloe datang djoega. Maka kata said Aboe: ,Toewan 
menepi lekas”. Maka menepilah sahaja di balik pohon 
njioer bersama-sama dengan said Aboe. Maka sebentar itoe 

djoega berlari-lari orang dari dalam datang menegahken , 
katanja: , Titah tijada membenarken menghadap melainken 
soerat itoe sahadja dipinta''. Maka oleh Granpri diberikenlah 
soerat itoe ka tangan entji Ha namanja. 

Maka adapon segala perkara itoe sahajalah mendjadi 
djoeroe bahasa Malajoe. Maka adalah diberiken itoe doewa 
poetjook soerat, sepoetjoek kapada radja bendahara dan - 
sepoetjoek kapada radja temenggoeng, maka tinggal lagi 
sepoetjoek tijada diberiken. Maka koetika memberiken soeerat 
itoe, maka sahaja pinta persembahken djoega kabawah 
doeli, hendak menghadap sendiri. 

Kemoedijan maka berdjalanlah balik poela ka perahoe, 
maka sebentar itoe djoega orang jang dari belakang sahaja 
itoe berlari-lari mengataken orang mati kena peloeroe ba- 
tang lehernja di tempat memberiken soerat itoe tahadi 
serta katanja: ,Orang jang di koeboe sebelah itoe sahaja 
lihat di atas koeboenja itoe'. Maka dilihatnja dengan 
- teropong orang berhimpoen itoe ditoedjoenja. Maka sebentar 
lagi datang orang radja kapada sahaja, katanja: ,, Titah 
jang dipertoewan djanganlah diberi toeroen anak perahoe 
berdjalan-djalan ka darat, karena pada koetika ini negeri 
dalam gadoeh, karena banjak orang djahat dari mana-mana 
datang, barangkali mendjadi perkalahian adanja dan mati, 
pada koetika ini tijada bitjara”. 

Kemoedijan sahajapon memberilah perentah kapada segala 
anak-anak perahoe: saorangpon djangan toeroen ka darat. 

Sjahadan haripon malamlah maka ada kira-kira poekoel 
sambilan malam datanglah orang radja temenggoeng ber- 
terejak memanggil baba Ko An. Maka djawab sahaja: 

Apa pekerdjain dipanggil malam-malam ini?” Katanja: 
,Baba itoe sahadja dipanggil toewankoe''. Kemoedijan per- 
gilah ija bersama-sama dengan saorang anak perahoe ber- 
nama entji Andak. 

Kelakijan adalah kira-kira tiga djam lamanja kombalilah 
marika itoe ka perahoe. Maka sahaja sekalijan bertanja: 
yApa chabar dipanggil itoe?” 

Maka katanja: , Radja bertanja chabar-chabar Singapoera 
dan dari hal soerat itoe. Tijada apa lain melainken hal 
sampan poekat sahadja. Maka ija hendak minta toeloeng 
obat dan ':peloeroe dari Singapoera”. 

Hata kapada esoknja datanglah soerat dari pada a 
temenggoeng kapada toewan Bonam bersampoel kain koening 
dan sepoetjoek soerat kapada baba Boen Tijoeng bersampoel 
kain poetih. Maka ada kira-kira poekoel doewa tengah hari ' 
datanglah ampat lima orang radja ka perahoe memanggil 
sahaja bertiga, katanja: ,Titah radja bendahara mendjem- 
poet toewan-toewan menghadap, karena radja soedah me- 
njoeroeh memboewat djalan dalam tanah , tetapi ingat-ingat 
djangan berkoempoel-koempoel banjak orang, ampat lima 
orang soedahlah” | 

Kemoedijan sahaja bertiga dan anak perahoe tiga orang 
bersama-sama dengan tengkoe Tamanapon berdjalanlah ka 
darat, boekannja pada djalan jang dehoeloe itoe, ini ber- 
djalan dalam kampoeng-kampoeng orang. Adapon berdjalan 
itoe berlari-lari anak, maka adalah sahaja lihat sambil 
berdjalan itoe banjaklah pohon-pohon jang ada tjampoeng- 
tjampoeng dan poetoes dahannja dan jang ada toembang 
sekali, dimakan peloeroe dan jang ada roemah-roemah itoepon 

habis rompang-ramping, dimakan peloeroe. Maka selaloe 
djoega berboenji marijam di sebelah sana itoe. Maka adapon 
berdjalan itoe boekannja menoeroet djalan besar, berpoesing- 
poesing kampoeng dan sawah padi, masok pagar kaloewar 
pagar, masok ka dalam beloekar. 

Kemoedijan berterejak orang radja itoe, katanja: ,Ingat- 
ingat! soedah dekat koeboenja, djangan berkampoeng, 
bertjerai-tjerai saorang-saorang''. Maka sebentar itoe djoega 
orang jang membawa djalan itoepon berlari deras-deras, 
sambil katanja: ,Berlari, toewan!” Maka sahajapon berlari 
katiga. Maka sampailah kapada soewatoe tempat tanah 
tinggi, maka adalah di sitoe soewatoe koeboe radja benda- 
hara, ada orang mendjaga koeboe itoe lima anam poeloeh 
orang. Maka ada lila lima anam poetjoek dan senapang 
' dan lembing. Maka kemoedijan berdjalan poela, maka kata 
sahaja: ,Apa sebab tadi entji berlari?” Maka djawabnja: 
,Itoelah tempat menghadap marijam jang di atas madatnja, 
ertinja bangoen-bangoenannja”. 

Maka sebentar itoe sampailah di tepi koeboe radja ben- 
dahara, maka kalihatanlah koeboe moesoeh itoe ada kira- 
kira sepoeloeh doewa belas depa sahadja djaraknja. Maka 
sahaja lihat orang di atas koeboe itoe bertatap. Maka 
kalihatan moeloet marijam dan rentaka dan lila dan ekor 
loetoeng berlapis-lapis. Maka sahaja kaloewarken pensil dan 
kartas dari dalam sakoe laloe sahaja toelislah bangoen 
koeboe dan bangoen roemah radja dan bagaimana diatoernja 
marijamnja itoe seperti jang ada dalam petanja itoe. 

Maka adalah sahaja lihat doewa poetjoek marijam besar- 
besar di atas bangoen-bangoenan itoe, maka selaloe dipa- 

sangnja marijam itoe, maka peloeroenja. betoel djatoh di 
roemah radja bendahara. Maka pada koetika itoe orang 
jang membawa djalan itoepon melambai-lambai sahaja serta 
Granpri laloe sahaja pergi mendapatken. Maka datang 
tengkoe Tamana memegang tangan sahaja dan orang itoe 
memegang tangan Granpri dan saorang lagi memegang 
tangan baba Ko An itoe laloe dibawanja berlari toeroen 
koeboe itoe. Maka sampailah bertentangan dengan koeboe 
moesoeh itoe, maka sahaja lihat orang jang di atas koeboe itoe 
mengibas-ngibas moerangnja, maka djikalau kiranja pada 
koetika itoe ditjoetjoehnja marijam itoe, ta dapat tijada 
matilah sahaja salah saorang. Maka dengan toeloeng Allah 
sampailah ka dalam koeboe radja bendahara. 

Maka sahaja lihat digalinja pasir itoe dalamnja sehingga 
pinggang, maka dalam itoelah berdjalan diboewatnja seperti 
parit, tetapi dari pinggang ka atas dilihat oleh orang di 
sebelah sana. Maka adalah sahaja lihat koeboenja itoe te- 
balnja lebih-lebih sedepa dan diboeboehnja tanah dan boe- 
loeh sebelah menjebelah. Maka dalam koeboe itoe penoehlah 
manoesija , sahaja lihat beriboe-riboe masing-masing dengan 
katoemboekannja. Maka marijampon beratoer beratoes-ratoes 
dan segala djenis sendjata ada berkaparan. Maka sebentar-se- 
bentar itoe berboenjilah marijam serta dengan soeraknja. Maka 
orang jang membawa djalan itoepon berterejak-terejak , kata- 
nja: ,Toendoek-toendoek, toewan !” Maka toendoeklah sahaja, 
maka sebentar itoe kata orang: ,Lekas, toewan! ada orang 
mati”. Maka berdjalanlah sahaja lekas-lekas. Sjahadan maka 
tatkala sahaja berdjalan itoe meloempat koeboe radja ben- 
dahara itoe, maka kaki sahaja berkasoet, sebab takoet kena 

randjoe terlaloe banjak bertjerantjangan segenap tepi-tepi 
koeboe itoe. 

Hata maka sampailah ka pintoe pagar radja bendahara 
laloe masoklah ka dalam halaman astana itoe. Maka sahaja 
lihat banjaklah pohon njioer di sitoe. Maka masoklah ka 
dalam balairoeng, tempat menghadap radja. itoe. Maka 
adalah sahaja lihat roepa balai itoe tijangnja berkoeliling 
dan dindingnja kadjang. Maka balai itoe diperboewatnja 
' bertingkat-tingkat, tempat orang menghadap, maka sama 
tengah itoe soewatoe balai besar, maka di atas balai itoe 
ada doewa boewah bilik itoepon dindingnja kadjang, maka 
balai itoe lantainja papan. Maka tatkala sampailah sahaja 
ka pintoe itoe, maka berterejaklah orang dari sitoe , katanja: 
y Lekas-lekas masok, djangan lama di sitoe, karena sampai 
peloeroe dari sebelah”. Laloe masoklah sahaja, maka pada 
koetika itoe adalah sahaja lihat orang ampat lima ratoes 
sekalijannja doedoek berkoeliling balai itoe di bawah, ma- 
sing-masing ada bersendjata dan beratoes-ratoes lembing 
dan toembak dan senapang terkoel ada tersandar di tepi 
balai itoe. Maka ada seboewah bangkoe bamboe perboewa- 
tan Tjina di sitoe. Maka di sitoelah disoeroehken doedoek 
kapada Granpri dan baba Ko An, maka sahaja doedoek di 
atas balai itoe bersama-sama tengkoe Tamana. Maka tat- 
kala sahaja masok itoe, ada sahaja lihat saorang orang 
doedoek di atas balai itoe, gemoek-gemoek toeboehnja. 
Maka sahaja sangkaken itoelah radja, maka kata tengkoe 
Tamana : ,,Boekannja radja ini, ija ini saorang anak radja”. 
Maka sebentar lagi kaloewarlah radja bendahara itoe, sahaja 
lihat dari dalam bilik. Maka adalah sifat orangnja itoe 

sahaja lihat moekanja boelat, tijada tinggi tijada rendah dan 
toeboehnja gempal-gempal dan koelitnja poetih koening dan 
dipakainja kain Boegis hitam, tijada berbadjoe dan sapoe 
tangannja batik bang. Maka apabila ija kaloewar, maka 
sekalijan jang menghadap itoepon menjembahlah kapadanja. 
Maka sahaja jang bertigapon memberi hormat laloe doedoek. 

Maka bermoela Granpri berkata kapada sahaja dengan 
bahasa Inggris: , Adakah jang dipertoewan telah menerima 
soerat doewa poetjoek kelamaren ?” 

Maka sahajapon menjembah menjampaiken perkatain itoe, 
maka katanja: ,Soedah sahaja terima dan sepoetjoek soedah 
sahaja beriken kapada radja temenggoeng'”'. Dan lagi disoe- 
roehnjalah batja soerat itoe di hadapan chalaik jang banjak 
itoe, Maka adalah sahaja menengar boenji soerat itoe dari 
hal Tjina sampan poekat jang masok benijaga di Kalantan 
itoe minta peliharaken dari pada barang sesoewatoe halnja. 

Maka titah radja: ,Toewan! sampaikenlah sahaja poenja 
tabik banjak-banjak kapada toewan Bonam , akan hal segala 
sampan poekat itoe tijada kita tahanken dan tijada kita 
rampas dan tijada kita berhoetang satoe pitis kapadanja, 
ija bebas, boleh masok dan boleh kaloewar. Maka adatlah 
ija saudagar datang benijaga kamari, ada ija memberi 
hoetang kapada orang negeri dan ijapon ada berhoetang. 
Maka dalam bal jang demikijan itoe datanglah pergadoehan 
ini mendjadi negeri gempar, masirg-masing disoeroeh 
radjanja mendjaga koeboe, dan lagi pada koetika ini soe- 
sahlah bertemoe dengan orang-orang itoe. Maka sebab 
itoelah terhal ija sedikit, dan lagi toewan kataken kapada 
toewan Bonam adalah kita memindjam marijam sampan 

poekat itoe tiga poetjook dengan soeka hatinja memberi 
pindjam itoe nanti habis perang ini kita poelangken. Dan 
lagi pada koetika ini kita tengah soesah dalam perang ini, 
tijada boleh kita periksa akan hal itoe sekalijan, melainken 
toewan sampaiken kapada toewan Bonam djikalau selesai 
perang ini, maka bijarlah tjintjoe sampan poekat itoe da- 
tang kamari atau soeroehan toewan Bonam. Maka pada 
koetika itoe dengan seboleh-bolehnja kita kaloewarken segala 
hoetang pijoetang itoe, satoe pitispon tijada boleh hilang, 
kalau orang jang berhoetang itoe soedah mati, hilanglah , 
dan kalau ija hidoep sekali-kali tijada boleh hilang. Dan 
lagi sekarang segala sampan poekat itoepon soedah kaloe- 
war, tijada tinggal lagi dalam soengai melainken ada se- 
boewah di koewala hendak berlajar”. 

Maka segala perkatain radja bendahara itoepon semoe- 
wanja sahaja sampaiken kapada Granpri dengan bahasa 
Inggris. 

Kemoedijan maka sahaja menjembah serta berkata: ,, Patik 
mohonken ampoen, toewankoe! akan hal soerat jang lagi 
sepoetjoek kapada jang dipertoewan Kalantan itoe patik 
pohonken hendak patik bawaken ka dalam di kota beharoe”. 

Maka titah radja itoe: ,Tijada kita benarken dan tijada 
kita beri idzin, karena boekannja dija ampoenja soerat 
ini dan boekan ija jang dipertoewan Kalantan, lagipon 
segala soengai soedah kita soeroeh toetoep dan segala 
djalanpon soedah kita bebat, maka orang itoe semoewanja 
soedah terkepoeng dan sehelai sirih seringgit tijada boleh 
dapat dan segala makananpon tijada. Maka semoewanja 
orang itoe seperti orang mati, tijada ija mengenal manoesija 

lagi, barang sijapa laloe ditembaknja dan kalau toewan- 
toewan mati salah saorang ditembaknja kelak, boekankah 
kita mendapat tjilaka kapada toewan Bonam? Dan lagi 
kalau tijada ditembaknja, ditangkapnja toewan-toewan di- 
naikkennja di atas koeboe. Maka kita sekalijan takoet 
memboenoeh orang toewan Bonam dan ija sahadja kelak 
menembak kita. Sebab itoelah tijada kita beri masok, ke- 
moedijan apa kelak djawab kita kapada toewan Bonam?” 

Maka titahnja: ,Bawa mari soerat itoe, kita maoe 
lihat”. 

Maka diberiken oleh Granpri. Maka bermoewafakatlah 
ija kapada segala orang banjak itoe laloe diboekanja. Maka 
dibatjanja di hadapan orang banjak itoe. Maka titahnja: 
Sama djoega boenjinja soerat ini. Apa goenanja dibawa, 
karena tijada sampan poekat atau tijada ditahankennja? 
Maka bijarlah soerat ini kapada kita”. 

Maka terlaloelah soesah hati sahaja, sebab soerat itoe 
tijada sampai ka dalam. Maka menjembah sahaja lagi 
djoega: ,Sahaja pohonken toewankoe kalau ada ampoen 
patik pohonken djoega kabawah doeli hendak menjampaiken 
soerat itoe ka dalam koeboe. Maka djikalau patik matipon, 
apalah boleh boewat, sebab menjampaiken kahendak toewan 
patik”. 

Maka pada koetika itoe berobahlah sahaja lihat moekanja 
serta titahnja: ,Tijada kita benarken, dan lagi pada masa 
ini negeri Kalantan ini dalam perentah kita”. 

Maka apabila sahaja melihat lakoenja moerka itoe, 
maka berkatalah sahaja kapada Granpri dan baba Ko An 
dengan bahasa Inggris: ,Apa bitjara kita sekarang? Maka 

djawab marika jang berdoewa: ,Soedahlah tjoekoep akan 
perkataan kita ini”. 

Maka titah radja: ,Djangan toewan said takoet sampai- 
ken kapada toewan Bonam seperti titah kita ini, karena 
kita hendak memeliharaken orangnja”. 

Maka kemoedijan dari pada itoe maka titahnja : ,Toewan 
said sampaiken kapada toewan Bonam seperti mana pengli- 
hatan toewan-toewan dari hal perang ini. Maka sekali-kali 
tijada kita bernijat djahat kapadanja, melainken ija djoega 
menoendjoekken gagah beraninja kapada sahaja, boekannja 
dengan sebab perkara jang besar atau mereboetken harta, 
melainken sebab pekerdjain boedak-boedak .djahat itoelah 
moelanja. Toewan said dengarlah asalnja perang ini, sopaja 
boleh toewan said tjeriteraken kapada toewan Bonam”. 

Maka pada koetika itoe adalah sekepeng kartas dan 
satoe pensil di tangan sahaja, apa jang sahaja lihat dan 
jang sahaja dengar semoewanja sahaja toelisken dengan 
tijada berlebih dan berkoerang adanja. 

Maka titah radja: ,Adalah pada moela-moelanja pada 
soewatoe malam ada orang sahaja anam toedjoeh orang 
pergi ka Kampoeng Laoet milihat orang bermain manoera. 
Maka orangnjapon ada lebih doewa poeloeh orang bersama- 
sama di sitoe, entah bagaimanakah halnja soedah berkalahi 
orangnja dengan orang sahaja. Maka diramai-ramainja diti- 
kamnja orang sahaja, mati saorang, kemoedijan gadoehlah. 
Setelah itoe maka segala orang-orangnja habislah masok 
ka roemahnja, maka dikoentjikennja pintoe pagar. Kemoe- 
dijan orang sahaja jang mati itoe tijadalah sahaja beri ta- 
nam, maka sahaja soeroehken ampat lima orang pergi 

memeriksa hal kamatian orang itoe. Maka apabila orang- 
orang itoe hendak pergi, tijada diberinja masok. Kemoedijan 
kata sahaja: ,,Bawalah orang mati itoe, tjampakken di 
pitoenja; djikalau tijada katentoewannja, djangan tanam” ”. 
Maka apabila dilihatnja orang banjak-banjak berkampoeng , 
disangkanja orang hendak melanggar dija. Maka ditariknja 
marijam laloe dibedilnja roemah sahaja. Maka habislah 
segala anak bini sahaja terdjoeon dan meratap, tijada ber- 
katahoewan, dan habis roemah-roemah sahaja bersarang- 
sarang dimakan peloeroe. Maka sebab benar sahaja satoe- 
pon tijada menganijaja sahaja, kemoedijan apabila sahaja 
melihat hal jang demikijan itoe, maka sahajapon menjoe- 
roehken membedil dan radja temenggoengpon bersama-sama 
sahaja dan radja Kampoeng Laoetpon bersama-sama dengan 
sahaja. Itoelah asalnja perang ini. 

yDan lagi, dengarlah, toewan said! Tatkala marhoem 
ajah sahaja hendak mangkat, saorangpon tijada didjadiken- 
nja gantinja dalam sahaja sekalijan berampat anak laki-laki, 
melainken pesannja: ,,,Berperanglah engkau sekalijan; 
barang sijapa jang menang, ijalah jang mendjadi jang di- 
pertoowan di Kalantan ini””. Maka akoepon demikijan 
djoega dehoeloe sebab gagahkoe dan beranikoe, maka akoe 
mendjadi radja di Kalantan ini. 

,yHata maka marhoempon mangkatlah. Setelah itoe maka 
dalam sahaja sekalijan bersoedara moewafakatlah, maka 
didjadiken dija radja dalam negeri ini. Maka ija memberi 
gelar akan sahaja bendahara dan akan soedara sahaja jang 
tengah temenggoeng dan saorang lagi radja Kampoeng Laoet. 
Maka sekarang inilah balasnja, maka sahajapon tijada maoe 

nama bendahara dan ijapon boekannja jamtoewan. Maka 
sekarang barang sijapa jang beroentoeng, ijalah mendapat 
karadjain Kalantan ini. Maka sekarang adalah sahaja ma- 
sing-masing telah menjoeroehken orang pergi menghadap 
ka benoewa Sijam serta membawa beberapa harta. Maka 
barang sijapa jang didjadiken radja Sijam, ijalah jang di- 
pertoewan di Kalantan ini. Demikijanlah hal sahaja se- 
moewa. Maka toewan said sampaikenlah kesah sahaja ini 
kapada toewan Bonam. Maka inilah soerat sepoetjoek ka- 
pada toewan Bonam. Dan lagi sahaja minta toeloenglah 
banjak-banjak kapada toewan Bonain obat dan peloeroe. 
Maka apabila sampai, maka barang berapa harganja tija- 
“dalah sahaja salahi lagi, karena sahaja kakoerangan, sebab 
tijada sahaja sangkaken datang demikijan, ija soedah ber- 
sedija, maka kapadanja ada kira-kira doewa kojan obat be- 
dil lagi dan peloeroe jang ditanam oleh marhoem itoe se- 
moewanja digalinja”. | , 

Sjahadan kemoedijan maka sembah sahaja: ,, Toewankoe! 
ada patik membawa soerat kapada kapitan Tjina, bolehkah 
patik sampaiken ?”' 

Maka titahnja: ,Kapitan Tjina dan segala anak bini 
Tjina-Tjina semoewanja ditangkapnja, dimasokkennja ka 
dalam koeboe, sebab ija takoet kapitan Tjina itoe beloet, 
dan djoeroe toelisnja diboeboehnja rantai gadjah di batang 
lehernja, karena ija hendak lari, tijada diberinja berdjoempa 
dengan saorangpon. Maka sekarang bagaimana hendak ber- 
djoempa dengan dija? Djikalau hendak mati, bolehlah ber- 
djoempa'”. 

Dan lagi sahaja menjembah sambil berkata: ,Ada toe- 

wankoe kata tjintjoe sampan poekat itoe orang jang di 
loewar-loewar ini, isteri radja jang telah pergi ka benoewa 
Sijam itoe ada berhoetang doewa tiga riboe ringgit kapa- 
danja. Maka djikalau boleh kiranja toewankoe toeloeng 
terbitken rejal itoe, karena sampan poekat itoe hendak 
berlajar bersama-sama patik ka Selat”. 

Maka titahnja: ,Maka djikalau barang apa sekalipon 
tijada boleh kita berbitjara kapada perampoewan, melainken 
bijarlah datang lakinja dan selesai pekerdjaiin perang ini, 
bolehlah kita periksaken”. | 

Setelah itoe maka dibawa oranglah tiga bidji njioer 
moeda, disoeroehnja minoem kapada sahaja jang bertiga, 
saorang saboewah. | | 

Kelakijan maka sahajapon menjembahlah bermohon me- 
minta diri hendak kombali. Maka titahnja: ,Djanganlah 
toewan-toewan loepa akan pesanan sahaja itoe”. Maka di- 
berinjalah sepoetjoek soerat bersampoel dengan kain atlas 
merah serta katanja; , Inilah soerat beriken kapada toewan 
Bonam”. * Laloe sahaja samboetlah soerat itoe serta me- 
njembah. 

Kemoedijan berdjalanlah sahaja sekalijan kombali seperti 
hal jang terseboet dehoeloe itoe djoega. Maka marijam itoe 
berboenjilah. djoega, maka beberapa orang sebelah menje- 
belah mati. Maka bertemoe dalam koeboe itoe lima anam 
ratoes orang, masing-masing bersendjata bertjaboet ber- 
kandjar-kandjar; maka dengan toeloeng Allah lepaslah sa- 
haja sekalijan dari pada bahaja sendjata dan peloeroe itoe. 
Maka dibawanja poela kapada djalan simpang lain, seben- 


tar berdjalan dalam kampoeng orang dan sebentar berdjalan 

dalam sawah dan sebentar berdjalan dalam kebon. Bermoela 
adapon sahaja berdjalan itoe bersama-sama tengkoe Tamana, 
maka barang di mana bertemoe orang laloe-lalang , sekalijan 
marika itoe doedoek di djalan. Maka ada bertemoe delapan 
sepoeloeh orang tengah memikoel marijam besar hendak 
dibawanja masok ka dalam koeboe itoe. Maka apabila di- 
lihatnja sahaja sekalijan berdjalan dengan anak radja itoe, 
maka dihempaskennja marijam itoe ka tanah laloe doedoek 
menjembah. Maka adalah sekalijan kampoeng dan kebon 
itoe ditanamnja pohon boeloeh berkoeliling , itoelah men- 
djadi pagarnja. 

Hata maka masoklah sahaja kapada soewatoe kampoeng 
orang, maka dalam kampoeng itoe tijada lain melainken 
pohon njioer dan doerian dan segala boewah-boewahan 
adanja. Maka tatkala sahaja berdjalan itoe, maka sahaja 
lihat di perigi ada saorang perampoewan toewa berlipat 
tiga belakangnja dan ramboetnja adalah kira-kira sepelem- 
pap pandjangnja seperti kapas diboesar poetihnja, ija 
mengangkoet ajar seboejoeng. Maka kata sahaja kapada 
tengkoe Tamana dan Granpri: ,Nanti sebentar, sahaja 
hendak singgah kapada perampoewan toewa ini dan ber- 
tanja berapa ada oemoernja''. Maka singgahlah sahaja laloe 
bertanja: ,, Berapa oemoer, mak?” Maka djawabnja: ,Pohon 
njioer sahaja soedah mati dan kemoedijan sahaja bertanam 
poela pohon njioer, lagi itoepon soedah toewa, djarang-djarang 
ija berboewah, ketjil-ketjil soedah boewahnja'”. Maka djawab 
sahaja: ,Apa ertinja pohon njioer itoe, mak? Sahaja tijada 
mengerti”. Maka katanja: ,Adat sahaja sekalijan di sini 
apabila diperanakken saorang, maka koetika itoe djoega 

ditanamlah sepohon njioer; kemoedijan apabila besar boedak 
itoe, ditanja orang akan dija: y Berapa oemoermoe?”” 
Maka djawabnja: ,,,Inilah pohon njioer oemoerkoe” ”. 

Maka apabila sahaja menengar tjerita itoe, tijadalah 
boleh tertahan lagi hati sahaja laloe tertawa besarlah sahaja. 
Kemoedijan maka bertanjalah sahaja: , Ada kira-kira berapa 
tahoen soedah oemoer mak?” Maka katanja: ,Radja jang 
ada ini poenja mojang tatkala mendjadi radja dan kawin, ' 
sahaja soedah besar”. Maka kemoedijan sahaja bertanja 
kapada tengkoe Tamana: ,Ada berapa kira-kira tengkoe 
dari zaman itoe sampai ini?” Maka djawab tengkoe Ta- 
mana: ,Baja orang toewa ini tijada saorangpon lagi hidoep 
dalam negeri Kalantan ini. Maka adalah sahaja dengar- 
dengar chabar orang toewa-toewa kira-kira seratoes lima 
poeloeh atau anam poeloeh tahoen soedah”. 

Maka sahaja lihat orang toewa itoe besarnja seperti 
boedak oemoer doewa belas tahoen dan koelitnja mengge- 
lemboer dan soedah bertambah gigi parang-parang. 

Hata berdjalanlah sahaja kapada segenap kampoeng orang 
itoe, maka barang di mana berdjalan itoe bertemoe dengan 
kerbau, lemboe, kambing beratoes-ratoes serta dengan ge- 
moek-gpemoek toeboehnja. Kemoedijan sampailah ka pera- 
hoe berbitjara hendak berlajar kombali, maka datanglah 
orang radja ka perahoe, namanja entji Mat, berkata: 
Radja meminta tanggoeh hendak memberi lemboe saekor, 
boleh dimakan kawan-kawan di perahoe”. Maka djawab 
sahaja: ,Menerima kasihlah sahaja banjak-banjak kabawah 
doeli, djangan memboewat soesah”. Maka katanja: ,Ada 
lagi radja hendak berkirim kapada toewan Bonam sa@- 

kor kambing kembiri, nantilah sahaja persembahken”. 

Kemoedijan berdjalanlah sahaja ka pasar bersama-sama 
tengkoe Tamana itoe. Maka sahaja lihat penoehlah pasar 
itoe dengan perampoewan dan segala jang berkedai dan 
berdjadja itoe perampoewan belaka. Maka adalah tempat 
marika itoe berkedai pondok-pondok atap berkoeliling kiri 
kanan. Maka kata tengkoe Tamana: ,Toewan! ini boekannja 
pasar dehoeloe. Adapon pasar dehoeloe itoe di tempat 
radja jang terkepoeng itoe. Maka kalau tijada perang, di 
sitoelah terlaloe ramai, serba djenis ada''. Maka sahaja lihat 
dalam pasar itoe adalah segala djenis hoelam dan sajoer 
dan sambal dan nasi goelai jang soedah sedija, tetapi jang 
sahaja lihat dalam pasar itoe kabanjakan perkara makanan 
jang boesoek-boesoek, seperti pekasam daun tempojak dan 
ikan asin dan sipoet asin dan kerang asin dan djering dan 
petai dan banjak-banjak djenis sambal-sambal belatjan dan 
ikan dan segala kerangan di laoet dan poetjoek-poetjoek kajoe. 
Maka tijadalah sahaja lihat makanan jang moelija, seperti 
daging dan minjak sapi dan telor, mantega dan soesoe. 
Maka sahaja bertanja kapada anak radja itoe: ,Tijadakah 
orang mendjoewal daging-daging dan itik, ajam, kambing 
dan telor?” Maka djawabnja: ,Orang tijada soeka di sini 
memakan daging-daging. Dan lagi dalam seratoes orang 
tijada sepoeloeh jang tahoe memakan daging dan kalau 
didjoewalpon, tijada orang berani membeli sebab mahalnja”. 
Maka kata sahaja: ,Berapa harga di sini saekor lemboe 
jang gemoek-gemoek, habis-habis besarnja?” Maka dja- 
wabnja: ,Doewa ringgit sampai tiga ringgit”. ,Dan berapa 
harga saikor kambing?” Katanja: ,Satoe ringgit, soedah 

habis besar kambing''. , Dan kerbau berapa sa&kor?”' Ka- 
tanja: ,Indoek kerbau doewa ringgit dan tengah tiga ring- 
git dan ajam, itik sekalijannja moerah belaka''. Maka kata 
sahaja: ,Minjak sapi mahal moerah di sini?” Maka dja- 
wabnja: ,Minjak sapi itoe koerang, karena tijada orang 
jang memboewat. Dan lagi ikan terlaloe banjak lagi dengan 
moerahnja''. Maka adalah peri orang menangkap ikan, dan 
perahoenja dan banjak orangnja adalah seperti terseboet di 
Trengganoe djoega adanja. 

Hata kemoedijan maka menimbanglah sahaja bersama- 
sama dengan Granpri pergi di Kampoeng Laoet. Maka per- 
gilah sahaja ka roemah said Aboe. Serta sampai maka 
diberinja hormat serta disoeroehnja masok doedoek. Setelah 
doedoek sebentar berchabar-chabar, maka datanglah orangnja 
. membawa boewah mendikai ampat lima , katanja: ,Toewan! 
makanlah timoen”. Maka kata sahaja: ,Ini boekannja ti- 
moen, kata sahaja semoewanja mendikai'”. Maka katanja: 
,Di sini orang panggil timoen''. Disoeroehnja makan , maka 
sebentar lagi dibawanja poela tapai lembek dalam soewatoe 
terenang , disoeroehnja makan. Maka setelah soedah laloe 
bermohonlah sahaja kapadanja, hendak berdjalan-djalan me- 
lihat-lihat kampoeng. Maka katanja: , Baiklah toewan pergi 
menghadap radja Kampoeng Laoet, karena ija orang baik, 
boleh berkenal-kenalan”. Maka disoeroehkennja anaknja ber- 
sama-sama, maka pergilah sahaja. 

Setelah sampai ka pintoe pagarnja, maka adalah sahaja 
lihat orang beratoes-ratoes memboewat koeboe dan ada 
beberapa marijam dan lila rantaka bertjagak. Kemoedijan 
masoklah sahaja. Setelah sampai ka halaman balairoeng 

itoe, maka sahaja lihat adalah anam toedjoeh ekor gadjah 
besar-besar djantan dan betina, terantai di tengah halaman 
itoe.. Maka apabila dilihatnja sahaja datang itoe, maka 
segala gadjah itoepon katakoetanlah berterejak-terejak. Maka 
datanglah gombalanja itoe membawa soewatoe tjangkok 
besi ditjatoeknja di kapalanja, maka dijamlah ija. Maka 
kata sahaja: ,Besi apa itoe? Maka apa sebabnja ija terlaloe. 
takoet akan besi ketjil itoe?” Maka djawab gombala gadjah 
itoe: ,Ini, toewan! besi sambilan desa''. Maka kata sahaja: 
. yApa ertinja besi sambilan desa itoe?”' Maka djawabnja: 
Besi itoe diambil pada sambilan boewah negeri; kalau 
kita masok seboewah negeri, diambil sedikit besinja sam- 
pailah genap sambilan negeri. Maka itoelah semoewanja 
ditjampoerken, diboewat tjangkok ini adanja''. Maka ber- 
tanja poela sahaja: , Apa sebabnja ija berterejak-terejak itoe?”' 
Maka katanja: ,Sebab ija melihat orang beharoe, belom 
pernah dilihatnja orang demikijan”. 

Kemoedijan masoklah sahaja laloe disoeroehken orang 
naik ka atas balairoeng itoe laloe doedoek. Maka orang 
pergi memberi tahoe kapada radja itoe ka dalam. Ke- 
moedijan kaloewarlah tempat sirih dalam tepak Palembang 
serta katanja: , Makanlah sirih, toewan! sebentar, toewan- 
koe lagi santap”. Maka adalah banjak orang-orang sekalijan- 
nja doedoek di tingkat di bawah itoe. Setelah beberapa 
.koetika lamanja maka kaloewarlah radja itoe dari dalam de- 
ngan tersennjoem-sennjoem simpoel lakoenja. Maka adalah sa- 
haja lihat sifat orangnja rendah-rendah lagi hitam manis dan 
toeboehnja gempal-gempal dan moekanja boelat dan hidoeng- 
nja mantjoeng. Maka adalah paroet tjatjar sedikit di pipi- 


71 


nja, giginja lentak lagi berkilat hitam. Maka dipakainja 
seloewar soetera dan badjoe Tjina bang atlas dan sapoe 
tangan batik bang dan ramboetnja mendjedjak bahoe dan 
soewaranja garau dan sebilah keris tersisip di pinggangnja. 
. Maka adalah kira-kira oemoernja tiga poeloeh tahoen atau 
koerang dari pada itoe. Maka sahaja sekalijan bangoenlah 
memberi hormat. Setelah itoe maka ijapon doedoeklah ka- 
pada pendjoeroe balai itoe, maka- sekalijan orang jang 
doedoek di bawah itoepon menjembah. Setelah itoe maka 
katanja: ,Makanlah sirih, toewan said!” Maka sahajapon 
menjembah serta makan sirih. Maka bertanja ija: , Apa-apa 
chabar di RBingapoera dan berapa hari berlajar dan adakah 
bertemoe perompak di laoet dan apa-apa chabar soerat itoe?” 
Maka sekalijan itoe sahaja menjataken kapada Granpri 
dengan bahasa Inggris. Kemoedijan datanglah orangnja 
membawaken kalapa moeda doewa boewah kapada sahaja 
seboewah dan kapada Granpri seboewah serta soewatoe 
gelas. Maka apabila sahaja lihat gelas itoe datang, tersen- 
njoemlah sahaja, sebab entah beberapakah lamanja jang 
tijada ditjoetjikennja dan tijada lagi kalihatan katja itoe, 
melainken gelap seperti tempoeroeng adanja. Maka setelah 
soedah sahaja minoem, maka laloe sahaja bertanja: ,Toe- 
wankoepon bersama-samakah berperang ini?” Maka dja- 
wabnja: ,Sahaja tijada masok dalam pekerdjain itoe. Ada- 
lah sahaja ini di sanapon tidak, di sinipon tidak, sahaja 
doedoek di tengah-tengah”. Maka djawab sahaja: ,Djikalau 
demikijan, toewankoe! mengapakah orang banjak-banjak 
memboewat koeboe dan marijam banjak-banjak ini?” Maka 
djawabnja: ,Baiklah kita berdjaga kampoeng kita; kalau 

barangkali datang orang mengogsik kita, hantam akan 
dija”. 

Sjahadan adalah balairoeng itoe diperboewatnja bangoen- 
nja akan-akan bangoen masdjid, tijangnja anam belas ber- 
pahat dan di atasnja atap nipah dan koelilingnja tijada. 


a berdinding dan tempat orang menghadap itoe diboewatnja 


tiga tingkat dan lantainja papan dan lebarnja adalah tiga 
poeloeh kaki ampat persegi dan pagarnja kampoeng itoe 
boeloeh. Maka sahaja lihat di halaman itoe ada satoe kebon 
djagoeng, maka terlaloe banjak boewahnja lagi besar-besar. 

Hata adalah kira-kira sedjam lamanja sahaja di sitoe 
laloe bermohonlah, hendak kombali ka perahoe. Maka. 
laloe toeroenlah sahaja berdjalan-djalan melihat-lihat kam- 
poeng dan pasar di sitoe. Maka banjaklah orang berkam- 
poeng beratoes-ratoes mengikoet sahaja. Maka sahaja me- 
noelislah sepandjang djalan itoe, karena mengambil ingatan 
apa-apa jang bertemoe dan jang dilihat. Maka itoelah 
mendjadi soewatoe hairan kapada marika itoe karena me- 
noelis sambil berdjalan; sahaja dengar kata marika itoe: 
, Pandai soenggoeh orang timoer ini: tahoe bahasa orang 
Poetih dan lagi boleh menoelis sambil berdjalan dan ber- 
diri”.. 

Kemoedijan maka bertemoelah poela sahaja dengan saorang 
moeda, hitam manis dan ramboetnja pandjang, tijada ber- 
badjoe dan dipakainja soewatoe kain selendang , diboewatnja 
kain sampai di atas loetoetnja, maka soewatoe keris di 
pinggangnja. Maka kata anak said Aboe itoe kapada sahaja: 


Ini soewatoe anak radja besar djoega, adik radja jang 


kita pergi ka roemahnja tahadi'”. Maka datanglah ijapon 

berdjalan bersama-sama. Maka barang di mana bertemoe 
dengan orang, sekalijan doedoek di djalan menjembah akan 
dija. Maka kata sahaja: ,Tengkoe tahoe menoelis dan 
membatja soerat?” Katanja: ,Tijada tahoe'”. Maka katanja: 
Sahaja terlaloe soeka melihat toewan menoelis lagi terla- 
loe tjepat dan kalau toewan tinggal di sini, sahaja terlaloe 
soeka hendak beladjar”. Maka kata sahaja: ,Di sini tijada- 
kah orang jang tahoe?” Maka katanja: ,Tijada ampat orang 
dalam negeri ini jang tahoe menoelis seperti toewan ini, 
ada djoega sedikit-sedikit orang tahoe mengadji koran”. 
Maka kata sahaja: ,Tengkoe! ada berapa orang dalam 
negeri Kalantan ini?” Maka djawabnja: ,Dalam negeri 
ini sahadja ada anam laksa orang dan jang di hoeloe-hoeloe : 
soengai ini ada lagi terlaloe banjak orang, boleh moedik 
sampai lima belas doewa poeloeh hari lamanja, sekalijan 
itoe ada orang belaka”. Maka kata sahaja: ,Sampai mana 
kapoetoesan soengai ini?” Maka djawabnja: ,Soengai ini 
bertemoe hoeloenja dengan soengai Trengganoe”. 

Maka adalah kalakoewan anak radja itoe terlaloe kasih 
ija akan sahaja. Maka beberapa ija meminta kapada sahaja 
kalau boleh sahaja tinggal di Kalantan sedikit hari, karena 
ada banjak radja-radja jang hendak beladjar menoelis dan 
membatja soerat, katanja: ,Kemoedijan boleh memberi 
perahoe dan sahaja soeroeh hantarken ka Selat dan toewan 
boleh dapat oewang banjak di sini”. Maka kata sahaja: 
y Terima kasih banjak, tengkoe! karena sahaja ini datang 
dalam pekerdjain orang, tijada boleh sahaja tinggal; insja 
Allah , kalau ada djandji kita hendak bertemoe, di belakang, 
bolehlah hamba tengkoe datang”. 

Maka kemoedijan laloe menjeberanglah sahaja, maka di- 
hantarken oleh anak radja itoe bersama-sama dengan anak 
said Aboe itoe serta said Aboe sampai di tepi pantai, maka 
berkajoehlah laloe sampai ka perahoe. Maka bertemoelah 
sahaja dengan orang radja bendahara jang bernama entji 
Ha. Maka kata sahaja: ,Entji! toeloenglah tjariken sama 
sahaja hikajat Komala bahrain”. Maka katanja: ,Toewan! 
ada kapada sahaja satoe boengkoesan soerat-soerat Malajoe, 
sahaja taroh, soedara sahaja poenja, sahaja kira-kira dalam 
itoe ada kitab-kitab, barangkali ada di sitoe, nanti sahaja 
bawa di sini, boleh toewan pilih”. Maka kata sahaja: 
,Bijarlah, sahaja pergi ka roemah entji bersama-sama me- 
' lihat soerat itoe, karena sahaja hendak sigera berlajar”. 
Maka djawabnja: ,Ta oesah, toewan! pergi, nanti sahaja 
bawaken itoe soerat”. Kemoedijan poelanglah ija laloe di- 
bawanja satoe bakoel berboengkoes kain, maka sahaja boe- 
kalah, dalamnja ada soerat-soerat dari hal agama dan do'a 
sembahjang. Maka dalam itoe adalah doewa bab hikajat 
Isma Dewa Pakerma Radja, sangat endah-endah perkatafn- 
nja. Maka ija itoe hikajat bahasa Malajoe sahadja dengan 
tijada bertjampoer-tjampoer bahasa Arab. Maka adalah hal 
hikajat itoe dari pada tjerita dewa-dewa dan mambang, 
indera dan djin, terlaloe molik karangannja dan satoe 
kitab chodja Maimoen. Maka sahaja pindjamlah kapadanja, 
maka kata sahaja: ,Entji Ha! bijarlah hikajat ini sahaja 
bawa ka Selat dan sahaja salin, kemoedijan nanti sahaja 
hantarken serta dengan hadijahnja. Maka sekarang ambillah, 
entji Ha! ini, sehelai sapoe tangan Palekat haloes, harga 
ampat roepijah”. Maka soekalah ija serta katanja: ,Kalau 

soedah toewan salin, boleh beriken kapada entji Boental, 
sopaja dihantarkennja kamari adanja”. 

Kemoedijan maka sahaja dapati ada tengkoe Tamana di 
perahoe, maka katanja: ,Beharoe sebentar orang radja 
bendahara datang kamari, kata ,,,radja meminta nanti 
sampai esok, karena ija hendak mentjahariken kambing 
hendak dikirimkennja kapada toewan Bonam””. Maka 
djawab sahaja: ,Bagaimana, tengkoe! karena sahaja se- 
kalijah hendak berlajar lekas?” Maka katanja: ,Sekarang 
apa boleh boewat? Kahendak radja tijada boleh kita laloei”. 
Maka kata tengkoe Tamana: ,,Baiklah tijada berlajar ini 
hari, boleh kita berdjalan sama-sama ka darat melihat 
kampoeng-kampoeng dan negeri ini”. 

Kemoedijan Granpri dan sahaja bersama-sama tengkoe 
Tamana dan tiga ampat orang anak-anak perahoepon ber- 
djalanlah serta membawa senapang. Maka adalah saorang 
orang tengkoe Tamana itoe berdjalan dehoeloe, maka ba- 
rang di mana bertemoe dengan orang di djalan katanja: 
,Radja berdjalan !” Maka sekalijan orang itoepon doedoeklah 
di djalan itoe serta menjembah. Maka adalah kalakoewan 
segala marika itoe sahaja lihat kabanjakan ija soeka ber- 
goendoel dengan tijada berbadjoe, maka diambilnja rotan 
atau tali dililitnja di kapalanja, demikijanlah ija berdjalan 
koeliling negeri. Maka adalah pada tijap-tijap saorang itoe 
sekoerang-koerang anam toedjoeh batang tjampak boewang 
dan sebilah keris dan satoe tjenangkas atau lading atau pedang 
atau keris pandjang di tangannja, sekalijan itoe jang soedah 
terhoenoes dari pada saroengnja dan jang ada, poela memi- 
koel senapang. Demikijanlah halnja sehari-harian, tijada 

lain kerdjanja. Maka sepandjang djalan itoe bertemoelah 
orang terlaloe banjak berdoejoen-doejoon berdjalan. Maka 
adalah masing-masing marika itoe membawa bekal-bekalan 
dan perijoek dan segala makanannja, seperti orang hendak 
berlajar lakoenja. Maka adalah adat marika itoe sekalijan 
berdjalan, baik dalam negeri atau di hoetan, berboentoet- 
boentoet, saorang di belakang saorang, tijada pernah sahaja. 
lihat ija berdjalan berbaris-baris ampat lima orang. 

Maka bertanjalah sahaja kapada orang-orang itoe: ,Hen- 
dak ka mana entji-entji ini berdjalan ?' Maka djawabnja: 
Sahaja hendak pergi mendjaga koeboe radja''. Maka kata 
sahaja: ,Bekal-bekal apa ini dibawa?” Maka katanja: 
,Segala makanan sahaja sendiri”. Maka kata sahaja: 
Mengapa sendiri membawa makanan? Tijadakah radja 
memberi?” Maka orang itoe menoendjoekken anak radja 
itoe dengan isjarat, ija takoet berchabar. Setelah sahaja 
katahoei hal itoe, maka kata sahaja: ,Tengkoe! berdja- 
lanlah , ada sahaja hendak berhenti di sini sebentar”. 

Kemoedijan berdjalanlah tengkoe Tamana itoe. Apabila 
djaoehlah ija, maka kata orang itoe: ,Inilah, toewan! adat 
Malajoe ini terlaloe anijaja, sahaja sendiri djoega membawa 
makanan dan anak bini sahaja tinggal di roemah itoe, ba- 
rangkali makan barangkali tidak. Demikijanlah berboelan- 
boelan, sehari-hari mengeredjaken pekerdjain radja dan 
djikalau tijada pergi, disoeroehnja rampas roemah sahaja. 
dan barang-barang sahaja. Maka djikalau melawan, diboe- 
noehnja lagi didendanja. Maka terlaloelah soeka sahaja 
sekalijan djikalau orang Poetih datang kamari mengambil 
negeri ini, bolehlah senang ra'jat dalam negeri ini. Maka 

djikalau tijada waktoe perangpon tijada djoega boleh senang 
ini, radja tijada kerdja lain, radja ada kerdja tidak satoe- 
satoe, demikijanlah selamalamanja'”. 

Maka kata sahaja: ,Berapa hari lamanja entji poelang?” 
Katanja: , Apabila habis bekal-bekal ini, poelanglah sahaja 
mengambil bekal poela, sampai habis perang ini bolehlah 
berhenti. Maka banjaklah poela jang mati sebelah-menjebe- 
lah, tinggal anak bininja'”. Maka kata sahaja: ,Tidakah 
radja menoeloeng akan anak bini orang jang mati dalam 
perang itoe?” Maka djawabnja: ,Apa radja fadoeli? Mati, 
matilah seperti semoet satkor adanja”. 

Kemoedijan berdjalanlah sahaja masok kampoeng, terbit 
kampoeng. Maka sahaja lihat dalam segala kampoeng- 
kampoeng itoe tijada jang lain kalihatan melainken njioer 
dan pinang dan pohon boewah-boewah seperti doerian dan 
 ramboetan dan rambai, langsat, maka ,boewah pinang- 
pon bertimboen-timboen, terlaloe banjak. Maka adalah se- 
gala kampoeng-kampoeng itoe penoehlah dengan semak- 
semak dan roempoet hingga sampai kaki tangganja. Sjahadan 
adalah roemah-roemah marika itoe atap lagi perboewatan- 
njapon tijada senoenoeh. Maka di bawah roemahnja itoe 
penoehlah dengan loengkang dan sampah-sampah. Maka 
adalah beberapa roemah jang sahaja masok ka dalamnja, 
sebab hendak melihat perboewatannja. Maka sahaja lihat 
dari hal tempat tidoer marika itoe dan perkakas marika 
itoe dan dari pada makan minoem marika itoe sekalijannja 
dengan kakotoran adanja, lagi tijap-tijap roemah itoe boe- 
soek baoenja. | 

Sjahadan maka sahaja lihat dari hal toemboeh-toemboehan 


78 


marika itoe dan sawah, kampoeng marika itoe terlaloe 
bagoes, maka tijap-tijap pohon-pohon itoe soeboer-soeboer 
belaka. Maka sahaja bertanja: ,Djikalau segantang benih 
berapa dapat padi sawah!” Maka katanja: , Terkadang 
tengah doewa ratoes, terkadang seratoes, demikijanlah pada 
tijap-tijap tahoen”. Maka adalah sahaja lihat segala matjam 
boewah-boewahan jang ada dalam tanah Malaka dan Singa- 
poera adalah di sana, melainken ada soewatoe djenis boe- 
wah, roepanja seperti boewah kedondong dan besarnjapon 
demikijan dan daoennja seperti daoen sentoel dan bidji di 
dalamnja tiga persegi dan kerasnja seperti besi. Maka 
baoenja haroem dan isinja seperti sagoe tampin dan rasanja 
terlaloe manis, ija itoe dimakan orang dengan santan se- 
perti memakan doerian. Maka namanja boewah itoe boewah 
mpijoeh'”', maka itoelah boewah jang tijada dalam tanah 
Malaka atau Singapoera. Maka sahaja berdoewa Granpri 
meminta anak pohon itoe kapada orang jang ampoenja 
kampoeng itoe, maka diberinjalah ampat lima anak pohon 
itoe, dihantarkennja ka perahoe. 

Sjahadan maka adalah sahaja lihat tanah negeri itoe se- 
moewanja rata, tijada berboekit dan tijada banjak lembah, 
lagi tanahnja tanah lijat bertjampoer pasir. 

Maka apabila sampai kapada seboewah kampoeng, maka 
dibawa oleh orang jang ampoenja kampoeng itoe njioer 
moeda berpoeloeh-poeloeh , disoeroehnja makan dan ada jang 
memberi teboe dan pisang dan barang jang ada kapadanja. 

Maka apabila bertemoe padang dan sawah, maka pe- 
noehlah padang itoe dengan lemboe, kerbau, kambing dan 
biri-biri sepandjang-pandjang djalan. 


Se a pi K————————AA—— A 

Kemoedijan maka bertemoelah sahaja dengan orang ber- 
djoewal boenga meloer bertjoetjoek-toetjoek, terlaloe banjak, 
ada kira-kira segantang ada doewa gantang harganja doewa 
tiga pitis. 

Maka apabila 'petanglah hari maka kalihatan beratoes- 
ratoes perampoewan berdjalan toeroen dari darat, maka 
ada masing-masing mendjoendjoeng saorang satoe bakoel 
hendak dibawanja ka pasar. Maka adalah dalam bakoel itoe 
serba djenis makanan dan sajoer-sajoer dan pisang, teboe 
dan segala djenis hoelam-hoelam dan sebagainja. 

Maka adalah sahaja terlaloe hairan melihat hal peram- 
poewan dan laki-laki dalam negeri itoe. Maka sekalijannja 
satoe djenis koelitnja pertengahan tijada poetih dan tijada 
hitam , dan lagi saorangpon tijada tahoe memakai kasoet 
dalam negeri itoe, dari pada laki-laki dan perampoewan 
hingga radja-radjanjapon tijada. 

Maka adalah dalam negeri Kalantan itoe tijada ada 
orang lain-lain bangsa dijam di sitoe dari pada moelanja, 
maka sampai sekarangpon tijada. Maka adalah asal katoe- 
roenan radja-radja dalam Kalantan itoe Malajoe djoega, 
tijada ija berhoeboeng dengan Arab adanja. 

Sjahadan dari hal bahasa marika itoe bahasa Malajoe, 
tetapi boenji toetoer marika itoe terlaloe boeroek saikan- 
akan teloernja itoe, seperti orang Tjeti berbahasa Malajoe. 
Demikijanlah adanja seperti: kata Malajoe ,Allah”, maka 
katanja ,Alauh”; maka kata .Malajoe ,,sangat”, katanja 
psangang'”'; maka kata Malajoe ,,boelan”, katanja , boelang” ; 
,makan”, katanja ,makang””'; ,minjak'', katanja , minjoek”; 
ytoewan”, katanja ,toewang” dan ,entji”, katanja ,,tji”. 

Maka demikijanlah sekalijannja berobah boenjinja, tetapi 
toelisannja bersama-samain hoeroefnja dengan kita. 

Sjahadan adalah dagangan jang kaloewar dari dalam negeri 
itoe: emas dan kahwah dan beras sedikit-sedikit dan kain 
soetera dan seloewar, sekalijan itoe ditenoen dalam negeri 
itoe. Maka adapon soetera itoe boekannja djadi dalam negeri 
itoe, melainken dibawa oleh kapal Inggris atau wangkang 
Tjina adanja. | 

Bermoela dagangan dari loewar jang boleh lakoe-di sitoe 
melainken roepa dagangan Airopah dan Keling dan Tjina 
semoewanja itoe boleh lakoe, tetapi tijada boleh dengan 
sigeranja atau dengan banjak-banjak melainken dengan per- 
lahan-lahan , sebab tijada saudagar jang besar dalam negeri 
itoe, karena telah masjhoerlah kapada segala alam ini: 
segala orang jang berharta dan kaja tijada aman dalam 
negeri Malajoe, sebab kabanjakan anijaja dan fitnah da- 
lamnja itoe. Maka inilah moelanja miskin dan kasoenjian 
negeri itoe. 


Hata maka berdjalanlah sahaja sekalijan kombali ka 


perahoe. Setelah sampai maka datanglah orang radja mem- 
bawa doewa ekor kambing, sa&kor besar dan sa&kor ketjil, 
maka katanja: ,Ini satkor makan di perahoe dan jang 
besar ini persembahan radja kapada toewan Bonam”. 
Kemoedijan bersijaplah perahoe, sekalijan hendak berlajar, 
tetapi beras bekal dan sajoer-majoer dan ikan dan sirih 
pinangpon tijada, maka oewang hendak memboewat be- 
landjapon satoe doewit tijada. Maka dipindjam kapada 
tjintjoe sampan poekat, maka katanja: ,Satoe doewitpon 
tijada”. Maka kemoedijan dipindjamlah kapada anak-anak 


- — — ———uAAAaAgaaaa 


- 
S—— — 


81 


perahoe; maka naiklah marika itoe ka darat membeli ma- 
kanan dan segala perbekalan adanja. Maka sebentar lagi 
datanglah hantaran dari pada said Aboe, dibawa oleh' 
orangnja pisang sesisir dan ajam sebelas ekor dan kambing 
kebiri saikor. Kemoedijan maka sahaja balas akan dija 
satoe botol ketjil minjak wangi dan Granpri memberi 
doewa belas bidji mangkok dan satoe pedoman ketjil; dan 
entji Mat memberi satkor kambing, maka sahaja beri akan 
dija hadijah sehelai sapoe tangan dan memberi kapada 
tengkoe Tamana sehelai ikat pinggang batik Soerabaja, 
harga tiga ringgit adanja dan sepasang pisau penjoekoer. 
— Sjahadan maka adalah sahaja lihat dalam negeri Kalantan 
itoe terlaloe banjak perampoewan djalang. Maka apabila 
petang hari datanglah ija dekat-dekat perahoe segala dagang 
berdjalan berdoejoen-doejoen. Adapon pakaiannja itoe ber- 
kemban sahadja dengan tijada berbadjoe dan ramboetnja 
bersanggoel lintang sangkoet. Maka dipakainja boenga meloer 
beroembai-roembai , pandjangnja sampai ka loetoetnja, maka 
ada poela jang memakai boenga meloer berkarang dengan 
berbagai-bagai djenis roepanja, ada jang seperti sikoe ke- 
loewang dan ada berkerawang, terlaloe endah perboewa- 
tannja, tijada pernah sahaja lihat dalam Malaka atau 
Singapoera karangan boenga jang demikijan itoe bagoesnja. 
Sjahadan ada poela orang jang mendjadi alkoe atau pinang 
moeda jang datang kapada segala perahoe-perahoe dan ber- 
tanjaken perkara itoe. Maka adalah adat dalam negeri itoe 
tijada mendjadi hina akan pekerdjain jang demikijan itoe 
adanja. Dan lagi adalah poela kabanjakan orang menjaboeng 


dan berdjoedi dan bermadat. Bermoela maka di antara 

seratoes orang tijada doewa orang jang mengeredjaken 
pekerdjain agama seperti sembahjang dan mana pekerdjain 
jang difardloeken Allah atasnja. 

Bermoela maka pada tatkala sahaja doedoek di perahoe, 
maka datanglah saorang toewan hadji, maka ija itoe orang 
Trengganoe, maka ija bergelar panglima besar. Maka 
datanglah ija bertjakap-tjakap di perahoe serta bertanja 
kapada sahaja: Adakah toewan tahoe bagaimana atau 
apa-apa rempahnja memboewat obat bedil, karena radja 
bendahara menjoeroeh tanja?” 

Maka djawab sahaja: ,Sahaja tijada tahoe, tetapi ada 
kapada sahaja soewatoe kitab, maka adalah dalamnja ter- 
seboet djenis ilmoe itoe : bagaimana memboewat obat marijam 
dan obat senapang dan memboewat obat mata dan mem- 
boewat sadir dan menatah keris dan memboewat goela 
batoe, akan tetapi kitab itoe ada tinggal di Malaka, tijada 
sahaja bawa”. 

Maka djawabnja: ,Ada sahaja memboewat obat bedil, 
tetapi tijada maoe djadi baik”. Dan lagi katanja: , Ada 
soewatoe soesah jang besar kapada sahaja, dan radjapon 
tijada dapat akal bagaimana hendak memetjahken atau 
meroentoehken madat orang di sebelah sana itoe, karena 
tijada boleh tahan peloeroenja selaloe datang dan apa pe- 
kerdjain jang kita boewat di sebelah sini, semoewa dili- 
hatnja dari atas itoe”. 

Maka djawab sahaja: ,Ini pekerdjaain boekannja orang 
berperang, melainken bermain-main sahadja dan memboe- 
wat soesah segala orang miskin dan segala ra'jat dan orang 
dagangpon soesah, djikalau orang Poetih, toewan tahoe, 

dalam sahari boleh djelas ini pekerdjaiin. Adakah orang 
berperang boleh takoet mati dan menggali lobang? Masing- 
masing doedoek dalam tanah, maka dalam sahari ditembak 
ampat lima poetjoek dan dijam sebelah menjebelah , doedoek 
makan minoem , kemoedijan menembak poela. Djikalau bagi- 
toe sampai sepoeloeh tahoenpon belom lagi beralah menang, 
masing-masing doedoek dalam koeboenja dan kalau sepoeloeh 
kojan obat bedilpon nanti habis. Mengapa tijada maoe 
kaloewar di tengah padang dan bawa marijam dan sena- 
pang berhadapan kadoewa fihak itoe? Boleh lekas tahoe 
sijapa beroentoeng , ijalah menang, boleh selesai lekas”. 

Maka djawabnja: ,Ada dehoeloe orang di sebelah me- 
manggil kaloewar hendak berperang mendada, orang di 
sini tijada maoe. Maka kemoedijan radja bendahara poela 
berkirim beberapa soerat hendak memanggil. kaloewar, 
orang di sana poela tijada maoe. Maka sebab itoelah tijada 
 djadi dan lagi kata radja bendahara: ,,, Akoe tijada maoe 
meroesakken ra'jat akoe dan kalau akoe berperang demikijan . 
itoe, ta dapat tijada ra'jat banjak roesak itoe, tijada maoe, 
melainken akoe hendak kepoeng akan koeboenja itoe dan 
tijada diberi satoe makanan masok. Maka sampai berapa 
lamanja dija boleh tahan doedoek demikijan itoe, pesti ija 
kaloewar” ”. 

Maka kata toewan hadji itoe: ,Sekarang, toewan! di 
dalam itoe koeboe sehelai sirih seringgit atau sa&kor ikan 
seringgitpon tijada boleh dapat, melainken marika itoe 
semoewa memakan beras timboel sahadja, ertinja beras 
kosong lama-lama itoe. Maka sekarang toewan tahoe pada 
tijap-tijap malam ada orang berlari kaloewar dari dalam 


84 


koeboe itoe, pada soewatoe malam sepoeloeh lima belas 
orang jang lari. Maka sekalijan itoe datang mendapatken 
radja bendahara, maka tijada dapenpapakan oleh radja 
akan dija”. 

Maka kata sahaja: ,Ada berapa kira-kira, de ba- 
njak orang jang kena kepoeng itoe?” 

Maka katanja : , Adalah kira-kira lima anam. ratoes orang 
pertikaman sahadja dan lain orang orang Tjina, tetapi ter- 
laloe banjak harta dalam itoe, tetapi kapada radja jang 
bertiga di loewar ini berlaksa orangnja”. 

Maka kata sahaja: ,Sijapa jang disoekai oleh orang 
banjak mendjadi radja?” 

Maka djawabnja: ,Sekalijan orang jang dalam negeri ini 
semoewanja soeka akan radja bendahara djoega”. Dan lagi 
katanja: ,Tijada boleh tentoe pekerdjain ini, djikalau 
sebelom datang orang jang pergi ka Sijam itoe melainken 
barang sijapa jang didjadiken oleh radja Sijam ijalah radja 
. dalam Kalantan ini, karena dari pada ampat-ampat radja 
ini ada menjoeroehken oetoesan ka benoewa Sijam serta 
membawa lima anam poeloeh riboe ringgit dan emas akan 
hadijah kapada radja adanja, Maka sekarang apa akal, toe- 
wan! sopaja kita roeboehken balai madatnja itoe?” 

Maka djawab sahaja: ,Ada akal kapada sahaja dalam satoe 
minoet jang boleh binasaken sekalijan koeboe itoe serta 
| orang-orangnja jang di dalam itoe”. 

Maka djawabnja: ,, Bagaimana akal itoe , toewan? Adjar- 
kenlah kapada sahaja”. 

Maka kata sahaja: ,Ada berapa djaraknja koeboenja itoe 
dengan kita?” 

Maka djawabnja: ,Ada kira-kira sepoeloeh doewa belas 
depa”. 

Maka kata sahaja: ,Terlaloe senang itoe kerdja”. 

Maka katanja: ,Terlaloe besar kasih toewan, kalau toe- 
wan adjarken itoe”'. a a 

Maka kata sahaja: ,, Gali tanah dari dalam koeboe kita 
itoe boewat djalan dari bawah tanah itoe sampai bertentang 
ka bawah roemahnja itoe dan setelah sampai, maka bawa 
ampat lima pipa obat bedil, boeboehken di sitoe, kemoe dijan 
teboek segala pipa itoe, beri soemboe djadiken satoe. Ke- 
moedijan asak dengan tanah pipa itoe seperti dehoeloe, 
maka bawa poentja soemboe itoe ka loewar. Setelah soedah 
maka kira-kira marika itoe sekalijan waktoe makan atau 
berkampoeng, maka tjoetjoohken api di soemboe itoe. 
Maka dalam satoe sa'at itoe nistjaja semoewanja habis ter- 
bang ka langit. Toewan tahoe kota Malaka bagaimana 
tegoehnja serta dengan tebalnja dan lebarnja, sekalijannja 
batoe besi belaka, lebar sedepa satoe-satoe batoe. Demi- 
kijanlah diperboewat oleh toewan medjor Farkoewar '), 
semoewanja habis terbang. Sahaja pergi melihat koetika 
diboewatnja itoe dan djikalau kiranja tidak diboewatnja 
demikijan , nistjaja sampai hari inipon, dipetjahkennja satoe- 
satoe batoe, belom boleh habis lagi”. 

Maka apabila didengarnja itoe terlaloelah a , ka- 
tanja: , Boleh sahaja sembahken chabar toewan ini kapada 
radja ?” 

Kemoedijan pergilah ija. Maka sepeninggal ija pergi itoe 

maka orang jang pergi membeli-beli segala bekal-bekal ka 
pasar itoepon kombalilah. Maka bersijaplah perahoe kadoewa 
boewah itoe hendak kaloewar. Maka sebentar lagi berba- 
liklah poela toewan hadji itoe, katanja: ,,Toewan! soedah 
sahaja sembahken segala perkatain toewan itoe, maka 
radjapon terlaloe soeka lagi dengan benar pada hatinja akan 
pekerdjain itoe, tetapi kata radja: ,,,Djikalau kita per- 
boewat jang demikijan itoe, nistjaja banjaklah orang kita 
sebelah sana roesak, maka djikalau radja itoe sahadja 

saorang mati, tijada apa” ”, dan lagi kata toewan hadji itoe 
,toewan tahoe hal perang ini, bagaimana boleh dengan 
lekas, karena orang jang di dalam koeboe sebelah sana 
dan koeboe sebelah sini boekannja orang lain jang ada bi- 
ninja di sebelah sana lakinja di sebelah sini dan bapanja 
sebelah sana dan emaknja di sebelah sini dan abangnja di 
sebelah sana dan adiknja di sebelah sini, maka masing- 
masing berpandangan moeka. Bolehkah datang hati hendak 
memboenoeh itoe, melainken sebab takoet akan radja 
maoe tijada maoe dikerdjaken djoega adanja?” 

Maka kata sahaja: ,Baiklah, djikalau demikijan , bijar 
radja di sini kaloewar saorang memanggil radja di sana, 
saorang satoe senapang atau saorang sebilah keris bertikam 
saorang sama saorang, boleh tentoe djangan memboewat 
hilang obat bedil dan peloeroe, tjoema-tjoema habis be- 
landja'”'. 

Maka kata toewan hadji itoe: ,Toewan tahoe dari moela- 
moela perang ini ada beberapa kojan beras dan tiga peti 
madat jang soedah habis dimakan oleh panglima-panglima 
dan hoeloebalang itoe, diberi radja. Maka semoewanja itoe 

satoepon tijada bergoena, ini perkara jang toewan tjerita 
ini termakan dalam hati sahaja dan seriboe ringgitpon 
boekan harganja. Sekarang apa kita boleh boewat, karena 
ija adik beradik?” 

Maka djawab sahaja: ,Benarlah itoe, toewan!” 

Kemoedijan sahaja berdjabat tangan dengan dija, laloe 
sahaja sekalijan ka doewa boewah perahoe itoepon berda- 
joenglah ka loewar serta menembak ampat poetjoek mem- 
beri selamat. Maka tengkoe Tamana ada bersama-sama 
dalam perahoe itoe. Maka pada koetika itoe ajar soeroet,: 
perahoe itoe terkena sana sini, lagipon malam itoe riboet 
serta dengan hoedjannnja terlaloe lebat. Maka berlaboehlah 
.di hilir soengai itoe kadoewa boewah perahoe itoe, hingga 
menantiken sijang hari. Setelah pagi hari maka kaloewarlah 
sampai dekat koewala, maka dipoenggahlah segala moe- 
watan perahoe itoe, maka dibasoeh segala tjemar-tjemar 
dalam perahoe itoe, sambil berkemas. Maka diadjaklah 
tjintjoe sampan poekat itoe berlajar bersama-sama, maka 
katanja: ,Nanti esok pagi, kalau tidak, esok malam sa- 
haja berlajar”. 

Maka baba Ko An hendak berlajar bersama-sama dengan 
dija, maka tijadalah sahaja kadoewa benarken ija saorang 
orang pergi, sebab takoet barangkali datang sesoewatoe 
tjilaka: apa kelak djawab kita di Singapoera? Maka sahaja 
' kadoewa berfikir, maka disoeroehken saorang kawan pera- 
hoe bersama-sama dengan dija. Setelah baba Ko An sampai 
ka perahoenja, maka tijadalah ija maoe membawa bersama- 
sama. Kemoedijan maka pergilah tengkoe Tamana ka pe- 
rahoe poekat itoe, bertanja: ,Apa sebab tijada ija maoe 

membawa bersama-sama baba Ko An dengan orang Malajoe 
itoe?” Maka djawabnja: ,Apalah boewat, karena sahaja 
maoe berlajar bersama-sama djoega esok pagi”. 

Kemoedijan maka kata sahaja sekalijan: , Pindjam kapada 
tjintjoe ini oewang barang doewa ringgit hendak memba- 
jarken harga beras orang itoe”. 

Maka kata tjintjoe itoe: ,Satoe doewitpon tidak”. 

Maka fikirlah segala anak-anak perahoe: ,Bagaimana hal 
ini, karena kita tijada berberas?” Maka laloe kata tengkoe 
“Tamana: , Marilah, pergi ka Sabak di tempat sahaja, boleh 
sahaja beri beras dan segala bekal-bekal”. 

Maka kata sahaja sekalijan: ,, Marilah , kita berdjandji ka- 
pada tjintjoe sampan poekat itoe, bijar kita menantiken 
dija di Sabak itoe, karena di sitoelah moeka djalan. 
Setelah soedah kita mentjahari-tjahari bekal-bekal, kita 
menantiken di sitoe. Apabila ija datang, bolehlah kita ber- 
lajar bersama-sama”. | 

Maka kata tjintjoe itoe: ,,Djikalau tijada esok pagi, 
melainken esok petang tentoe sahaja datang”. 

Maka kata sahaja sekalijan: ,Djikalau tijada tjintjoe da- 
tang , tijada orang berlajar”. 

Maka djawabnja: , Baiklah !” | 

Setelah soedah poetoes moewafakat itoe, maka sahaja 
sekalijan kadoewa boewah perahoe itoepon berlajarlah ka- 
loewar dari koewala Kalantan itoe menoedjoe kampoeng 
Sabak itoe. Maka adalah sedjam pelajaran djaoehnja dari 
koewala Kalantan itoe ka Sabak. Maka setelah sampai ka 
sitoe, maka sahaja lihat kampoeng itoe di tepi laoet. 

Adalah kira-kira roemah itoe hampir seratoes boewah di 

tepi laoet, maka pohon njioer terlaloe banjak di sitoe. 
Maka toeroenlah segala kawan-kawan perahoe pergi ka 
darat mentjahari bekal masing-masing. Maka Granpri serta 
sahajapon toeroenlah bersama-sama dengan tengkoe Tamana 
itoe, berdjalan ka darat. Maka berkampoenglah segala 
orang-orang di kampoeng itoe, datang melihat sahaja se- 
kalijan. Maka sahaja lihat hal segala marika itoe sekalijan- 
nja miskin dan kain badjoenjapon tjompang-tjamping dan 
kabanjakan marika itoe dengan bergoendoel sahadja. 
Bermoela adalah kahidoepan marika itoe memoekat ikan 
dan bertanam padi adanja. Maka adalah dari hal roemah- 
roemah marika itoe sekalijannja pondok-pondok atap dan 
dindingnjapon atap djoega dan lantainja djongkit-djongkitan 
dan atapnja bintang-bintangan dan boesoek baoe roemah- 
. roemah itoe djanganlah dikata lagi, penoeh dengan baoe 
ikan boesoek dan baoe loengkang, dan sampahpon ber- 
timboen-timboen  sepandjang roemahnja. Maka adalah dari 
hal badan marika itoe dan roemah-roemah marika itoe dan 
pakaian marika itoe sekalijannja kakotoran belaka. 
Maka sahaja bertanja kapada tengkoe Tamana itoe: , Ada 
berapa banjak orang dalam kampoeng ini semoewanja?” 
Maka djawabnja: ,Ada kira-kira anam toedjoeh ratoes 
orang. Maka adalah sekalijan orang itoe dalam hoekoem 
sahaja, karena segala tempat ini dan orangnja soedah 
diserahken oleh radja Kalantan kapada sahaja”. 
Kemoedijan maka berdjalanlah sahaja bersama-sama Granpri 
dan tengkoe Tamana itoe serta ampat lima orang kawan- 
kawan perahoe bersama-sama. Adapon berdjalan itoe di atas 
batas sawah sahadja. Maka sahaja lihat sawah marika itoe 

seperti laoetan lagi dengan lapangnja serta soetji sawah 
itoe dari pada segala kajoe-kajoe dan toenggoel-toenggoel. 
Maka bertemoelah beberapa kampoeng-kampoeng orang di 
djalan itoe. Maka adalah isi kampoeng itoe penoeh dengan 
njioer dan pinang dan ' boewah-boewahan sahadja. Maka 
berdjalan itoe adalah kira-kira doewa djam djaoehnja, maka 
sahaja lihat ada soewatoe laoet terlaloe besar lagi dengan 
lebarnja. Maka adalah di sitoe sahaja lihat itik ajar terla- 
loe banjak terbang seperti lajar. 

Maka kata sahaja kapada tengkoe Tamana: ,,Ini laoet 
apa, tengkoe?” . 

Maka djawabnja: ,Boekannja laoet, inilah tasik. Maka 
dari dalamnja sahaja kaloewarken hasil tempat ini”. 

Maka kata sahaja: , Apakah benda jang kaloewar itoe?” 

Maka djawabnja: ,Dari sinilah kaloewar hoedang bera- 
toes-ratoes pikoel pada setahoen, dan lagi ikan djoempoel 
terlaloe banjak. Maka sebab tasik inilah beberapa anak 
radja-radja lain hendak mengambil tempat ini, tijada sahaja 
beriken”. 

Maka kata sahaja: , Bagaimana mengambil hoedang dan 
ikan dalam ini, karena ajar banjak ini?” 

Maka djawabnja: ,Apabila moesim kemarau kelak di- 
boeboehlah poekat, maka djenis-djenis ikan dan hoedang' 
dapat. Setelah itoe maka direboeslah hoedang itoe, kemoe- 
dijan didjemoer. Setelah keringlah, didjoewal kapada orang 
Tjina, sepikoel harga delapan sepoeloeh rejal adanja. Dan 
lagi apabila sahaja soeka-soeka, maka datanglah sahaja 
kamari menembak belibis itoe, dapat sepoeloeh doewa 
poeloeh soedahlah. Maka orang lain saorangpon tijada 

berani menembak dalam tasik ini. Maka apabila sahaja 
dengar boenji senapang, maka sahaja soeroeh rampas se- 
napangnja dan orangnja kena denda lima ringgit. Maka 
sebab itoelah orang takoet menembak-nembak boeroeng 
dalam tasik ini. Maka itoelah sebabnja boeroeng itoe ter- 
laloe djinak, di sitoe djoega ija tidoer malam, maka apa- 
bila pagi-pagi hari ija terbang ka hoetan man makan , 
dan petang ija poelang kamari”. 

Maka adalah sahaja lihat belibis itoe a ija terbang 
seperti riboet boenjinja sebab banjak kawannja itoe. 

Setelah beberapa koetika lamanja berdjalan itoe, maka 
sampailah kapada kampoeng radja itoe. Maka apabila de- 
kat, maka sahaja lihat ada ampat lima ekor babi berdja- 
lanan dalam sawah itoe. Maka hairanlah sahaja, karena 
tijada sahaja melihat sa&kor babipon dalam negeri Kalan- 
tan, beharoelah di sitoe. 

Maka kata sahaja: , Babi apa ini, tengkoe?” 

Maka djawabnja: ,Orang Tjina poenja. Maka ada ampat 
lima orang Tjina tinggal kapada sahaja bertanam lada dan 
sirih dan sajoer-sajoer, dijalah poenja babi ini”. 

Kemoedijan masoklah ka dalam kampoeng radja itoe. 
Maka sahaja lihat doewa kali lima sepoeloeh djoega roe- 
mahnja dan kampoengnja seperti orang kabanjakan djoega. 

Maka kata sahaja: ,Roemah sijapa ini, tengkoe?” Maka 
apabila sahaja bertanja itoe, sahaja lihat berobalah warna 
moekanja, sebab hal roemahnja dan kampoengnja demikijan 
itoe. 

Maka djawabnja: , Sahaja beharoe pindah doewa tahoen 
kamari, sebab itoelah belom sahaja memboewat roemah 

dan membaiki kampoeng, karena nijat sahaja, sahaja. hen- 
dak memboewat roemah di pantai, boleh sahaja mendjaga- 
djaga , kalau perompak laloe, boleh sahaja tahoe”. 

Hata maka doedoeklah sahaja sekalijan di sitoe sebentar. 
Maka disoeroehkennja orang pergi mengambil-ambil njioer 
moeda dan teboe di kampoeng-kampoeng orang seperti 
hartanja sendiri, dan lagi disoeroehkennja orang-orangnja 
pergi memberi tahoe kapada segenap roemah-roemah orang 
itoe: ini orang Poetih datang kamari dari Kalantan mem- 
bawa soerat dari pada radja Singapoera; maka barang apa- 
apa ada, baik ajam atau njioer dan pinang dan sebagainja, 
bawa lekas-lekas, karena ija hendak lekas berlajar pada 
petang ini. 

Maka apabila sahaja menengar hal jang demikijan itoe, 
maka kata sahaja dengan bahasa Inggris kapada Granpri : 
Lihat, inilah pekerdjain radja Malajoe kapada segala 
ra'jatnja itoe”. 

Kemoedijan ada sahaja orang membawa sa&kor kambing 
dari Kalantan laloe .disembelehlah di sitoe hendak makan 
bersama-sama dengan dija. Setelah itoe maka haripon pe- 
tanglah, maka laloe sahaja sekalijan makan di sitoe laloe 
bermohonlah hendak poelang ka perahoe. 

Maka disoeroehnja hantar kapada orangnja. Setelah itoe 
maka adapon berdjalan itoe Granpri berdjalan kaki, sahaja 
tijada boleh berdjalan, karena kaki sahaja salah oerat dari 
Kalantan. Maka kata tengkoe Tamana itoe: , Nanti, entji 
Abdoellah! sahaja soeroeh hantarken berdjalan dari dalam 
- tasik itoe, boleh lekas sampai dari pada orang berdjalan 
darat adanja”. 

Kemoedijan maka adalah sahaja dengan saorang orang. 
kawan perahoe bersama-sama dengan saorang orang teng- 
koe Tamana itoe toeroenlah dalam djaloer itoe. Maka adalah 
halnja tijada boleh berkajoeh dalam tasik itoe, sebab ter- 
laloe tebal loemoetnja, melainker bergalah sahadja. Maka 
setelah soedah sahaja kadoewa toeroen itoe, maka beberapa 
kali ditoelaknja galah itoe, belom djoega perahoe itoe bergerak, 
melainken di sitoe djoega. Maka njamoek dan agas dalam 
tasik itoe tijada dapat dikataken: loeroetan, boekannja 
tamparan. 

Maka apabila sahaja melihat hal jang demikijan itoe 
laloe kata sahaja: ,Bijarlah, berdjalan djoega baik”. Maka 
. berdjalanlah sahaja bertiga. Maka setelah sampai ka tengah 
sawah itoe, maka sahaja dengar boenji seperti riboet besar. 
Maka terperandjatlah sahaja serta bertanja kapada orang 
itoe: ,,Boenji apa ini?” Maka djawabnja: ,Toewan djangan 
takoet, ini boenji lemboe, kerbau dan kambing, karena 
ija terkedjoet.” | 

Maka adalah sahaja lihat beratoes-ratoes lemboe dan 
kerbau dan kambing tidoer sepandjang-pandjang sawah itoe 
dengan tijada berkandang dan gombala, hidoep dengan 
demikijan sahadja. 

Maka kata sahaja kapada orang itoe: ,Sijapakah jang 
ampoenja binatang bagini banjak ?” 

Maka djawabnja: ,,Semoewanja orang di kampoeng ini, 
ada masing-masing poenja. Maka sekalijannja berkampoeng . 
demikijan , mendjadi bijak, dan ada jang dimakan harimau 
dan ada jang mati, ada jang beranak, tijada orang fadoe- 
liken”. 

Maka kata sahaja: ,Tijadakah diperah soesoenja atau 
dimakan dagingnja?” 

Maka katanja : ,, Orang tijada soeka minoem soesoe atau 
makan daging di sini, terlebih baik sepoeloeh kali ikan”. 

Maka Dberfikirlah sahaja dalam hati: ,Maka djikalau 
kiranja ada separo sahadja binatang ini kapada saorang 
dalam Singapoera, nistjaja mendjadi kajalah sebab hasilnja'”. 

Dan lagi sahaja lihat segala binatang dan hidoep-hidoe- 
pan marika itoe dan tanam-tanaman marika itoe sekalijan- 
nja gemoek-gemoek dan soeboer-soeboer adanja. | 

Hata maka sampailah sahaja ka pantai laloe naik ka 
perahoe pada malam itoe. 

Sebermoela adalah tatkala sahaja berdjalan itoe, maka 
sahaja melihat pada segenap pohon boeloeh itoe berseng- 
pajoetan sarang boeroeng tempoewa. Maka barang sijapa 
jang membatja hikajatkoe ini, djikalau hendak mengetahoei 
akan hal boeroeng tempoewa itoe, maka adalah ija itoe 
soenggoehpon toeboehnja ketjil, tetapi soewatoe boeroengpon 
tijada jang terlebih pandai membaiki sarangnja seperti dija 
itoe. Maka adalah diperboewatnja sarangnja itoe dari pada 
daoen boeloeh itoe, dikojak-kojaknja hampir seperti ramboet 
haloesnja, diradjoetnja lagi dengan tegoehnja. Maka djika- 
lau satahoenpon toeroen hoedjan, tijada akan teloet ka da- 
lamnja. Maka djikalau direndamken dalam ajar, sekalipon 
tijada boleh masok ajar. Kemoedijan maka pintoenja itoe 
. diboewatnja dari sebelah bawah, maka dalamnja itoe ada 
poela biliknja bersekat, tempat ija tidoer. Maka adalah hal 
boeroeng itoe pada malam ditjaharikennja kelip-kelip , maka 
diboeboehnja dalam biliknja itoe. Maka sebab ija takoet 

kelip-kelip itoe terbang, diboeboehnja poela kaboe-kaboe 
sedikit dari atasnja, sopaja kelip-kelip itoe tijada boleh 
terbang, maka itoelah mendjadi pelitanja. Demikijanlah 
kapadaiiinnja binatang itoe memboewat sarangnja, istimewa 
kita manoesija ini jang berakal adanja. 

Maka dari pada hal jang demikijanlah maka didjadiken 
oleh orang Hindoe dalam kitabnja jang bernama Sjinda 
Mani soewatoe peroempamaiin akan boeroeng itoe, katanja: 
tijada bergoena pengadjaran jang baik kapada orang jang 
djahat. Demikijanlah asaloja hikajat itoe. 

Sekali peristiwa maka toeroenlah hoedjan terlaloe le- 
batnja serta dengan angin riboet terlaloe keras. Maka se- 
gala monjet jang dalam hoetan itoepon berlarianlah men- 
tjahari tempat berselindoengken dirinja. 

Arkijan maka datanglah sa@kor monjet ka bawah sarang 
tempoewa itoe bertedoehken dirinja serta dengan gementar 
toeboehnja sebab terlaloe dingin itoe. Maka apabila dilihat 
oleh boeroeng tempoewa akan hal monjet itoe demikijan 
laloe katanja: ,Hai! 'monjet! boekankah toeboehmoe itoe 
didjadiken Allah terlebih besar dari pada toeboehkoe? 
Lagipon koewatmoe itoepon terlebih dari pada koewatkoe. 
Maka apa sebabnja tijada boleh engkau memboewat soewa- 
toe tempat kadijamanmoe seperti akoe ini, sopaja apabila 
hoedjan bolehlah engkau berlindoengken dirimoe ka da- 
lamnja? Apakah sebabnja engkau menjiksaken dirimoe ini 
demikijan dengan kalakoewan jang malas ini?” 

Maka apabila didengar oleh monjet akan perkataan boe- 
roeng tempoewa itoe, maka marahlah ija serta katanja: 
yAdapon perkatatinmoe jang tjongkak ini sebab ada sarang 

jang bagoes, inilah apa engkau fadoeli akan halkoe”. 

Maka oleh monjet itoe direnggoetkennja sarang itoe 
laloe dikojak-kojakkennja diboewangkennja ka bawah. 

Inilah asalnja datang peroempamain ini. Boekankah 
pengadjaran boeroeng tempoewa itoe jang baik adanja? 
Sebab monjet itoe binatang jang tijada berakal telah men- 
djadi djahat kapadanja, maka behoewa sesoenggoehnja hen- 
daklah kitapon mengambil ibarat dari pada hikajat itoe 
adanja. Seperti kata arif: behoewa sesoenggoehnja djauhari 
itoe djoega jang mengenal manikam, jani orang jang 
berboedi itoe djoega jang mengerti akan rahasija perkataan 
itoe adanja. 

Setelah pagi-pagi hari maka naiklah a bersama- 
sama Granpri ka darat, sebab hendak mentjahari tengkoe 
Tamana itoe. Maka sahaja dapati ija lagi tidoer di roemah 
orang di pantai itoe. Maka adalah kira-kira poekoel sebelas 
beharoe ija bangoen tidoer. 

Sebermoela maka adalah ija itoe makan tjandoe, maka 
badannjapon koeroes, kalihatan toelangnjapon berdjerang- 
kang dan bibirnja hitam dan badannjapon tijada bergaja. 
Maka setelah soedah ija bangoen tidoer, maka doedoeklah 
sahaja berchabar-chabar- akan hal sahaja hendak berlajar, 
melainken menantiken sampan poekat itoe sahadja datang. 
Maka adalah hati sahaja terlaloe kasihan melihatken hal 
anak radja itoe, sebab ija makan tjandoe itoe, dari Ka- 
lantan soedah sahaja katahoei. Maka sahaja hendak mene- 
gorken dan mengadjarken dija , barangkali nanti ija mendapat 
maloe, maka sebab itoelah tijada sahaja tegorken. Maka 
sahaja fikir pada koetika inilah baik. 

Maka laloe sahaja kata: ,Djanganlah tengkoe minoem. 
madat itoe; karena ija itoe mendatangken beberapa tjilaka 
dan kabinasain dan karoegian adanja”. 

Maka djawabnja: ,Itoe betoel, toewan! tetapi soedah 
mendjadi adat kapada sahaja, tijada boleh sahaja boewang- 
ken. dan lagi. soewatoe kamoelijain kapada radja-radja, dan 
lagi mendjadi obat besar kapada sahaja”. 

Laloe djawab sahaja: ,Boekankah patoet kita memboe- 
wangken adat jang djahat itoe? Dengarlah, tengkoe! akan 
kabadjikan tjandoe itoe: pertama-tama ija itoe haram dalam 
agama islam dan kadoewa membinasaken badan dan katiga 
menghabisken oewang dan kaimpat mendatangken malas 
dan kalima menghilangken waktoe dan kaainam meroesak- 
ken nama jang baik dan katoedjoeh kabentjian segala 
orang jang baik adanja. Adapon segala tanda jang sahaja 
kata ini sekalijannja adalah kapada tengkoe: sahaja lihat 
badan tengkoe soedah roesak dan harta tengkoe habis dan 
badan tengkoe malas, hendak tidoer sahadja sijang malam. 
Maka seperti kata tengkoe kamoelijain kapada radja-radja 
itoe tijada sahaja lihat, dan mendjadi obat itoepon tijada 
sahaja lihat. Mengapa tengkoe djadi bodoh? Maka fikirlah, 
djikalau kiranja mendjadi baik dan berfaedah kapada ma- 
noesija, mengapa orang Poetih jang baik-baik dan kaja- 
kaja tijada makan? Boekankah dari negerinja datang itoe? 
Adakah di tanah Malajoe tjandoe djadi ? Dan lagi dalam kitab 
dan koran soedah tentoe haramnja itoe, mejainken iblis sa- 
hadja jang soeka akan segala perkara jang demikijan itoe”. 

Sjahadan apabila didengarnja segala perkataan sahaja 
itoe, maka toendoeklah ija berfikir sekoetika, maka ka- 

tanja: ,Sekalijan perkatain toewan itoe benar sekali. Maka 
sahajapon menjesallah diri sahaja dan beberapa kadjahatan 
soedah sahaja boewat sebab tjandoe ini. Maka insja Allah 
taala! sahaja maoe boewangken tjilaka ini”. 

Kemoedijan kata sahaja: ,Tengkoe! bijarlah sahaja ber- 
djalan-djalan dan melihat-lihat kampoeng ini”. 

Maka katanja: ,Baiklah, toewan! Apa soeka, boleh 
toewan ambil: njioer dan apa-apa jang ada dalam kam- 
poeng kampoeng itoe”. 

Maka djawab sahaja: ,Terima kasih, tengkoe! satoepon 
tijada sahaja maoe, melainken melihat-lihat sahadja”. 

Laloe berdjalan-djalan sahaja dekat-dekat roemah orang 
itoe. Maka datanglah lima anam orang-orang berkampoeng 
mengadjak sahaja doedoek bertjakap-tjakap, dan bertanja- 
tanja chabar negeri Singapoera. Maka sahaja chabarkenlah 
bagaimana hal bebas dan senang orang jang dijam dibawah 
bandera orang Poetih itoe. 

Maka kata marika itoe : ,,Toewan ! bawalah sahaja bersama- 
sama. Maka bijarlah sahaja sekalijan mendjadi hamba toewan , 
karena tijada sahaja sekalijan boleh tahan dijam dibawah 
perentah radja Malajoe ini, karena terlaloe besar anijajanja.”'” 

Maka kata sahaja: ,Apa anijajanja itoe?” 

Maka kata marika itoe: ,Tidalah dapat sahaja chabar- 
ken toewan, karena takoet toewan chabarken kapada radja , 
nistjaja diboenoehnja sahaja”. 

Maka djawab, sahaja: ,Djangan takoet”. 

Maka katanja: ,Sehari-hari mengeredjaken pekerdjaiin 
radja dan makan minoem sahaja dan anak bini sahaja 
tijada diberinja, di atas sahaja sendiri djoega. Dan lagi 

baik perahoe atau tanam-tanaman dan hidoep-hidoepan 
sahaja sekalijan djikalau dikahendak radja, diambilnja sa- 
hadja dengan tijada berharga. Dan lagi kalau ada berharta 
dan anak perampoewan jang baik-baik djikalau berkenan 
radja, diambilnja djoega. Tijada boleh ditahanken kahendak 
radja dan djikalau ditahanken atau tijada diberi , disoeroehnja 
tikam mati-mati sahadja. Demikijarlah hal sahaja semoewanja 
doedoek dalam negeri Malajoe seperti doedoek dalam naraka. 
Maka terlaloelah soeka hati sahaja semoewanja hendak pin- 
dah ka negeri orang Poetih, sopaja boleh senang dan bebas. 
Bagaimana , toewan! kalau radja orang Poetih disoeroehnja 
bekerdja akan ra'jatnja, adakah diberinja oepah atau tidak ?” 

Maka djawab sahaja: ,Djanganken radja-radja di sini-sini 
dan kalau radja orang Poetih itoe sekalipon djikalau ija 
hendak menjoeroehken barang sesoewatoe pekerdjainnja 
melainken ditentoekennja oepahnja dehoeloe; kalau tidak, 
orang tidak maoe kerdja. Dan lagi sahaja orang doedoek 
dalam negeri orang Poetih seperti radja djoega, boleh kita 
doedoek bersama-sama dengan radja. Maka djiakalau kita 
kaja, boleh kita memboewat roemah atau memakai barang 
pakaian seperti radja, tijada mendjadi larangan atau kasa- 
lahan adanja. Dan lagi adat orang Poetih itoe djikalau 
ra'jatnja mendjadi kaja atau memboewat barang pekerdjain 
jang boleh mendapat oentoeng, ija soeka djoega”. 

Maka djawab orang-orang itoe: ,Terlaloelah soeka hati 
sahaja sekalijan menengar adat orang Poetih itoe, maka 
sebab itoelah diberi Allah bertambah-tambah kabesarannja 
dan kamoelijainnja serta ma'moer negerinja. Maka ini 
lihatlah, toewan! sahaja semoewanja merasai kasakitan 

dan sangsara selama-lamanja doedoek bekerdjapon tijada 
djoega tjoekoep makan dan pakai”. 

Maka djawab sahaja: ,Sekalijannja itoe dari pada sebab 
lalim radjanja. Maka apabila lalim radjanja, alamat kabi- 
nasain negeri toe”. Maka kata sahaja: ,Bagaimana adat 
negeri ini, kalau orang-orangnja hendak berpindah ka negeri 
lain, bolehkah?” 

Maka djawabnja : ,, Amboei! toewan! itoe hoekoem boenoeh ; 
kalau dapat orangnja, diboenoeh dan hartanja dirampas”. 

Maka kata sahaja: ,Lihatlah sekarang negeri Singapoera 
itoe bagaimana ramainja dan beberapa banjak saudagar 
jang besar-besar dan segala djenis dagangan dalam doenija 
ini adalah di sana dan segala djenis bangsa orangpon ada. 
Maka asalnja poelau itoe sarang perompak dan tempat 
ditakoeti orang di sitoe; boekankah segala djenis orang 
dari pada negeri-negeri lain jang pindah dan memboewat 
tempat dan beranak berbini, itoelah mendjadi ramai 
negeri? Adapon radja jang adil dan hoekoem jang baik 
itoe adalah seperti sepohon kajoe jang berboewah san- 
tijasa, maka segala boeroeng jang lijar dari dalam hoetan- 
pon sekalijan berhimpoenlah ka sitoe, sebab ija boleh 
mendapat kahidoepannja lagipon ada tempat ija berlin- 
doengken dirinja dari pada seteroenja”. 

Maka sebentar lagi datanglah tengkoe Tamana itoe men- 
dapatken sahaja serta katanja: ,Apa toewan banjak-banjak 
bertjakap ini?” 

Maka djawab sahaja: ,Tijada apa, tengkoe! segala hamba 
Allah ini mengadoeken kasakitan dan kasoesahan halnja”. 

Maka katanja: ,Djangan toewan ferdoeliken marika itoe 

sekalijan, karena kahendaknja terlaloe besar, kalau boleh 
ija semoewa hendak mendjadi radja dan memerentah ne- 
geri, beharoelah marika itoe soeka”. 

Maka djawab sahaja: ,Ingat-ingat, tengkoe! lagi akan 
ditanjai Allah taala pada hari kemoedijan akan segala hal 
ra'jat itoe kapada radjanja. Dan lagi, tengkoe! bermoela- 
moela jang masok naraka itoe segala radja-radja jang 
lalim ija atas ra'jatnja. Dan lagi jang bermoela-moela 
masok sorga itoe segala radja-radja jang adil, tengkoe! 
Maka djanganlah tengkoe kira orang jang mendjadi radja 
itoe terlebih besar dan terlebih moelija dari pada ra'jatnja, 
melainken orang jang terketjil lagi hina adanja, ija itoe 
hamba segala hamba Allah. Adapon apabila saorang didja- 
diken Allah ija radja, boekannja sebab hendak memoewas- 
ken nafsoenja dan berbini sepoeloeh doewa poeloeh atau 
mentjahari harta dan memboenoeh orang dengan anijajanja, 
melainken sebab disoeroeh Allah memeliharaken manoesija, 
sopaja tijada dianijaja oleh saorang akan saorang, itoelah 
goenanja. Maka sebab itoe patoetlah segala radja-radja itoe 
menaroh kitab Tadjoe essalatin, ertinja Makota segala 
radja-radja, dan menilik akan dija' pada tijap-tijap hari dan 
mentjahari orang jang tahoe dan beladjar dari padanja dan 
menerima segala nasihat orang jang alim, sopaja boleh 
tengkoe katahoei hal segala radja-radja jang adil dan jang 
lalim ini. Sahaja lihat terlaloe hairan katjoewali hal radja 
Malajoe kabanjakan jang tijada tahoe membatja soerat dan 
lagi tijada soeka beladjar, melainken doedoek dengan hoe- 
roe-hara doenija sahadja”. | 

Maka katanja: ,Toewan ini terlaloe pandai membatja 

chotbat, baiklah toewan dijam di sini, sopaja boleh sahaja 
djadiken kadli dan chatib”. 

Maka djawab sahaja: ,Kalau boleh, tengkoe! sahaja 
pohonken kapada Allah djanganlah kiranja dihidoepkennja 
sahaja dalam negeri Malajoe, dan lagi didjaoehken Allah. 
berdekat dengan radja-radja, karena orang jang hampir 
kapada Fadja-radja itoe seperti bersahabat dengan oelar 
jang bisa, maka salah sedikit dipagoetnja bidji mata”. 

Maka tertawalah ija serta katanja: ,Sekalijan perkataan 
toewan ini benar dan lagi tijada. boleh dialahken lidah 
toewan itoe”. 

Laloe berdjalan-djalanlah sahaja bersama-sama di tepi 
pantai itoe melihat-lihat kalau laloe sampan poekit itoe. 
Maka adalah tatkala sahaja berdjalan itoe melaloei roemah- 
roemah orang jang di tepi pantai itoe, maka sahaja lihat 
beberapa tjemar-tjemar dan sampah-sampah dan nedjis- 
nedjis di bawah roemah-roemah itoe, maka baoenjapon 
naik terlaloe boesoek masok ka dalam oetak. Maka sambil 
sahaja menoetoep hidoeng serta berfikir dalam hati sahaja: 
tjih! djikalau kiranja orang Malajoe ini mengetahoei maka 
behoewa sesoenggoehnja' adalah tabiat tijap-tijap baoe itoe 
naik ka atas atau dibawa angin ka kiri atau ka kanan, 
karena demikijanlah telah didjadiken Allah akan tabiat baoe- 
baoewan itoe. Maka sebab itoelah patoet kita mendjaoehken 
segala perkara baoe jang boesoek-boesoek itve dari pada 
tempat kadijaman kita, karena ija itoe mengadaken bebe- 
rapa djenis penjakit jang djahat-djahat kapada manoesija 
adanja. Tetapi tabiat orang Malajoe ini sahaja lihat itoelah 
kasoekainnja, maka saolah-olah ija melawan akan kasihan 

Allah jang telah mendjadiken segala tabiat baoe-baoewan 
itoe demikijan. Maka sebab itoelah ija menaroh limbahan 
dan djamban di bawah roemahnja bertentangan dengan 
tempatnja dijam dan tidoer, sopaja naik betoel meroewap 
-boesoek itoe masok ka dalam oetaknja dan djangan me- 
njimpang baoe itoe ka kiri ka kanan lagi. Maka sebab per- 
boewatan jang demikijan itoelah ija tinggal sepandjang 
oemoernja dalam boesoek dan berbagai-bagai penjakit. Se- 
bermoela djikalau kiranja sahaja tersalah sebab menegorken 
'pekerdjain itoe, sebab ija itoe adat toeroen menoeroen 
dari zaman poerbakala, melainken tinggallah djoega engkau 
menggeloemang dalam kakotoran itoe sampai anak tjoetjoe 
tjitjimoe adanja. , 
Sebermoela maka sebentar lagi poekoel anam petang 
bagitoe laloelah sampan poekat itoe berlajar. Maka sahaja 
sekalijanpon hendak . berlajar bersama-sama, maka segala 
anak-anak perahoe kadoewa boewah itoepon meminta, ka- 
tanja : ,Tengkoe Tamana hendak melangkahken perahoe kita 
ini esok doewa tapak bajang-bajang, maka menantilah.” 
Setelah sampai ka esokan hari adalah kira-kira poe- 
koel sebelas laloe maka toeroenlah ija ka perahoe, maka 
sebentar-sebentar dioekoernja bajang-bajang itoe. Maka ka- 
tanja: , Sebentar lagi”. Maka kata sahaja dengan Granpri: 
yAngin baik, tengkoe! djangan terboewang, boleh kita 
berlajar”. Maka apabila didengar oleh segala anak-anak 
perahoe perkatain sahaja kadoewa itoe, maka marahlah 
marika itoe sekalijan serta katanja: ,,Toewan-toewan! 
hendak berlajar, berlajarlah, tetapi sahaja semoewanja 
kalau belom dapat pelangkah jang baik, tijadalah sahaja 

sekalijan berlajar”. Kemoedijan dijamlah sahaja kadoewa. 

Hata setelah sampailah kapada waktoe jang terseboet 
itoe maka oleh tengkoe Tamana itoe diambilnja ajar dalam 
satoe tong, maka dibawanja ka haloewan , ditoewangkennja 
di kapala perahoe itoe, kemoedijan ditjidoeknja poela lagi 
setong , ditoewangnja berkoeliling tepi perahoe itoe. Maka 
kemoedijan katanja: ,Kenaken semoewanja dajoeng dan 
doedoek masing-masing di tempatnja, djangan bergerak- 
gerak”. 

Setelah soedah maka masoklah ija ka timba roewang , 
maka dibatja-batjanja, ditijoepkennja tiga kali laloe ber- 
djalan ija ka haloewan. Maka direnoengnja ka boeritan se- 
kapoer sirih lamanja. Kemoedijan datanglah ija berdiri ka 
tijang agoeng, direnoengnja poela ka haloewan. Kemoedijan 
doedoeklah ija di sitoe, sebentar lagi maka bangoenlah ija. 
serta merenoeng segala orang jang berdajoeng itoe. Setelah 
soedah katanja: ,Sekarang tijada mengapa dan satoe baha- 
japon tijada, tetapi ada djoega mendapat soesah sedikit, 
tijada mengapa. Dajoenglah semoewanja sekali”. 

Telah selesailah dari pada pekerdjain jang bodoh ini, 
kemoedijan maka berdajoenglah kadoewa sekotji itoe. Se- 
telah itoe maka berdjabat tanganlah sahaja dan Granpri 
serta segala anak-anak perahoe dengan tengkoe Tamana. 
itoe serta katanja: ,Selamat-selamatlah, toewan! di laoet,. 
djanganlah toewan-toewan kadoewa loepaken sahaja. Insja. 
Allah! djikalau selesai kelak perang ini, sahaja datanglah 
ka Selat, hendak membawa barang-barang sedikit”. 

Maka kata sahaja kadoewa: ,Baiklah, tengkoe! Maka 
tengkoepon djanganlah loepa akan sahaja”. 

Maka toeroenlah ija ka sampannja laloe berkajoeh. Maka 
sahajapon memberi hormat serta salam. Maka setelah soe- 
dah sampannja berkajoeh itoe, maka dipasanglah marijam 
tiga poetjoek di perahoe akan memberi selamat kapada 
radja itoe. | 

Maka kadoewa 'lajar serta topsil dan djib serta palandjib- 
pon sekalijannja diboekalah , berloemba-loemba kadoewa boe- 
wah sekotji itoe, maka adalah kadoewa boewah sekotji itoe- 
pon terlaloe ladjoe seperti boeroeng terbang adanja. 

Maka pada koetika itoe terlaloe soeka tjita hati sahaja, 
sebab telah dilepasken Allah sahaja dari pada beberapa 
bahaja dan peloeroe dan sendjata dan perompak dan hoe- 
roe-hara jang dalam negeri Kalantan itoe. Maka tiba-tiba 
teringatlah sahaja pada koetika itoe adalah dalam antara 
segala bahaja-bahaja jang terseboet itoe melainken terlebih 
adjaib dalam hati sahaja, sebab teringat perkataan radja 
bendahara, katanja: tatkala ajahnja hendak mangkat, maka 
dipesannja kapada segala anak-anaknja apabila akoe mati, 
kelak berperanglah engkau sekalijan, maka barang sijapa 
menang ijalah mendjadi radja dalam Kalantan ini adanja. 

Maka terlaloe hairan dalam hati sahaja, sebab mene- 
ngarken bagaimana keras dan bengis perangi dan kalakoe- 
wan radja-radja Malajoe ini, tetapi berbalik poela fikiran 
sahaja kadoewa kalinja, boekannja hairan, sebab marika 
itoe telah bijasalah dari pada ketjilnja dengan tijada saorang- 
pon melawan akan nafsoenja, dan lagi ada poela koewasa 
jang besar terserah ka dalam tangannja jang boleh mela- 
koeken segala kahendaknja. Maka adalah kasoedahan ka- 
doewa perkara itoe kelak mendjadi seperti raboek dengan 

api adanja, maka apabila bertemoelah kadoewa perkara 
jitoe, nistjaja menjala ija dengan njala jang besar lagi 
dengan menderoe boenjinja serta meletoep-letoep, maka 
barang apa jang dekat kapadanja habislah dimakannja. 

Sjahadan demikijanlah adanja radja-radja memeliharaken 
anaknja dengan menghilangken segala tjita-tjita jang baik 
dari dalam hatinja sampai kasih akan anaknja itoepon telah 
- hilang, maka djadilah ija soewatoe pangkat kadjahatan 
jang terlebih bengis dari pada oelar jang bisa dan harimau 
karena adalah harimau dan oelar itoe tijada menjoeroehken 
anaknja berboenoeh-boenoehan saikor dengan saikor, isti- 
mewa manoesija jang berakal adanja. Sjahadan djikalau 
disampaiken Allah kiranja hikajatkoe ini ka dalam tangan 
radja-radja, maka apabila didengarnja perkatain jang benar 
ini, maka hoebaja-hoebaja djanganlah kiranja toewankoe 
moerka akan patik. Maka djikalau kiranja moerka djoega 
toewankoe, adalah seperti peroempamain satkor koeman 
di benoewa Tjina kalihatan pada matanja, tetapi sa@kor 
gadjah bertenggek di atas hidoengnja ija tijada sedar adanja. 
Dan lagi sahaja memohonken ampoen maka adalah sahaja 
ini telah bijasa dalam adat orang Poetih, maka adat itoe 
meloeloesken jang boleh sahaja menegorken kalakoewan 
radja-radja jang tijada berpatoetan dengan tijada kena hoe- 
koem boenoeh atau rampas adanja. 

Hata telah selesailah sahaja dari pada segala fikiran 
jang terseboet itoe, maka bertijoeplah angin jang lemah 
lemboet, maka rasanja badanpon letih hendak mengantoek. 
Maka teringatlah sahaja akan kartas toelisan segala pan- 
toen, maka sahaja seloek dari dalam sakoe badjoe sahaja 

laloe sahaja kaloewarken sambil berlagoe perlahan-lahan, sebab 
menghiboerken hati hendak menghabisken hari. Maka pan- 
toen jang sahaja njanjiken itoe separo sahaja dapat dari 
pada orang Kalantan dan separo dari pada orang orang laoet. 

Sjahadan maka adalah sahaja menga'loemken kapada 
toewan-toewan jang lain dari pada bangsa Malajoe, djika- 
lau mendapat hikajat ini jang tijada mengetahoei djalan 
pantoen Malajoe, adapon djalan segala pantoen Malajoe 
itoe ampat-ampat inistar adanja; bermoela mistar jang di 
atas doewa itoe tijada ertinja melainken ija itoe mendjadi 
pasangnja sahadja, maka jang doewa mistar di bawah itoe 
jang ada bererti adanja. 

Bermoela maka adalah lagoe jang sahaja A itoe 
demikijan : dendang-dendang. Maka djawab oleh anak-anak 
dajang itoe: ajo, nona! Kemoedijan dendang dija : dendang 
lala, dija lalah. Maka djawab marika itoe: ajo! nona, si 
nendang , nendang. Dija nendang: badan terboewang. 

Demikijanlah dinjanjiken segala pantoen jang ada terse- 
boet dalam mistar di bawah ini, seperti: boeboet bertanja 
lalai. Maka djawabnja: ajo, nona! boeboet bertanja lalai. 
Maka djawabnja; ajo, nona! kelandara ada pada kita. 
Maka djawabnja: ajo! nona, si nendang, nendang. Dija 
nendang: badan terboewang, angin barat gelombang sele- 
sai. Maka djawabnja: ajo, nona! angin barat gelombang 
selesai. Maka djawabnja : ajo, nona ! bongkar saoeh berlajarlah 
kita. Maka djawabnja: ajo! si nendang , nendang. Dija nen- 
dang: badan terboewang. 

Demikijanlah adanja dalam segala behagian pantoen-pantoen 
itoe boleh dinjanjiken dengan lagoe itoe adanja. 

.Boeboet bertanja lalai 
. Kelandara ada pada kita 
Angin barat gelombang selesai 
Bongkar saoeh berlajarlah kita. 


Poelau Tinggi terendak tjina 
Tampak dari pasir Siboe 

Toewan pergi djanganlah lama 
Tidak koewasa menanggoeng rindoe. 


Apoeng. terendam di seberang sana 
Beting berpaoet dari koewala 
Menanggoeng dendam semalam di sana 
Sijang barat malam oetara. 


Pisau raoet berhoeloe toelang 
Toembak berhoeloe sendirinja 
Tengah laoet goenoeng bolong 
Ombak berpaloe sendirinja. 


Pisau raoet hoeloenja emas 
Tjandoeng berhoeloe sendirinja 
Dalam laoet djanganlah tjemas 
Ombak berpaloe sendirinja. 


Pandai tembak peranak doeli 

Tiba di telok pantainja serong 
Djoewang perak kemoedi besi 
Saoeh tertjampak di kaki goenoeng. 

Pindjam sahaja pisau raoet 
Hendak meraoet bingkai toedoeng 
Gila apakah ikan di laoet 
Melihat ombak di kaki goenoeng. 


Terang boelan di pintoe koeroeng 
Tjahajanja sampai ka daoen kajoe 
Kalau Allah hendak menoeloeng 

Ajar pasang kapalpon laloe. 


Hilir dari soengai Sagoe 

Singgah mendjala di boelan terang 
Bagaimana boleh kapalnja laloe 
Koewala soedah dilengkong karang. 


Pisau raoet di hoedjoeng bendoel 
Hendak meraoet sangkaran balam 
Laoetan dalam sebesar tjoemboel 
Toedjoeh boewah kapal di dalam. 


Entji Kader anak Malajoe 

Pandai memikat balam tembaga 
Sjahbandar hendak memoetoesken pajoe 
Kapal hendak masok benijaga. 


Perahoe ini nachoda Basok 
Dilajarken oleh entji Poeri 
Bagaimana kapal hendak masok 
Belom ditimbang tjoekai negeri. 

Alang sebelah alang 
Anak ikan kena lokah 
Djangan toewan alang kapalang 
Djangan didoega laoetan Mekah. 


Mentimoen masak sebidji 

Kapas tertoenggang ka djerami 
Bersjair boeroeng tjendrawasih 
Beroelang makan ka paoeh djanggi. 


Mentimoen pandjang sedjengkal 
Katiga dengan bidji-bidjinja 
Laoetan oemban karang terbabar 
Alam bergerak sendirinja. 


Tjendrawasih boeroeng daoen 
Anak menetas iboenja mati 
'Bertjerai kasih moeda bangsawan 
Bagaiken poetoes rasanja hati. 


Boewah djering di atas para 

Diambil boedak sambil berlari 
Keringlah laoet tanah Malaka 
Beharoelah sahaja menoekarken djandji. 


Kain sagebar doewa gebar 
Pakaiken anak radja maulana 
Saoeh tertjampak karang terdjadjar 
Djoewang bergerak poelau bertanja. 

Pinang ini pinang djoendjoengan 
Tampaknja dari balik telaga : 
Main ini main seloewangan 
Boemi bertepok langit berlaga. 


Tijoeman poelau jang ketjik 
Kera meloempat di tengahnja 
Matilah koeman kena pelentik 
Sekalijan alam limpah darahnja. 


Terang boelan di moeka pintoe 
Tjahajanja sampai ka bilik ketjik 
Berhimpoenlah batin sambilan soekoe 
Melihatken koeman kena pelentik. 


Lebat soenggoeh padi sahaja 
Kajoe temboeng dari pangkalan 
Hairan sekali di hati sahaja 
Boeroeng terbang disambar ikan. 


Hilir dari Kampar besar 

Petik daoen ambai-ambaija 

Boenga dilit oelar jang besar 
Bagaimanakah boleh mengambil dija. 


Katoetoeh sebatang pinang 
Ditimpa oleh sebatang padi 
Ditembak dengan peloeroe toenang 
Serta ditembak oelarpon mati. 

Benih datang dari Palembang 
Petjah gelegar roesak perahoe 
Sopaja kadapat boenga kembang 
Kalau mala beharoehlah berbaoe. 


Boenga si delak doeli 

Kembang tengah tiga tjabang 
Entji berdjoewal sahaja hendak beli 
Kalau tidak sahaja menoempang. 


Anak onta sekandangan 

Boenjinja sampai mendajoe-dajoe 
Chabarnja nachoda ada dagangan 
Djoewallah chasah sehelai badjoe. 


Sebalik daoen sebalik 

Teboe landjoeng bernama kajoe 
Hendak didjoewal bertjabik-tjabik 
Takoet terboewang chasah sekajoe. 


Djaloer ini terlaloe ladjoe 
Dapatlah koentoem di goewa batoe 
Kalau etikad tijada tentoe 

Belaken sampai ka tempat itoe. 


Baik-baik berlajarken djoewang 
Tali temali bijarlah tegoeh 
Dipoekoel ombak di laoet Kolzoem 
Nachoda mabok di kadjang magon. 

Pisau raoet dalam koewali 
Hendak meraoet bingkai talam 
Di tengah aroengan laoetan Bali 
Adakah boleh dilajarken malam. 


Baik-baik berlajar malam 
Haroesnja deras karangnja tadjam 
Tjahari-tjahari moealim jang faham 
Di sitoelah banjak kapal tenggelam. 


Merak emas boeroeng dewata 
Hendak makan tjendana moeda 
Djoewang perak lajar kesoemba 
Bijapakah tjakap mendjadi nachoda. 


Boeroeng daman terbang ka Daik 
Kena perangkap si radja moeda 
Kalau ada pedoman jang baik 
Bahajapon tjakap mendjadi nachoda. 


'Orang menembak di poelau Hantoe 
Asapnja ada timboen menimboen 
Saoempama boenga dinaoeng batoe 
'Tariknja katja tangkainja amboen. 


Asap api membakar emboen 
Merendang lada di simpoel poeleh 
“Tariknja katja koentoemnja emboen 
Dipandang ada diambil ta boleh. 

Merendang lada di simpoel poeleh 
Asapnja sampai ka goenoeng toedjoeh 
Dipandang ada diambil ta boleh 
Ditoenggoe naga bertjoela toedjoeh. 


Toempah menoempah di batang pinang 
Dahan menimpa di batang padi 
Ditembak dengan peloeroe toenang 
Kena ta kena naganja mati. 


Padi bernama padi balik 

Benih datang dari Palembang 

Serta dapat boenga didjoelik 

Beharoelah mendapat boenga jang kembang. 


Lajar toepang sahaja balikken 
Ladjoenja tidak dapat ditmpang 
Tengah laoetan djalannja lapang 
Laksana Selat menaroh sampang. 


Lajar toepang sahaja balikken 
Ditarik agoeng sahaja salawatken 
Pada bini sahaja pohonken 

Sebarang maksoed sahaja toeroetken. 


Baik langkah saoeh dibongkar 
Dajoeng terkipas marijam terbakar 
Kalau peloeroe tidak bertoekar 
Kalau kasih tidak sebentar. 

Wangkang berpintoe ampat 
Kaimpat ampat pintoe ka laoet 
Anak dagang mentjahari tempat 
Adjal ditoenda malak almaut. 


Orang mengail di loeboek boelang 

Apa oempannja koelit doekoe 

Orang bermain kakasih orang 

Njawa bergantoeng di hoedjoeng koekoe. 


| € 

Maka adalah kira-kira poekoel ampat petang sampailah 
ka koewala Basoet, di tempat perompak itoe. Maka kelam 
kaboetlah roepa langit, maka naiklah pokok angin serta 
kilatnja saboeng-menjaboeng, maka sebentar lagi toeroenlah 
riboet toenggara mandi terlaloe keras serta ombaknjapon 
besarlah. Maka masoklah ajar ka dalam perahoe, maka 
habislah basah segala tikar bantal dan kain badjoe. Maka 
selaloe ditimba perahoe itoe, tijada berhenti. Maka dalam 
itoepon dilajarken djoega berpal-pal ka laoet dan ka darat, 
karena tijada boleh berlaboeh, sebab ombak terlaloe besar. 
Maka kata setengah orang: ,Baik berlaboeh!” Maka kata 
setengah: ,Djikalau berlaboeh, tenggelamlah perahoe ini 
sekarang”. Maka dalam antara berpal-pal itoe, poetoeslah 
tali soewi, maka ditoeroenken laloe dibaiki soewi itoe, 
kemoedijan dilajarken djoega. Maka adalah kira-kira tengah 
malam maka berhentilah angin dan ombaknjapon adalah - 
redoeh sedikit, tetapi bertjerailah dengan sekotji ketjil , 
kemoedijan dipasang soewara doewa tiga kali, maka diba- 
lasnja terlaloe djaoeh, tinggal seperti sebidji bintang sa- 

.hadja. Maka berlaboehlah di sitoe, sebab menantiken se- 
kotji itoe. Kemoedijan adalah kira-kira poekoel lima pagi 
berlajarlah poela memboewang-boewang pal-pal ka laoet, 
sebab menantiken sekotji itoe. Kemoedijan adalah kira-kira 
poekoel tengah anam petang sampailah ka telok Bari. 
Maka singgahlah di sitoe sebentar, ambil ajar dan mem- 
beri beras kapada Waterwitji :itoe. Maka kemoedijan berla- 
jarlah semalam-malaman itoe, ada poekoel lima pagi sam- 
pailah di koewala Trengganoe. Kemoedijan berlajarlah 
sehari-harian itoe, maka masok matahari sampailah di koe- 
wala Doengoen. Kemoedijan berlajarlah semalam-malaman 
itoe, maka pada pagi-pagi hari sampailah ka tandjoeng 
Toedjoeh. Maka berlajarlah poela, ada poekoel ampat pe- 
tang sampailah di Kamaman. 

Maka sahaja dengar di darat terlaloe rijoeh boenji boe- 
roeng merak dalam hoetan itoe laloe sahaja bertanja: 
,Boenji boeroong merakkah itoe?” Maka djawab kawan- 
kawan perahoe: ,Di sini terlaloe banjak merak sepandjang 
hoetan ini”. 

Maka singgahlah di sitoe sebentar mengambil ajar dan 
roempoet, makanan kambing, dan mandi. Maka sahaja 
dengan Granpripon toeroenlah ka darat mengikoet orang 
mengambil ajar itoe. 

Maka adalah di koewala Kamaman itoe sepoeloeh lima 
belas roemah orang menangkap ikan. Maka di hoeloe 
. soengai itoe, ada kira-kira moedik sedjam lamanja, di sa- 
nalah banjak orang tinggal, maka radjanja tengkoe Wok. 

Maka tatkala berdjalan hendak pergi mandi itoe, maka 
kata kawan-kawan itoe: ,Adapon adatnja barang sijapa 

pergi mandi ka telaga ini, setelah habis mandi di sitoe, 
ada satoe pohon pandan, maka simpoellah satoe simpoelan 
dan kalau tidak, nanti dapat sakit, karena ada poewakanja 
di sini, ertinja penoenggoe perigi itoe djin; dan lagi kalau 
tidak diboewat bagitoe kalihatanlah harimau di perigi. 
itoe”. 

Maka setelah sampailah sahaja kapada tempat itoe, 
maka sahaja lihat ada soewatoe anak ajar mengalir toe- 
roen dari boekit, terlaloe djerenihnja serta dengan sedjoek- 
nja seperti timah. Maka mandilah sahaja dan jang separo 
orang mengangkoet ajar dan ada jang mentjahari makanan 
kambing. Maka adalah sahaja lihat di tepi anak ajar itoe 
ada sepohon pandan, maka habislah segala daoen pandan 
itoe, penoeh dengan simpoelan. Maka setelah soedah sahaja 
mandi, maka kata kawan-kawan: ,,Simpoellah daoen itoe”. 
Maka sahaja dan Granpripon simpoellah daoen pandan 
itoe; sebab menoeroet adat dan bodoh orang itoe, maka 
sahaja berfikir: djikalau tijada koeperboewat seperti katanja 
ini, djikalau datang sesoewatoe kadjahatan atau tjilaka, 
nistjaja kata marika itoe: sebab itoelah seperti poetoes 
tali soewi di laoet itoe. Maka pertjaja marika itoe, katanja: 
soenggoeh pandai tengkoe Tamana itoe melangkahken pe- 
rahoe, betoellah katanja: nanti kita dapat soesah sedikit, 
inilah dija kena riboet dan poetoes tali soewi. 

Kemoedijan maka berlajarlah poela dengan angin selatan 
memboewang-boewang perai ka laoet ka darat semalam- 
malaman itoe. Kemoedijan berlaboehlah di tandjoeng Batoe. 
Maka ada kira-kira poekoel doewa maka berlajar poela 
melaloesi koewala Pahang. Maka sampai poekoel sebelas 

tengah hari laloe kamatian angin, maka berlaboehlah di 
antara poelau Tijoeman dengan soengai Andau. Kemoedijan 
adalah sekira-kira sedjam lamanja maka berlajarlah. Maka 
pada petang itoe sampailah di poelau Kebon. Maka haripon 
malamlah, maka bertjerailah dengan sekotji ketjil. Maka 
pada malam itoe adalah kira-kira anam toedjoeh kali di- 
beri soewara, tijadalah dibalasnja. Maka semalam-malaman 
itoe berlajar djoega berpal-pal , tijada maoe berhenti di 
sitoe, karena tempat itoe banjak perompak berhenti. 

Hata maka pada pagi hari dekatlah dengan poelau 
Tinggi, maka kalihatanlah sekotji itoe di hadapan. Kemoe- 
dijan maka kalihatanlah seboewah perahoe top, maka dide- 
katilah perahoe itoe bertanja chabar. Maka nachodanja 
orang Boegis, ada ampat orang Boegis dan Tjina ada anam 
toedjoeh orang, katanja: hendak pergi ka Pahang, ampat 
hari soedah ija meninggalken Selat, dan lagi katanja: di 
Penjoesoek ada kalihatan doewa belas boewah perahoe 
perompak, ija berlajar ka tengah dan sahaja berlajar dari 
tepi. 

Setelah itoe maka berdajoenglah sahaja sekalijan singgah di 
telok Bija mengambil ajar serta mandi dan mengambilken 
makanan kambing. Kemoedijan laloe berlajarlah semalam- 
malaman itoe, maka pada pagi-paginja sampailah ka Pe- 
njoesoek. Maka sebentar lagi toeroenlah riboet barat tepat 
terlaloe keras seperti akan terbang rasanja sekotji itoe. 
Maka gelombangnjapon terlaloe besar, maka habislah basah 
dalam perahoe itoe, masok-masok ajar. Maka tijada boleh 
berlaboeh sebab ombak besar itoe, laloe dilajarkenlah djoega 
ka laoet dengan satoe djib sahadja. Maka kalihatanlah 

doewa boewah perahoe pajir ada berlajar di laoet Panga- 
rang itoe. | 

Hata adalah kira-kira poekoel doewa belas tengah hari 
berhentilah angin dan ombak seperti ajar dalam doelang 
adanja. Kemoedijan maka berdajoenglah ada kira-kira poe- 
koel tiga petang sampailah ka tanah Merah Besar, dekat 
soengai Badoek. Maka kira hati sahaja sekalijan hendak 
masok sijang di Singapoera. Maka berdajoenglah sahadja, 
sebab tijada angin. Maka sampailah di tandjoeng Katong, 
maka ditembakkenlah marijam itoe ampat-ampat poetjoek 
serta dengan peloeroenja. Kemoedijan adalah kira-kira poe- 
koel toedjoeh malam , ija itoe kapada sambilan likoer hari 
boelan moeharam sanat 1254 tahoen, malam sabtoe pada 
sa'at jang baik dengan toeloeng Allah serta dengan berkat 
do'a segala sanak soedara serta iboe bapa sekalijan maka 
masoklah sahaja ka Singapoera dengan selamat sedjahte- 
ranja, saolah-olah mati, soedah hidoep kombali. Maka 
beharoelah njawa poelang ka dalam badan rasanja, sebab 
segala bahaja di laoet dan di darat soedah dilepasken 
Allah taiila. 

Maka setelah sampailah ka darat, maka sahaja bersama- 
sama Granpri serta membawa soerat dari radja Kalantan 
' bersama-sama baba Ko An bertiga-tigapon pergilah men- 
dapatken baba Boen Tijoeng serta memberi tabik sambil 
memberiken soerat itoe ka tangannja. Maka disahoetnja: 
,Soedah sampai, selamat! Soedahlah! tetapi satoe doewit- 
'pon tijada boleh dapat itoe oepah. Maka sekarang poelang- 
lah masing-masing, esok boleh bitjara kapada baba Kam 
Soei dan boleh berkampoeng semoewanja di sini”. Maka 

apabila sahaja menengar perkatainnja jang demikijan itoe, 
 terbanglah arwah sahaja serta berfikir: di sinipon adakah 
lagi soewatoe bentjana poela? 

Sjahadan maka dari pada sehari kapada sehari sahaja. 
dengan Granpri beroelang-oelang ka roemahnja : meminta. 
oewang itoe. Maka pada tijap-tijap pergi itoe adalah ber- 
gadoeh satoe sebab tidak satoe sebab, maka sekalijan sebab 
jang diadaken oleh marika itoe sahaja sekalijan memberi 
djawabnja, maka tijadalah djoega ija beroleh djalan jang- 
patoet menghilangken oepah itoe. Maka adalah pada fikir 
sahaja kadoewa tijadalah ija maoe membajar itoe, sehingga. 
tijadalah koewasa lagi sahaja jang berdoewa beroelang- 
oelang ka roemahnja. Maka Granpri dengan sahaja pergilah 
di roemah bitjara mengadoeken hal itoe. Granpri hendak 
memboeboeh saman, maka apabila didengar oleh marika. 
itoe, maka dipanggilnja Granpri dijam-dijam, dibajarnja. 
oepahnja itoe genap-genap, ija itoe seratoes doewa poeloeh. 
ringgit. Kemoedijan maka dipesannja kapada Granpri de- 
ngan berbisik-bisik katanja: djangan diberi tahoe kapada. 
entji Abdoellah mengataken sahaja membajar genap itoe 
oepah. Maka kemoedijan ija hendak bajar kapada sahaja. 
separo, tijadalah sahaja maoe terima. Kemoedijan katanja: 
ija tijada berdjandji dengan sahaja, ija berani bersoempah. 
potong ajam kalau ada berdjandji; mana tanda tangan,. 
sekarang doewa poeloeh ringgit sahadja patoet. Dengan 
hal jang demikijan berapa lamanja baba Po Eng poela. 
hendak membajar separo sahadja ampat poeloeh ringgit, 
tijada djoega saHaja maoe. Kemoedijan datanglah poela ija. 
hendak membajar anam poeloeh ringgit, tijadah djoega 


121 


. sahaja maoe, sehingga sampailah bitjara itoe kapada saorang 
toewan jang baik lagi jang ada menaroh kasihan kapada 
sahaja orang miskin jang teranijaja, maka toeloengannja 
dibawanja sahaja bersama-sama pergi ka dalam roemah 
bitjara mengadoeken segala hal itoe kapada toewan Lok, 
maka adalah dengan kasihan dan toeloengan toewan itoe 
maka dibajarnja oewang itoe dengan genap delapan poeloeh 
ringgit dalam roemah bitjara, maka sahaja terimalah rejal 
jang terseboet itoe dengan beriboe-riboe terima kasih. 

Sjahadan maka behoewa sesoenggoehnja sa'oemoer hidoep 
sahaja belomlah pernah berlajar atau pergi ka negeri-negeri 
Malajoe atau melihat adat-adat marika itoe. Maka sebab 
itoelah terlaloe sangat soeka tjita hati sahaja hendak me- 
. lihat adat dan negeri dan hoekoem marika itoe. Maka 
djikalau dengan sampai adjal djandji sahajapon sjoekoerlah 
djangan seperti itik menengarken gentar, sopaja boleh 
sahaja melihat sediri dengan mata kapala dan boleh sahaja 
bandingken dengan adat dan hoekoem negeri-negeri jang di 
tempat sahaja diperanakken , ija itoe negeri Malaka, jang 
di dalam perentah dan hoekoem dan adat-adat orang Poetih 
adanja. 

Sebermoela maka apabila sahaja sampai ka negeri-negeri 
itoe dan melihatken hal negerinja dan adat-adatnja dan 
hoekoemnja, maka terlaloelah djaoeh bedanja dengan hoe- 
koem di negeri sahaja seperti boemi dengan langit adanja. 
Maka adalah hal sahaja tatkala dijam di negeri-negeri itoe 
pada tijap-tijap hari dengan sakit hati dan soesah, sebab 
memikirken hal marika itoe dan adat marika itoe dan 
hoekoem marika itoe dan negeri-negeri marika itoe, sahaja 

bandingken dengan hoekoem dan adat di negeri-negeri Malajoe 
jang dibawah perentah orang Poetih. Maka adalah pada 
fikaran sahaja orang jang bodoh lagi dengan tijada mem- 
poenjai barang ilmoe ini maka behoewa sesoenggoehnja 
karadjain marika itoe dan adat marika itoe akan binasa 
adanja. Maka sekali-kali tijada boleh ija kekal dalam hal 
jang demikijan itoe, karena adalah marika itoe sekali-kali 
tijada ija menoeroet djalan Allah tala dan hoekoem Allah, 
melainken senantijasa ija melakoeken hoekoem nafsoe di- 
rinja. Maka adakah diloeloesken Allah akan saorang meng- 
ambil harta saorang dengan tijada ridlanja atau saorang 
mengambil anak isteri saorang dengan kakerasannja atau 
saorang memboenoeh akan saorang dengan tijada sebenar- 
nja atau saorang memboewat barang sekahendak hatinja 
atas hamba Allah, sebab ija radja? Maka sahaja lihat se- 
gala perkara lalim ini adalah dalam negeri Malajoe. Maka 
sebab itoelah sahaja mengakoe di atas diri sahaja, behoewa 
sesoenggoehnja inilah sekalijan alamat negeri-negeri itoe akan 
binasa dengan tijada sjak dalamnja. 

 Bebermoela adapon segala perkara jang terseboet di atas 
ini adalah ija itoe simpoelan perkatain, maka sekarang 
adalah sahaja oeraikan akan dija apa ertinja, djaoeh be- 
danja antara regeri-negeri Malajoe dengan negeri jang di- 
bawah perentah orang Poetih itoe atas beberapa perkara. 
Pertama-tama tijada aman dalam negeri Malajoe dari pada 
harta atau djiwa atau dari pada barang soewatoe. Maka 
dalam negeri orang Poetih ada aman, ija itoe terpelihara 
dari pada segala bahaja. Kadoewa amanat, maka ija itoe 
tijada dalam negeri Malajoe, maka ada dalam negeri orang 

Poetih. Katiga dalam negeri Malajoe ada hamba-hamba 
radja jang boleh memboewat apazapa jang tijada patoet. 
atas hamba Allah, karena apabila mati saorang hamba 
radja, belanja toedjoeh orang. Maka dalam negeri orang 
Poetih tijada demikijan, maka djikalau anak radja orang 
Poetih atau radjanja sekalipon memboenoeh saorang de- 
ngan tijada sebenarnja, maka ija itoe akan diboenoeh djoega 
hoekoemnja. Dan lagi dalam negeri Malajoe terlaloe ba- 
njak orang jang doedoek dengan lalai dan malas sepandjang 
hari dan malam dengan tijada bekerdja sesoewatoe. Maka 
itoelah kalakoewan jang dibentji oleh orang Poetih, maka 
ija soeka orang bekerdja dan mentjahari kahidoepannja 
dengan benar, sopaja mendjadi kaja dan orang jang kaper- 
tjajain, sopaja mendjadi ramai negerinja dan banjak sau- 
dagarnja, maka dikasihinja akan orang jang radjin. Maka . 
dalam negeri Malajoe berlainan sekali adatnja, maka apa- 
bila dilihatnja saorang mendjadi kaja dan banjak hartanja 
dan baik kahidoepannja, maka pada koetika itoe banjaklah 
fitnah datang kapadanja tidak satoe-satoe, sehingga binasa 
dan hartanjapon habis, barangkali hilang dengan njawanja 
sekali. Dan lagi beberapa banjak pantang dan larangan di 
negeri Malajoe antara radja dengan ra'jatnja dari pada ba- 
hasa dari pakaian dan roemah dan perahue. Maka dalam 
negeri orang Poetih tijada jang demikijan, sebab itoe 
mendjadi kasenangan dan santausa atas segala ra'jat. Dan 
lagi kalau ada pekerdjain radja itog maka segala ra'jat 
itoe mengeredjaken dija, barangkali hilang dengan djiwanja , 
maka ija sendiri djoega membawa makanan dan segala 
perkakas itoe, lagi dengan tijada beroepah. Maka dalam 

negeri orang Poetih sekali-kali tijada jang demikijan itoe. 
Maka apabila saorang mengeredjaken pekerdjain radja atau 
orang besar-besar itoe, barangkali terlebih poela oepahnja 
diberinja dari pada orang banjak memberi. Dan lagi apa- 
bila ada pekerdjain radja seperti kawin dan soenat dan 
tandak dan barang sebagainja, maka dihimpoenken segala 
orang bermadat dan berdjoedi dan menjaboeng. Maka dalam 
itoe beberapa hamba Allah jang binasa hartanja dan ada 
jang mendjadi pentjoeri dan ada jang bertikam dan bebe- 
rapa kadjahatan jang djadi pada koetika itoe. Maka dalam 
negeri orang Poetih tijada jang demikijan. Dan lagi dalam 
negeri Malajoe sangatlah ija meringanken agamanja. Maka 
dalam negeri orang Poetih perkara itoelah jang dikeras- 
kennja dan mendjadi aib atas orang jang meninggalken dija. 

Sjahadan adapon segala perkara jang sahaja seboetken 
itoeo dalam sepoeloeh behagian soewatoepon belom habis, 
segala adat-adat Malajoe jang berlainan dengan adat orang 
Poetih, karena mengambil simpannja. Maka djikalau sahaja 
mentjeriteraken sekalijannja , nistjaja poetjatlah moeka orang 
. jang berboewat perkara jang demikijan. 

Sebermoela maka apabila sahaja katahoei akan segala 
perbedain dan kalainan adat Malajoe dengan adat-adat orang 
Poetih itoe, maka mengoetjap sjoekoerlah sahaja dengan 
beriboe-riboe sjoekoer kapada Allah, sebab sahaja telah di- 
peranakken dibawah bandera orang Poetih dan beroleh aman 
santijasa, boekannja seperti jang telah merasa siksa dan 
sangsara pada sedijakalanja dalam bodoh dan kadjahatan 
itoe adanja. | | 

Sjahadan sahaja pohonken kapada segala toewan-toewan 

dan segala soedarakoe jang soedi membatja kesah dari hal 
pelajaran dan perdjalanan sahaja ini, maka djikalau ada 
tersalah dari pada bahasanja atau atoeran perkatainnja 
atau dari pada hoeboengan hoeroefnja, melainken sahaja 
minta ampoen banjak-banjak serta toeloenglah toewan-toe- 
wan betoelken, sopaja boleh sahaja mendapat pengadjaran, 
karena sahaja ini orang jang bodoh lagi jang tijada mem- 
poenjai ilmoe, maka bertambah-tambah poela boekannja 
sahaja ini ahli bagi jang demikijan. Maka tamatlah kesah 
ini kapada tarich sanat 1254 tahoen kapada sehari boelan 
dzoe'lkaidah hari djoema'at waktoe dloha bi'lehair wa'lsa- 
lam, ija itoe kapada tahoen mesehi sanat 1852 kapada 
lima likoer hari boelan Agoestoe: tammatoe'lkalami. 


PELAJARAN KA NEGERI DJEDAH. 


Behoewa ini peringatan sahaja berlajar dari negeri Si- ' 
ngapoera dalam kapal sjaich Abdoelkarim jang bernama 
Soeb'lsalam, ija itoe kapada tarich sanat 1275 kapada 29 
hari boelan djoemadi'lawal, ija itoe kapada tarich mesehi 
1854, ija itoe setoedjoe kapada sehari boelan Tjina tahoen 
beharoe. Maka dengan toeloeng Allah doewa hari koetika 
sampailah ka laoet Malaka, tetapi tijada singgah. Maka 
berlajarlah djoega dengan angin oetara, maka diberi Allah 
tiga hari kaimpatnja sampailah ka poelau Pinang itoepon, 
tijadalah singgah laloe djoega berlajar. Maka kapada hari 
ahad toedjoeh hari boelan pada malam poekoel sambilan 

toeroenlah angin .cetara kentjang terlaloe, maka .ombak 
dan gelombang terlaloe besar. Maka kapal sebesar itoe 
mendjadi seperti koelit saboet di- tengah laoet, dihempas- 
ken gelombang itoe, timboel tenggelam. Maka segala peti- 
peti dan barang-barang di kapal jang di kiri datang ka 
kanan dan jang di kanan ka kiri. Sehingga sampailah pada 
pagi .maka ada poekoel sebelas redoehlah angin itoe. Maka 
dilajarkenlah djoega sampailah kira-kira poekoel ampat 
petang bertetangan poelau Perak. Adapon poelau itoe 
tijadalah sehelai roempoet atau pohon-pohon , melainken 
batoe sahadja bertimboen-timboen, poetih kalihatan dari 
djaoeh, roepanja seperti perak. Maka sebab itoelah dina- 
maken orang poelau Perak. Maka di sitoelah perhimpoenan 
segala boeroeng-boeroeng laoet berdjenis-djenis tidoer. Maka 
pada waktoe magrib datanglah ampat ekor boeroeng ter- 
bang berkoeliling-koeliling kapal itoe. Maka sebab ija soe- 
dah kamalaman hendak pergi tidoer ka poelau itoe laloe 
menghinggaplah di atas andang-andang kapal laloe naiklah 
' ehalasji perlahan-lahan menangkap, maka dapatlah. Adapon 
boeroeng jang terseboet itoe boeloenja biroe dan paroehnja 
ada koening, maka kakinja seperti kaki itik. Maka ada 
dapat ampat ekor laloe disembeleh maka dimasak dan 
digoreng. | 

Maka kapada sambilan hari boelan maka kalihatanlah 
djadjahan tanah Atjeh, ada kira-kira doewa hari berlajar 
pandjangnja tijadalah berpoetoesan. Maka kemoedijan dari 
pada itoe berlajarlah dalam laoetan besar dengan tijada 
melihat barang sesoewatoe melaiken ajar dan langit menje- 
berang laoetan besar, sambilan hari sambilan malam , maka 

beharoelah kalihatan poelau Seilan melampoeng poekat, 
kapada sebelas hari beharoelah sampai ka Gali. 

Maka datanglah beberapa perahoe pengail ikan membawa 
beberapa djenis ikan, roepanja. hampir-hampir seperti 
bambangan, tetapi ada boedjoer sedikit, dan dibawanja 
ikan sotong ada. kira-kira segantang, maka dibeli doewa 
belas sen. | 

Maka setelah petanglah hari maka datanglah poela doewa 
tiga boewah perahoe membawa sedikit limau. manis dan 
limau djamboewa dan nanas serta dibawa oleh marika itoe 
soewatoe soempat jang berikat, ija itoe penoehlah dalamnja 
dengan berdjenis-djenis batoe-batoe dan tjintjin-tjintjin dan 
intan Seilan dengan tijada dapat koetoelisken djenisnja dan 
matjamnja, sekalijan itoe djoewalan belaka. 

Hata setelah itoe maka sampailah kapal itoe bertenta- 
ngan dengan goenoeng Seilan, maka dengan sebentar itoe 
bersoeraklah segala chalasji serta memoekoel talam dan 
gendang, maka sebentar itoe djoega dipakaikenlah oleh 
marika itoe saorang Habsji seperti orang toewa dengan : 
- toengkat di tangan serta berdjanggoet pandjang. Maka 
diikoet oleh kabanjakan orang lain dengan menari-nari da- 
tang ka hadapan nachodanja serta akoe ada doedoek di- 
sembahnja. Maka masing-masingpon memberilah doewit 
beberapa kedarnja. Maka pada masa itoe bertanjalah sahaja 
kapada kapala chalasji itoe, ija itoe serang Moehamad 
Tamana, maka katanja: ,Baginilah adatnja: barang-barang 
kapal djikalau sampai kamari , bersoeka-soeka meminta doe- 
wit, sebab hendak membeli barang-barang makanan hendak 
membatja fatihat nama bapa kita Adam alib'lsalam”. 

Sebermoela maka kemoedijan dari pada itoe maka angin 
'ada kentjang laloe berlajarlah hendak menjeberang keep 
Gomeri. Allah! Allah! tijadalah dapat hendak dichabarken 
bagaimana kasoesahannja dan bagaimana besar gelombang- 
nja, melainken Allah jang amat mengetahoeinja rasanja 
hendak masok ka dalam peroet iboe kombali, gelombang 
dari kiri lepas ka kanan dan jang di kanan lepas ka kiri. 
Maka segala barang-barang dan peti-peti dan tikar bantal 
berpelingtangan. Maka sampailah ka dalam koeroeng ajar 
bersemboeran , habislah basah koejoep. Maka masing-masing 
dengan halnja tijadalah lain lagi dalam fikiran melainken 
mati, maka hilang-hilanglah kapal sebesar itoe, dihem- 
pasken gelombang. Maka rasanja gelombang itoe terlebih 
tinggi dari pada poetjoek tijang kapal. Maka sembahjang 
sampai doedoek berpegang. Maka djikalau dalam koeroeng 
itoe tijadalah boleh dichabarken boenji moentah dan ken- 
tjing ; melainken segala chalasji selaloe memegang bomba, 
maka ajarpon selaloe masok djoega ka dalam kapal. Maka 
adalah pada masa itoe tijadalah apa jang kadengaran me- 
lainken segala tali-tali kapal itoe berdengoeng-dengoeng. 
Maka angin itoe datang seperti ditjoerahken orang roepa- 
nja, makin kentjang-kentjang; akan hari tjoewatjanja te- 
rang, terkadang kalihatan tjahaja matahari, akan tetapi 
angin tijadalah dapat terkataken, apa lagi gelombang. 
Maka kalihatan laoetan itoe poetih sepoetihnja. Maka ada- 
lah hal masing-masing berpegang-pegang di tali. Maka 
beberapa kali lajar petjah-petjah dan tali poetoes-poetoes. 
Maka pada koetika itoe hendak menangispon, tijadalah 
berajar mata, melainken masing-masing keringlah bibir, 

maka berbagailah berterejak akan nama Allah dan rasoel, 
karena ,keep Gomeri itoe”, kata moealim , ,soedah ter- 
masjhoer ditakoeti orang, kamoe sekalijan pintalah do'a 
kapada Allah, karena pada tijap-tijap tahoen di sinilah 
beberapa kapal jang hilang, tijadalah mendapat namanja, 
lagi tijada hidoep barang saorang, ah! ah! ah!” 

Dengan hal jang demikijan tiga malamnja dan doewa 
harinja dengan kasihan dan toeloengan Allah adalah redoeh 
sedikit anginnja, maka lepaslah keep Gomeri, maka ge- 
lombangpon berhentilah, maka dekatlah kami soedah ka 
negeri Alfijah !'), akan tetapi kapal itoe soedah djatoh ter- 
laloe ka laoet. Maka pada masa itoe kalihatanlah seboewah 
kapal besar datang dari djaoeh. Maka pada tengah hari 
datanglah dekat, setelah dekat, dipasangnja bandera merah, 
maka kami balaslah memasang bandera merah. Setelah 
itoe datanglah ija hampir dengan penoeh lajar saboer dan 
taboer dan dastoer. Adalah kira-kira sedjarak doewa poe- 
loeh depa laloe berseroelah orangnja memberi salam. Maka 
kami djawablah, sekalijan orang dalam kapal mendjawab 
salamnja laloe bertanjalah chabar, katanja: ,Nama kapal 
ini Fatah'lmoebarak dan jang ampoenja kapal ini nachoda 
Hadji Ali bin Achmad bin Isa. Kami datang dari Benggala, 
ada kami bermoewat beras Benggala delapan riboe lima 
ratoes goeni hendak dibawa ka negeri Maskat” *). 

Maka nachoda itoepon berterejaklah akan nachoda Ab- 
doelkarim sambil memberi selamat. Maka dengan sebentar 
itoe djoega kapal itoepon dehoeloelah laloe berlajarlah ka- 


1) Alape. 2) Maskate. 

doewa boewah kapal itoe berkedjar-kedjar menoedjoe koe- 
wala Alfijah. 

Hata maka doewa hari lamanja berlaboehlah di Alfijah. 
Maka pada esoknja naiklah sahaja bersama-sama dengan 
nachodanja ka darat. Maka berdjalanlah sahaja berkoeliling- 
koeliling negeri itoe dan melihatken adat lembaga negeri 
itoe. Maka adalah jang pertama-tama mendjadiken adjaib 
kapadakoe, sebab melihatken adat orang dalam negeri itoe 
tijadalah mendjadi aib bagi marika itoe, segala perampoewan- 
perampoewan beratoes-ratoes dan beriboe:riboe semoewanja 
bertelandjang , jani dengan tijada memakai badjoe sekali-kali , 
kontal-kantil sahadja soesoenja, baik jang moeda baik jang 
toewa, ija itoe semoewanja perampoewan Hindoe, tetapi 
perampoewan islamnja boekannja demikijan, bertoetoep ka- 
pala .dan berbadjoe adanja. Dan lagi sekalijan roemah dalam 
negeri itoe atapnja daoen njioer, melainken ada sedikit- 
sedikit roemah jang beratap genteng, maka gpentengnjapon 
berlainan dengan genteng kita. 

Sebermoela adapon jang ampoenja tanah ajar dan kara- 
djatin itoe semoewanja radjoe Hindoe, namanja darma radja. 
Maka negerinja itoe dari negeri Alfijah berdjalan tiga hari 
ka darat di sanalah tempat terlaloe banjak manoesija. 
Maka namanja negeri itoe Tirwa Ananda Poeram '). Ada- 
pon radja itoe memberi gadji kapada Inggris pada seta- 
hoen delapan litjoem, ija itoe satoe litjoem seratoes riboe 
roepijah. Maka sekalijan hoekoem dalam negeri itoe se- 
moewanja dibawah hoekoem radja. Adapon Inggris itoe 


1) Trivanderam. 

mendjalanken hoekoen: radja sahadja adanja. Adapon la- 
rangan barang-barang jang tijada boleh dibawa masok ka 
dalam negeri itoe: garam dan tembakau dan lada hitam 
dan boewah poelaga dan lilin dan gading gadjah. Adapon 
besarnja tanah itoe sepoeloeh hari pelajaran laoet dan darat. 
Adapon dagangan jang kaloewar dari negeri itoe ija itoe: 
tjoekoe dan koenjit dan kalapa kering dan boewah poelaga 
dan minjak kalapa dan tali saboet dan gading dan lada 
hitam dan lada Tjina, kerang dan kajoe djati dan araroet. 
Adapon roemah brahalanja itoe terlaloe banjak, ada jang 
brahala emas dan perak dan sebagainja. Maka adalah mas- 
djid dalam negeri Alfijah itoe sahadja sepoeloeh, maka 
tira boewah sahadja jang berdjoemait. Maka adalah soe- 
watoe soengai ajar tawar jang boleh moedik lima belas 
hari, maka dalam soengai itoelah jang terlaloe banjak 
ikan dan hoedang galah. Adapon binatang jang dalam hoe- 
' tannja itoe: gadjah dan harimau dan badak dan babi hoe- 
tan dan roesa, kidjang, pelandoek dan andjing hoetan, 
serigala; maka oelarlah terlaloe banjak, ada jang terlaloe 
besar-besar. Maka boeroeng-boeroengnja terlaloe banjak djenis- 
nja, ija itoe merak dan berbagai-bagai boeroeng-boeroeng, 
tetapi boeroeng jang kabanjakan dalam negeri itoe boeroeng 
gagak seperti lalat dalam roemah. Adapon oewang belandja 
jang dipakai dalam negeri itoe beragan, satoe beragan 33 
kalen , satoe kalen 4 tjekeram, satoe tjekeram 15 kai, satoe 
ringgit 60 tjekeram, satoe tjekeram 16 kaja, satoe roe- 
pijah Boembai emas dipakai lima belas roepijah , satoe satoe 
seberan dipakai sepoeloeh roepijah sesoekoe. Adapon adat 
mahar kawin dalam negeri Alfijah seriboe doewa ratoes tje- 

keram, ada kadli ada chatib dan bilal. Maka dalam negeri 
itoe tijadalah kalihatan bangsa lain melainken orang Tjeti dan 
orang Keling islam dan Maman , ija itoe saudagar-saudagar. 
Maka adalah saorang orang Maman itoe jang terlaloe kaja, 
ada menaroh kapal tiga tijang ampat lima dan petamari 
delapan sambilan, ija itoe perahoe jang bertijang satoe, 
tjondong ka haloewan; dan namanja hadji Jakoeb. Maka 
ija itoelah jang memboewat satoe masdjid djoemait. Adapon 
asalnja memboewat masdjid itoe bapanja jang bernama 
Joesoep Sebar. Kemoedijan anaknja itoe mengabisken, ada- 
lah di dalam himatan orang-orang belandjanja masdjid itoe , 
adalah kira-kira doewa poeloeh riboe ringgit. Akan tetapi 
dalam negeri Alfijah itoe adalah satoe adat jang terlaloe 
djahat lagi tijada bermaloe, ija itoe hampir-hampir separo 
orang dalam negeri itoe jang minta sedekah dari pada 
laki-laki dan perampoewan. Maka barang di mana kita 
berdjalan , diikoetnja, dipintanja dengan kakerasannja, sedi- 
kit diberi, tijada tjoekoep, hendakken banjak. Maka isti- 
mewa poela boedak-boedaknja beratoes-ratoes sekalijannja 
pandai meminta, barang apa-apa jang kita makan, dipin- 
tanja dan jang dipegang dipintanja. 

Adapon Inggris jang mendjadi residen dalam negeri Alfijah 
itoe namanja mister Kraft; maka bandera Inggris jang dipakai 
dalam negeri itoe. Adapon adat negeri itoe anam boelan pa- 
nas dan anam boelan hoedjan. Maka loeroeng-loeroeng negeri 
itoe tijada dibaiki semoewanja, negeri itoe pasir sahadja, 
terlaloe soesah berdjalan dalam pasir itoe, tenggelam-teng- 
gelam kaki. Maka dalam pasarnja kabanjakan ikan darat dari 
pada ikan laoet, ija itoe seperti ikan betoek dan ikan ter- 

boel dan poetih dan hoedang galah, dan lagi beratoes-ratoes 
matjam ikan darat dan sebagainja, wa Allah alam! 

Maka dalam hal jang demikijan anam hari lamanja 
sahaja dalam negeri Alfijah itoe, sebab hendak menantiken 
kapal toempangan. Maka dengan toeloengan Allah maka da- 
tanglah seboewah . kapal dari Kalkatah ') jang bernama 
Atijarachman , nachodanja bernama Machmoed Tamim, jang 
ampoenja kapal itoe Machmoed Gahatin jang dijam di ne- 
geri Hoedaidah. Adalah ija membawa orang Benggala jang 
hendak pergi hadj, banjaknja seratoes lima poeloeh orang 
laki-laki dan perampoewan serta kanak-kanak. Maka pergi- 
lah kami sekalijan hendak menoempang di kapal itoe pergi 
ka Djoedah *), Maka sebab kapal-kapal semoewanja soedah 
berlajar, mahallah sewanja, dipinta pada saorang delapan 
ringgit, maka kaboellah kami sekalijan. Maka sahajapon 
mentjahari saorang chadim , anak orang Malabari, namanja 
Mahidin. Maka kapada tiga hari boelan djoemadi'lachir 
kapada hari djoemait naiklah sahaja berlajar. 

Maka adalah hal dalam kapal itoe melainken Allah 
sahadja jang amat mengetahoei bagaimana hal siksanja 
hendak makan dan doedoek dan tidoer, sebab terlaloe 
banjak orang. Maka doewa hari sampailah ka Kotji dan 
katiga hari sampailah kapada Soeakadoe , kemoedijan kapada 
Poenakai dan Tanoer dan Ilatoeroe. Maka kapada anam 
hari lamanja sampailah kapada bandar Kalikoet, maka jang 
lain itoe nama-nama kampoeng adanja. 

Adapon kalihatan di koewala Kalikoet itoe dari djaoeh 


1) Calcutta. 2) Djedah. 

adalah soewatoe manarah tinggi, ija itoe diperboewatnja 
dari pada batoe, di bawahnja ampat persegi, ada delapan 
hasta tingginja, maka dinaikkennja boelat ada kira-kira 
seratoes hasta, di atasnja itoe diboewatnja tempat memasang 
pelita, ija itoe akan mendjadi alamat kapada segala kapal- 
kapal jang pergi datang. Maka setelah itoe ada poekoel 
doewa belas tengah hari maka pada hari chamis berlaboehlah 
kapal itoe. Maka naiklah nachodanja ka darat, kemoedijan 
kapada ka@sokan harinja laloe naiklah sahaja bersama-sama 
dengan wan Joesoeb. Maka serta hendak sampai ka tepi 
pantai, maka gempitalah boenji ombak itoe memetjah , maka 
orangpon terlaloe banjak berkeroemoen. Maka ada sepoeloeh 
lima belas orang dalam ajar datang memegang perahoe itoe, 
maka adjaiblah sahaja melihatken hal itoe. Maka adapon orang 
perahoe itoe apabila sampailah perahoe itoe, maka dilin- 
tangkennja, Allah! pada sangka hatikoe terbaliklah ta dapat 
tijada perahoe itoe, sebab ombak datang terlaloe besar ber- 
goeloeng-goeloeng, maka dilajarkenlah oleh ombak akan 
perahoe itoe. Maka orang jang dalam ajar itoepon serta 
menarik perahoe itoe laloe sampailah ka darat. Maka orang 
jang dalam perahoe itoepon berterdjoenanlah ka darat, jang 
ada basah koejoep djatoh bangoen. Demikijanlah halnja 
segala perahoe jang toeroen naik itoe sehari-hari, sebab 
oinbak di tepi itoe terlaloe besarnja pada moesim tedoeh 
istimewa pada moesim angin riboet, Allahlah jang amat 
tahoe adanja. 

Sjahadan naiklah sahaja bendjalan-djalan ka darat hendak 
melihat-lihat negeri itoe. Maka kalihatanlah roemah-roemah 
terlaloe banjak dan kedai-kedai berbandjar-bandjar, ada kedai 

toekang kasoet dan kedai-kedai rempah-rempah beratoes- 
ratoes dan kedai pinggan mangkok dan kedai-kedai kain 
terlaloe banjak dan segala djenis makanan dan boewah- 
boewah dan kalapa moeda toewa, beras dan sebagainja. 
Maka terlaloelah banjak loeroeng-loeroeng. Adapon loeroeng- 
loeroeng itoe boekannja seperti di Alfijah, maka ini loe- 
roengnja tijada pasir dalam tanah dan batoe ditoemboeknja. 
Maka negeri Kalikoet itoe terlebih besarnja dari pada negeri 
Alfijah. Maka roemah-roemah dan kedaipon terlaloe banjak, 
akan tetapi roemah-roemah marika itoe jang besar-besarpon 
beratapken daoen njioer djoega. Maka segala perampoewan 
Hindoe jang berdjalan itoe semoewanja, toewa moedanja, 
bertelandjang djoega, jani tijada berbadjoe, kontal-kantil 
sahadja. Maka adapon seperti kampoeng-kampoeng marika 
itoe penoeh dengan pohon njioer dan pinang dan nangka 
dan mangga, itoelah sahadja jang kalihatan, maka pokok 
pisangpon banjak. | 
Kemoedijan berdjalan sahaja pergi melihat masdjid djoe- 
mait, maka masoklah berdjalan dalam beberapa loeroeng. 
Maka segenap loeroeng itoe banjaklah pohon kelor dengan 
penoeh-penoeh boewahnja. Adapon batoe jang diperboewat 
oleh marika itoe roemah-roemah semoewanja batoe besi, asal 
. boekannja batoe boewatan jang berbakar, sekalijannja batoe 
itoe dibawa marika itoe dari boekit. Adalah besarnja batoe 
itoe hampir-hampir doewa hasta pandjangnja dan sahasta 
lebarnja, ditarah litjin, maka tebalnja ada sedjangkal-se- . 
djangkal. Maka adjaib harganja: koenoen tengah doewa roe- 
pijah seratoes sampai ka roemah dengan beberapa djaoeh 
dibawanja. Maka bangoen roemah perboewatan marika rendah- 

rendah , maka djarang-djarang jang tinggi, maka semoewanja 
pintoe dan djanelanja ketjil-ketjil belaka; matjam roemah 
Keling dan Hindoe, masing-masing dengan soekanja dengan 
tijada beratoeran, ada loeroeng ketjil ada loeroeng besar, 
ada jang menghadap loeroeng ada jang membelakangken 
loeroeng , ada di tempat tinggi ada jang berloeroeng seloewas- 
loewas orang, akan tetapi bangoen perboewatan negeri itoe 
dan roemah-roemahnja dan tembok-temboknja semoewanja 
pekerdjain orang-orang dehoeloe semoewanja dengan koe- 
koehnja dan tebal-tebal temboknja. Maka banjaklah roemah. 
roemah dan pekerdjain jang tertinggal dengan kosong, 
tijadalah orang-orang jang beharoe ini boleh menghabisken. 
Maka banjaklah kampoeng-kampoeng besar-besar jang ada 
bertembok koeliling-koeliling, semoewanja tembok batoe 
besi dan roemah-roemahpon batoe besi djoega. 

Hata maka dengan hal jang demikijan sampailah sahaja 
ka masdjid itoe. Maka adapon bangoennja masdjid itoe 
berlainan dari pada masdjid jang di negeri kita. Adapon 
masdjid itoe terlaloe besarnja, akan tetapi pintoe djanelanja 
terlaloe ketjil-ketjil, maka berkoeliling masdjid itoe bertem- 
bok. Maka dalamnja berbilik-bilik, maka di sitoelah djoega 
ada hawdl, maka lotengnja tiga tingkat. Maka naiklah sa- 
haja ka atas sampai tiga tingkat. Maka perboewatannja itoe 
terlaloe tegoehnja, bolehlah orang sembahjang sampai ka 
atas, maka minbarnja semoewanja batoe djoega. Adapon di 
hadapan masdjid itoelah ada seboewah kolam jang terlaloe 
besar dan pandjang. Maka adalah seratoes depa pandjangnja 
dan lebarnja delapan poeloeh depa, ija itoe berikat dengan 
batoe besi berkoeliling , adalah tiga poeloeh tingkat tang- 


137 


ganja. Maka adalah dalamnja ajar, djikalau moesim hoedjan 
ada sampai lima depa dan pada moesim panas sadepa, ter- 
laloelah banjak ikan dan hoedang. Maka di sitoelah tempat 
orang-orang mandi dan membasoeh dan sebagainja. Maka 
apabila akoe melihat akan perboewatan masdjid dan kolam 
itoe, terlaloelah adjaib dalam hatikoe. Sebab berfikirken ta 
dapat tijada djikalau barang sijapa membatja akan kitab 
ini kemoedijan, maka ija kelak hendaklah mengetahoeinja: 
sijapakah jang telah memboewat pekerdjain itoe, maka 
sebab itoe koe oesahakenlah dirikoe mentjahari akan rahasija 
itoe. Maka beberapa orang jang koetanja, maka saorangpon 
tijada mengetahoei akan dija. Maka dalam orang jang banjak 
itoe ada saorang orang toewa kira-kira oemoernja delapan 
poeloeh tahoen, ija menoenggoe masdjid itoe. Maka akoe 
pergilah mendapatken dija serta bertanjaken rahasija itoe, 
katanja: ,Akoe hairan; sekijan lama ini saorangpon tijada 
fadoeliken bertanja akan pekerdjain itoe. Engkau ini orang 
mana, apa sebabnja hendak mengetahoei itoe?” 

Maka djawabkoe: ,Sahaja ini orang datang hendak pergi 
hadj, singgah kamari, terlaloe hairan melihat pekerdjatin 
ini, entah berapakah belandjanja memboewat pekerdjaiin ini.” 

Maka djawabnja: ,Adalah akoe menengar chabar dari 
pada orang toewa-toewa, zamannja masdjid dan kolam ini 
telah diperboewatnja lebih dari pada lima ratoes tahoen. 
Adapon orang jang memboewat ini saorang fakir, ija itoe 
jang tahoe ilmoe kimija, sehari-hari ija memboewat emas 
itoe sedikit-sedikit, maka itoelah oewang jang dibelandja- 
kennja memboewat masdjid dan kolam ini, ija itoe orang 
jang beramal djarijat. Maka namanjapon tijada maoe ditoe- 

liskennja, adalah di sini djoega koeboernja, melainken 
adalah tertoelis di atas pintoe mihrabnja itoe ,,,Masdjid 
Allah”” adanja”. Dan lagi katanja: ,Djanganlah engkau 
hairan melihat akan kolam ini, ada lagi jang terlebih besar 
kolam di sini, ija itoe jang diperboewat oleh Taib Soeltan. 
Pergilah engkau lihat”. 

Setelah itoe maka berdjalanlah sahaja ka darat ada a 
kira satoe mil djaoehnja dari pada masdjid itoe, maka 
adalah di sana seboewah kolam jang berikat dengan batoe :- 
besi ampat persegi, ada doewa kali terlebih besar dari pada 
kolam jang di masdjid itoe. Maka kolam itoe ajarnja ter- 
laloe djerenih, lagi terlaloe sedjoek. Maka di sitoe tijada 
diberi oleh soepai mendjaga itoe membasoeh atau mandi, 
melainken orang mengambil ajar minoem sahadja, ija itoe 
didjaga oleh soepai. | 

Bermoela adapon kolam itoe chabarnja apabila Taib Soel- 
tan soedah mendapat negeri itoe, maka ija memboewat 
chaimah pada tempat itoe. Maka segala ra'jatnja tijada men- 
dapat ajar, sebab itoelah disoeroehnja memboewat kolam 
itoe, terlaloelah endahnja perboewatan itoe, melainken 
Allah jang tahoe entah berapakah belandjanja memboewat 
itoe. 

Setelah itoe berdjalan-djalanlah akoe, sebab hendak me- 
lihat-lihat negeri itoe. Maka adalah kira-kira ampat lima 
poeloeh kolam jang ketjil-ketjil. Maka masdjid ada lima 
poeloeh banjaknja, tetapi masdjid jang berdjoemait doewa 
sahadja. Maka pada masa ini adalah orang-orang dalam 
negeri itoe telah berselisih, maka sebab itoelah doewa- 
doewa masdjid itoe membatja chotbat, tetapi kemoedijan 

berapat lohor beharoe doewa .boelan lamanja. Maka dehoeloe 
dari pada itoe satoe djoemait di sini, satoe djoemaiit di sana, 
sebab masdjid itoe berdekat-dekat sangat adanja. 

Adapon moesim dalam negeri itoe anam boelan panas 
dan anam boelan hoedjan. Maka pada masa itoe terlaloe 
sangat panas serta dengan keringnja. Adapon segala maka- 
nan terlaloe moerah: ajam satoe doesin satoe roepijah dan 
kambing jang besar-besar satkor satoe roepijah sampai tengah 
doewa roepijah, telor tengah roepijah seratoes dan beras 
tengah doewa roepijah satoe man, kalapa seratoes satoe 
roepijah. | 

Maka adalah soewatoe adat dalam negeri itoe terlaloe 
aib, ija itoe tijada berdjamban, semoewanja orang pergi 
boewang ajar ka tepi laoet berbandjar-bandjar doedoek de- 
ngan tijada bermaloe saorang dengan saorang. Dan lagi soe- 
wata adat orang meminta sedekah dari pada laki-laki dan 
perampoewan , barang di mana pergi diikoetnja, maka di 
mana kita doedoek, adalah marika itove berkeroemoen. Dan 
lagi di sana adalah beratoes-ratoes orang mendjahit kopijah 
Alfijah. 

Sjahadan delapan hari lamanja sahaja di dalam negeri 
Kalikoet. itoe, maka kapada anam belas hari boelan djoe- 
madi”lachir toeroenlah ka kapal laloe berlajarlah pada malam 
itoe, malam chamis. Maka dengan hal jang demikijan 
ampat belas malam berlajar, malam sijang menjeberang 
laoetan besar, maka kalihatanlah tanah poelau Sokotora 
itoe melantang, maka berlajarlah. Hata maka kapada lima 
belas harinja chamis, maka bertentanganlah kami dengan 
doewa boewah poelau batoe, ija itoe berdekat seboewah 

dengan seboewah, adalah djaraknja kira-kira doewa mil 
seboewah dengan seboewah. Adalah roepanja itoe didjadiken 
Allah soewatoe adjaib dalam kadoewa boewah poelau itoe, 
tijadalah sahelai roempoet djoewapon, djanganken pohon- 
pohon atau barang-barang perkara jang lain-lain ada di sitoe. 

Sjahadan dalam kadoewa boewah poelau jang pertama 
itoe tijadalah barang sesoewatoe tjeriteranja, melainken 
dalam poelau Abdalkoeri itoe adalah sedikit-sedikit pohon 
jang ketjil-ketjil. Maka di sitoelah orang-orang jang dijam 
di poelau Sokotora itoe datang melepasken kambingnja 
beratoes-ratoes di poelau Abdalkoeri itoe. Maka beberapa 
boelan lamanja apabila kambing itoe soedah beranak dan 
mendjadi bijak, datanglah marika itoe mengambil dan 
memboewat minjak sapi. Maka adapon minjak sapi jang 
di poelau Sokotora itoe kapala sekali lagi dengan haroem 
baoenja. Dan lagi adalah di sana kambeli hitam dan kopijah 
kambeli merah. Maka banjaklah orang orang Bedoewi jang 
dijam di sitoe, adalah kalakoewan marika itoe seperti orang 
orang Djakoen dalam tanah Malajoe adanja. 

Kemoedijan maka kapada esoknja berlajarlah djoega kami 
melaloei akan poelau-poelau itoe. Kemoedijan datanglah 
seboewah kapal dari belakang kami. Telah hampirlah ija, 
maka moealim dalam kapal kami itoe berkata kapada 
segala orang orang hadji jang dalam kapal itoe disoeroeh- 
nja semoewa orang datang ka belakang doedoek. Maka 
dalam sebentar itoe djoega kapal jang datang dekat itoepon 
makin djaoeh-djaoeh tertinggal ka belakang. Maka dengan 
hal jang demikijan disoeroehlah bongkar ada kira-kira tiga 
poeloeh doewa gpoeni beras, dibawalah ka belakang serta 

doewa marijam dan pipa-pipa ajar. Maka pada esoknja 
hilanglah soedah kapal itoe, tertinggal ka belakang. Ke- 
moedijan kami mendapat poela seboewah kapal Inggris 
tengah tiga tijang. Maka dengan hal jang demikijan sam- 
pailah kapada lima hari boelan redjab, kapada petang itsnain 
sampailah kami bertentangan dengan Aden. Maka kapal Ing- 
gris itoe singgah di Aden. Maka kami kanankenlah Aden , la- 
loelah kami, sebab hendak sigera mendapatken bab Iskandar. 

Hata maka berlajarlah djoega kami semalam-malaman 
itoe, maka kapada esoknja, ija itoe hari tsalatsa maka 
kalihatanlah kami akan poelau-poelau bab Iskandar itoe, 
adalah di sebelah kanan itoe anam boewah poelau pandjang 
pendek bertali-tali serta dengan goenoeng-goenoengnja, akan 
tetapi semoewanja poelau-poelau itoe tijadalah berpohon atau 
barang soewatoe kajoe-kajoewan atau roempoet-roempoet, 
semoewanja batoe belaka, didjadiken Allah entah apakah 
hikmat Allah jang demikijan itoe. Maka di sebelah kirinja 
itoepon demikijanlah djoega, poelau itoe semoewanja batoe 
djoega, ija itoe adalah kira-kira satoe mil sedikit lebih 
koerang. Maka di sitoelah tempat kapal kaloewar masok. 
Maka ajarnja di tempat djalan itoe dari sepoeloeh sampai 
doewa belas; maka di sitoelah jang ditakoeti orang, karena 


terlaloe banjak bahajanja, ada berbatoe-batoe dan ada tempat 


jang tohor, banjak kapal-kapal jang binasa. Maka tempat 
jang terseboet itoelah jang dinamai bab, ertinja pintoe, 
ija itoe jang diperboewat oleh Soeltan Iskandar dzoelkarnain. 
Adapon di poelau-poelau jang di sebelah kanan itoe adalah 
di sitoe banjak Bedoewi tinggal dan poelau jang di sebelah 
kiri itoe ada tempat jang boleh mendapat ajar. 

Sjahadan kemoedijan dari pada itoe maka berlajarlah kami 
dengan angin lemah lemboet, maka sampailah bertentangan 
dengan bab itoe. Maka dengan beberapa himmat dan ichtijar 
nachoda dan moealim maka lepaslah masok kapal itoe ka 
dalam bab itoe. Dan lagi adalah di poelau sebelah kanan 
itoe soewatoe koeboer aulija jang bernama Sjaich said. 

Setelah itoe maka adalah kira-kira poekoel tiga petang 
maka dalam fikiran nachoda tijadalah boleh sampai ka Mocha 
pada petang itoe, karena djalan hendak masok Mocha itoe 
terlaloe soesah dan banjak batoe-batoe dan djalannja bengkang- 
bengkok. Maka sebab itoe ada kira-kira sedjaoeh doewa 
mil dari pada bab itoe, maka berlaboehlah di sitoe. Maka 
pada fikiran marika itoe esok pagi-pagi bolehlah masok ka 
Mocha. Maka pada malam itoe ajar laoetan itoe terlaloelah 
tenang seperti ajar dalam doelang. Maka chalasji itoepon 
masing-masing mengail, maka dapatlah beberapa ekor ikan 
tjeremin dan ikan doeri. Maka pada malam itoe tidoerlah 
terlaloe senang. | 

Hata adalah kira-kira poekoel doewa belas malam itoe 
 bangoenlah moealim menjoeroehken segala chalasji itoe 
membongkar saoeh. Maka gemparlah dalam gelap itoe, 
dipasang oleh marika itoe doewa boewah lanten laloe mem- 
bongkar saoeh dengan beberapa soesah. Sampailah waktoe 
padjar maka tiba-tiba toeroenlah hoedjan rintik-rintik , maka 
habislah basah orang jang tidoer di atas itoe. Maka masing- 
masing berlarianlah seperti tikoes di roemah terbakar dalam 
gelap itoe, habis soesoep-sasap berlari-lari masok ka sana 
ka mari. Maka segala tikar bantalpon habislah basah. Maka 
dengan hal jang demikijan toeroenlah angin barat terlaloe 

kentjang dengan tijada boleh memboeka mata. Maka saoeh- 
pon soedahlah terbongkar. Maka haripon sijanglah maka 
dengan sebentar itoe ombaknjapon bangkitlah; maka angin 
itoe datangnja dari barat, maka kapal itoe hendak ka barat, 
karena angin dan ajar itoe satoe, terlaloe soesah kapal itoe 
hendak ka hadapan. Maka dengan hal jang demikijan ber- 
lajarlah djoega sehari-harian itoe, djanganken ka hadapan 
.berbalik poela ka belakang. Maka kapalpon masok-masoklah 
ajar. Maka sampailah petang, oleh sebab tijada boleh ter- 
tahan itoe, maka diikoetkenlah angin itoe semalam-malaman 
itoe, dibawa angin itoe, maka lepaslah kaloewar bab itoe, 
beberapa djaoeh poela lagi ka belakang djatoh. Maka pada 
masa itoe terlaloelah soesah dalam fikiran masing-masing, 
sebab ajar di kapal hampir habis; djikalau tijada sampai 
ka negeri dalam sahari doewa itoe, maka tijada ajar hendak 
diminoem, maka dibehagilah sedikit-sedikit ajar. Maka 
dengan toeloengan Allah pada esoknja poela adalah sedikit 
lemah angin itoe, maka dilajarkenlah djoega ka laoet, tetapi 
dalam hal jang demikijan tijadalah dapat masok ka dalam 
bab jang dehoeloe itoe, sebab soedah djatoh ka bawah, 
maka masoklah ka dalam bab jang besar poela. Maka ada 
kira-kira poekoel satoe maka berlaboehlah di laboehan Mocha. 
Maka serta sampai ditembaklah tiga poetjoek memberi 
selamat. 

Hata maka dengan sekoetika itoe djoega toeroenlah. poela 
angin barat terlaloe kentjang, maka ombak terlaloe besar. 
Maka adalah dalam kapal doewa poeloeh lebih orang jang 
kena penjakit katoemboehan , adalah doewa tira orang jang 
mati. Maka terlebih maloemlah toewan-toewan jang me- 

nengarken hikajatkoe ini, karena terlaloelah sangat doedoek 
dalam kasoesahan pelajaran itoe kapada orang jang baik 
istimewa poela kapada orang jang berpenjakit jang dalam 
demikijan itoe, ada djoega orang jang diberi Allah dengan 
selamatnja sigeralah soemboeh , ada orang jang sangat berat, 
sebab doedoek dalam sesak dan panas; maka tambahan 
poela kapal itoe bermoewat beras, panasnja sijang malam 
seperti di atas api. | 

Sjghadan kapada esok harinja naiklah akoe ka darat, 
sebab hendak melihat hal peratoeran negeri Mocha itoe. 
Maka serta sampailah akoe ka darat, maka masoklah ka 
dalam pintoe jang di sebelah laoet laloe berdjalanlah ber- 
koeliling-koeliling negeri itoe. Maka sebesar-besar adjaiblah 
rasanja dalam hatikoe, sebab melihatken hal perboewatan 
roemah-roemah marika itoe besar-besar serta dengan elok- 
elok perboewatannja, sekalijannja roemah-roemah itoe ber- 
tingkap-tingkap, maka sekalijan tingkapnja itoe beroekir 
dan keloek dengan berboenga-boenga terlaloelah eloknja. Akan 
tetapi dalam seratoes roemah tijada sepoeloeh boewah jang 
ada berbangko, semoewanja habis kosong, dan jang ada 
separo roeboeh dan jang ada berkoentji. Adapon seboewah- 
seboewah roemahnja itoe kira-kira boleh didoedoeki oleh 
seratoes dan jang ada lima anam poeloeh orang. Maka 
tijadalah jang dilihat roemah jang ketjil-ketjil dalam negeri 
itoe, melainken ada jang di loewar-loewar negeri. Maka 
sekalijannja roemah-roemah itoe tijada bergenteng, semoe- 
wanja bersoetoeh ; dan lagi temboknja tebalnja sebelah-sebelah 
dada serta dengan tegoehnja. | | 

Maka adalah kalakoewannja negeri itoe seperti negeri 

tinggal soenji tijap-tijap kedai dan pasarnja, melainken 
pada sedikit tempat itoepon pada petang-petang orang ber- 
kampoeng berdjoewal barang-barang dan sebagainja. Maka 
kampoeng kedai saudagar-saudagarnja itoepon demikijan 
ampat lima jang terboeka, lima anam kedai jang tertoe- 
toep; terlaloelah hairan dalam hatikoe, sebab melihatken 
hal. Maka akoepon tinggallah doewa tiga malam di darat, 
sebab hendak mengetahoei akan hal rahasija negeri itoe, 
maka akoe djalanilah -mengoelilingi negeri itoe. Maka 
adalah ampat pintoe negeri itoe besar-besar sekalijannja, 
ada bertoenggoe dengan orang Toerki bersenapang, maka 
poekoel toedjoeh malam ditoetoepkennja pintoe itoe dan 
poekoel toedjoeh pagi diboekanja. 

Sjahadan maka akoepon bertanjakenlah hal negeri itoe, 
maka kata orang-orang jang asal negeri itoe: 

,Adapon dehoeloenja negeri Mocha ini termasjhoer nama- 
' nja dalam segala negeri di sebelah sini, lagipon terlaloe 
sangat ramai dan ma'moernja dan banjak saudagar dan 
orang kaja-kajanja. Maka sebab itoelah sekalijan roemah- 
roemah jang elok-elok ini diperboewat oleh marika itoe 
dengan beberapa belandjanja. Maka berpoeloeh-poeloeh ka- 
pal di laboehan dan jang berlajar beratoes-ratoes dan djika- 
lau hendak berdjalan beratoes-ratoes orang di djalan, 
demikijanlah ramainja negeri ini. Maka dalam hal jang 
demikijan itoe datanglah takdir Allah hendak membinasa- 
ken negeri ini. Maka toeroenlah Bedoewi dari goenoeng- 
goenoeng ini ada kira-kira lima anam belas riboe orang 
datang merompak dan menjamoen. Maka dilawanlah oleh 


Toerki berperang, maka ditembaknja beberapa riboe orang 

mati. Maka oleh Bedoewi itoe diambilnja mait kawan-ka- 
wannja jang mati disoesoennja didjadikennja tangga me- 
mandjat kota itoe. Maka dibedil oleh Toerki, terbanglah 
kapalanja, tetapi tangannja berpaoet djoega. Maka dalam 
hal jang demikijan lepaslah ija masok ka dalam kota itoe 
mengamok, maka habislah Toerki itoe diboenoehnja dan 
jang ada lepas lari. Maka ditawannjalah negeri Mocha itoe, 
habislah dirampasnja dan dipetjah-petjahkennja roemah dan 
masoklah merampas segala harta dan barang-barang. Maka 
habislah semoewanja orarg negeri ini mendjadi fakir dan 
jang ada lari ka negeri Aden dan jang ka negeri Hoedaidah 
dan jang ada ka negeri Zabid dan ka negeri Bait Fakih dan 
ka negeri Derimi dan sebagainja. Maka tinggallah negeri 
Mocha ini soenji sennjap, maka roemah-roemah jang ting- 
gal ini, sebab soedah lama-lama tijada didoedoeki orang, 
habislah roeboeh dan petjah-petjah. Demikijanlah hal dan 
kesahnja negeri ini binasa adanja.” 

Sebermoela adalah dalam negeri Mocha itoe makam sjaich 
Ali bin Oemar'lsjadoeli dan makam said Hatim dan said 
Soendal. Maka adalah manarahnja pada tiga-tiga tempat 
itoe, tetapi manarah sjaich Alsjadoeli itoe terlebih besar 
serta dengan tingginja. Akan tetapi harga makanan moerah : 
kambing sebesar-besar . kambing sampai seringgit tijada 
lebih, dan ajam doewa poeloeh lebih seringgit dan telor 
seratoes satoe roepijah. Maka boewah-boewahan tijadalah 
banjak djenis, ada chorma dan mempelam dan ada satoe 
doewa jang lain-lain. Adapon dagangan jang kaloewar ter- 
laloe banjak dari negeri ini: kahwah dan kisjmisj dan nila 
dan sebagainja. 

Maka dari hal bangsa orang jang ada dalam negeri itoe 
tijadalah jang lain kalihatan melainken Arab dan Bedoewi, 
ada kalihatan doewa tiga orang Hindoe. Dan lagi kata 
orang-orang itoe sedjaoeh tiga hari perdjalanan ka goenoeng 
itoe terlaloelah banjak orang Bedoewi tinggal. Maka segala 
makanan dan boewah-boewahan semoewanja datang dari sana. 

Dan lagi ajar dalam negeri Mocha itoe semoewanja pajau , 
tijadalah akoe bertemoe dengan ajar jang bagoes. 

Dan lagi masdjid djoemait saboewah dan masdjid jang 
ketjil adalah kira-kira ampat poeloeh banjaknja. 

Maka tinggallah kapal berlaboeh di sana ampat belas 
hari lamanja, sebab nachoda Moehamad Tamim itoe perana- 
kan negeri Mocha, dan moealimnja jang bernama Abdoel 
Chalik itoepon negeri itoe djoega, dikaloewarken dagangan 
dan memoewat dagangan jang lain. Maka kapada petang 
chamis naiklah ka kapal nachoda laloe berlajar, 

Maka diberi Allah angin baik, semalam-malaman itoe 
berlajar; maka pada esoknja, ija itoe hari djoemait ada 
kira-kira poekoel doewa belas tengah hari berlaboehlah di 
negeri Hoedaidah. Maka sebab lambat berlaboeh, karena negeri 
Hoedaidah itoe tijada bergoenoeng dan tijada bertanda barang 
soewatoe, dan lagi laoetnja itoepon banjak bahajanja, ija 
itoe seperti batoe-batoe dan ada tempat tohor, ada tempat 
dalam. Maka nachoda dan moealim itoe beberapa soesahnja 
mentjahari alamat negeri itoe, karena negeri itoe semoe- 
wanja rata belaka, beberapa kali moealimnja sendiri meman- 
djat tijang, sebab hendak mentjahari alamat negeri itoe. 

Alkesah maka naiklah akoe ka darat, sebab hendak me- 
lihat negeri itoe. Maka kapal kami itoe berlaboeh terla- 

loelah djaoehnja ka laoet oleh sebab ajarnja tjetek, adalah 
sekira-kira lima mil djaoehnja dari darat. Maka serta sampai 
ka darat, ada kira-kira sepoeloeh doewa belas depa djaoehnja , 
maka terdjoenlah orang orang koeli dari darat itoe, datang 
mendapatken perahoe itoe, dengan basah koejoep masing- 
masing datang mereboet orang, kata saorang ,ini akoe 
poenja'', kata saorang ,akoe poenja”, rijoeh-rendah boenjinja 
'. seperti hendak terbalik rasanja perahoe itoe. Maka setelah 
soedah bergadoeh demikijan itoe, maka masing-masing 
membawalah saorang satoe orang di atas bahoenja berdjalan 
ka darat, ada jang habis basah , ada jang djatoh kadoewanja. 
Maka sampailah ka darat maka orang-orang jang mengang- 
koet itoepon berkeroemoenlah dengan basah koejoep serta 
dengan kalakoewan kasar seperti hendak berkalahi serta 
dengan gadoehnja tijada terkira-kira meminta oewang pada 
saorang satoe gauris. Maka dari kapal sedjaoeh lima anam 
mil djaoehnja dibajar saorang satoe gauris. Maka dari perahoe 
itoe ada sepoeloeh depa dipintanja satoe gauris saorang. 
Maka oleh sebab terlaloeo kasar dan gadoeh, dibajarlah. 
Setelah soedah diterimanja , diikoetnja poela berdjalan dengan 
gadoehnja, katanja ,akoe belom dapat, dija belom dapat”, 
bergadoehlah poela. Maka orang-orang baik-baiknjapon ba- 
njaklah berdiri melihatken tamasja orang dagang itoe, di- 
perboewat oleh koeli-koeli itoe anijaja, tetapi marika itoe 
tertawa-tawa berdijamken dirinja, maka mendjadi soewatoe 
kasoekainlah kapada marika itoe adanja. 

Setelah itoe maka berdjalanlah akoe masok ka dalam 
negeri itoe. Maka kami tijada tahoeken djalan bertanjalah: 
,yDi mana djalan ka masdjid?” Maka datanglah boedak- 

boedak menoendjoekken masdjid, maka ijapon meminta 
oepahnja. 

Maka adalah masdjid itoe terlaloe besar. Maka adalah 
adat marika itoe masing-masing terdjoen mandi dalam hawad!l , 
tempat mengambil ajar sembahjang itoe, bertelandjang ; 
djikalau berbasahan dimarah orang. 

Maka adapon negeri itoe dalam perentah orang Toerki, 
adalah lebih-lebih ampat riboe orang Toerki dalam negeri 
Hoedaidah dan di loewar-loewarnja; adalah saorang basjah. 
orang Toerki itoe. |! 

Dan lagi seperti makanan moerah djoega, hampir-hampir 
seperti Mocha djoega. Akan tetapi ajar dalam negeri itoe 
semoewanja ajar pajau, itoelah jang diminoem oleh sekalijan 
orang , baik orang besar baik orang ketjilnja. Adapon saudagar- 
saudagar dan pernijagain dan kedai-kedai kain terlebih 
banjak di Hoedaidah dari pada Mocha. Maka seperti dagangan 
jang kaloewar dari sitoe kahwah dan kisjmisj, maka seperti 
kambing dan ajam moerah djoega. 

Adalah poela soewatoe adat beharoe jang koelihat dalam 
negeri itoe: semoewanja orang memakan daoen seperti kam- 
bing. Adalah soewatoe djenis daoen lebar-lebar doewa djari 
bertangkai-tangkai mendjadi djoewalan besar, sebab dimakan 
orang akan dija daoen itoe sahadja , boekannja seperti sirih, ada 
rempahnja jang lain-lain itoe, ini sahadja dikoeloemnja penoeh- 
penoeh moeloet. Maka kalau orang doedoek berkampoeng- 
kampoeng , maka sampahnja daoen itoe penoehlah di hadapan 
marika itoe, maka marika itoe berloedah hidjau ajar loe- 
dahnja. Maka akoe periksa kapada marika itoe: , Apakah 
faedahnja daoen itoe dimakan?” Maka djawab marika itoe: 


150 


,Soewatoepon tidak mendjadi, lebih-lebih belandja sahadja, 
sebab soedah bijasa. Maka memakan daoen itoe hendaklah 
makan banjak minjak sapi dan ajar madoe, djikalau tidak 
mendjadi penjakit adanja”. Adapon namanja daoen itoe 
(kad) kat. 

Adapon banjak masdjid besar ketjil, adalah kira-kira 
ampat poeloeh. Seperti loeroeng-loeroeng negeri itoe terlaloe 
sempit, adalah lebar sadepa dan jang ada lebih-lebih sedikit. 
 Semoewanja negeri itoe pasir hitam beraboe sekali-kali, 
tijada tanah, dan lagi tijada berpokok-pokok dan roernpoet, 
tanah goendoel sahadja; melainken adalah pokok chorma 
dan pokok doem namanja. Daoen itoelah diperboewat oleh 
marika itoe tikar dan bakoel-bakoel dan tali-tali dan boseta- 
boseta dan sebagainja. Maka makanan koeda dan kaldai dan 
liemboe semoewanja daoen gandoem kering, ada tempat-tempat 
beroempoet tadjam-tadjam sedikit-sedikit. Maka roemah- 
roemah orang-orang miskinnja semoewanja diperboewatnja 
dari pada roempoet dan pagarnja dan dindingnja semoewanja 
itoe djoega. 

Sjahadan adalah anam hari lamanja kami dalam negeri 
Hoedaidah maka kapada hari chamis awal sah dibongkar 
saoeh laloe berlajarlah, diberi Allah angin baik menimba 
roewang. Adalah kira-kira waktoe lohor kalihatanlah poelau 
jang bernama Djabal Soewabih, ija itoe toedjoeh boewah 
poelau berbandjar-bandjar; sekalijannja poelau itoe batoe 
sahadja, tijada berdaoen kajoe sahelaipon. Maka berlajarlah 
kami dari poelau itoe dengan angin baik, ada kira-kira 
tengah doewa djam lamanja, maka kalihatanlah poela lagi 
seboewah poelau besar. Maka poelau itoepon demikijanlah , 

tijada sahelai daoen kajoe atau roempoet, melainken adalah 
banjak boeroeng-boeroeng laoet itoe dijam di sana, dan lagi 
adalah balerangpon di sana. Maka dengan hal jang demikijan 
anginpon tedoehlah, sehingga diberi Allah sampailah ka 
Lamlam , ija itoe tempat orang orang hadji memakai ahram. 
Maka beranjoet-anjoetlah kapal itoe, maka sampailah petang. 
Maka setelah esok hari maka kalihatanlah negeri Djedah 
itoe, akan tetapi kapal itoe tijadalah berani dekat. Maka 
pada masa itoelah beharoe moealim darat jang dibawa dari 
Hoedaidah itoe doewa orang kaloewar saorang naik ka atas 
tijang belakang dan saorang doedoek di haloewan dan 
moealim kapal itoe doedoek di tengah. 

Bermoela adapon moealim darat itoe telah ditentoeken 
membawa kapal itoe masok dengan selamatnja ka Djedah , 
dibajar ampat poeloeh ringgit. Setelah itoe koelihatlah halnja 
djalan jang hendak dimasoki itoe, penoehlah dengan karang 
hidjaulah, roepanja laoet itoe kalihatan karangnja, me- 
lainken adalah berlorong-lorong sedikit, di sitoelah didja- 
lankennja kapal itoe serta berterejak jang di atas tijang 
itoe memberi tahoe moealim jang di haloewan. Maka disa- 
'hoet oleh moealim jang di haloewan itoe, maka beharoelah 
disahoet oleh moealim kapal itoe berterejakken djoeroe 
moedi jang di boeritan. Maka nachodanja itoepon adalah 
berdiri serta dengan katakoetan, maka orang sekalijannja- 
pon tijadalah diberi bertjakap-tjakap. Maka masing-masingpon 
berdijamlah diri serta meminta do'a, sopaja lepas dari pada 
bahaja karang itoe. Maka sebentar lagi kalihatanlah karang 
itoe timboel seperti kota lakoenja berkoeliling. Maka la- | 
jarpon semoewanja ditoeroenkenlah sehingga tinggal ampat 

lajar. Maka ajarpon seperti dilontar derasnja masok.. Maka. 
adalah kira-kira tiga djam lamanja diberi Allah masoklah 
kapal itoe dengan selamatnja, dengan tijada sesoewatoe 
bahaja adanja. Maka pada masa itoe beharoelah tertawa 
nachodanja serta sekalijan orang jang di dalam kapal itoe. 
Maka marijampon soedahlah diisi laloe ditembaklah tiga 
| poetjoek bertoeroet-toeroet, maka kapal itoepon berlaboehlah. 
Adapon ajar jang di pelaboehan itoe seperti ajar di dalam 
doelang , tenang sekali. Maka kalihatanlah negeri Djedah 
itoe dari djaoeh terlaloelah bagoes roepanja. Maka pada 
masa itoe adalah sebatang pensil di tangankoe, maka kata 
nachodanja: ,Abdoellah! inilah waktoe baik engkau toelis 
peta negeri Djedah ini. Maka kalau ada angin atau riboet, 
tijada boleh kalihatan teroes”. 

Maka naiklah akoe ka atas djali boet laloe koetoelislah 
peta negeri Djedah itoe. Setelah itoe maka datanglah satoe 
perahoe dari darat; orang besar Toerki jang memerentah 
laoet itoe serta dibawanja saorang asjkar dengan memakai 
selangkap pakaian, naiklah ija ka kapal. Maka doedoeklah 
ija bersama-sama nachoda berchabar-chabar, sambil melihat 
akoe ada menoelis di atas djali boet itoe, laloe datanglah ' 
ija melihat, sambil ija bertanja: , Ini orang mana?” Laloe 
nachodapon memberilah tahoe sekalijan halkoe. Maka ka- 
tanja: ,, Kalau basjah tahoe ija ini tahoe menoelis peta-peta, 
tentoe diambilnja”. Maka kata nachoda: ,,Ija ini hendak 
pergi hadj”. Maka lamalah ija doedoek , kemoedijan ija mem- 
beri salam kapadakoe dan nachoda laloe ditinggalkennjalah 
asjkar itoe menoenggoe kapal itoe. Oleh sebab demikijanlah 
adatnja disoeroehnja djaga seboewah kapal saorang asjkar , 

sebab tjemboeroewannja barangkali orang melariken tjoekai. 

Hata kapada esok harinja datanglah beberapa perahoe 
dari darat hendak membawa orang hadji serta barang-barang 
itoe sekalijan toeroen, maka masing-masing dengan dja- 
maitnja toeroenlah. Adapon adat di negeri Djedah itoe 
diambilnja tjoekai pada saorang sesoekoe ringgit, tijada 
dibilangnja barang jang toeroen dari laoet itoe, melainken 
sekalijan barang-barang itoe adalah ditimboenken dalam 
tempat mengambil tjoekai itoe. 

Sjahadan adalah di tempat itoe beberapa banjak mata- 
mata dan orang djaga. Maka adalah poela doewa orang 
Toerki serta dengan djoeroe toelisnja dan asjkarnja berdiri 
memegang senapang. Maka adalah pada masa itoe di sitoe 
seperti lakoe orang perang besarlah , karena barang-barangpon 
bertimboen-timboen seperti boekit dan masing-masing mentja- 
hari barangnja, karena tijada diasing-asingkennja seperti 
sajoer dengan ramboet berkatjau, ada jang petjah ada jang 
hilang ada jang bertoekar. Maka Allahlah tahoe soesahnja, 
pada masa itoe orang seperti semoet. Sedikit melenga mata, 
soedah hilang barang, orang koeli-koelipon beratoes-ratoes 
berkeroemoen, maka diangkoetnja satoe barang dibawanja 
ka hadapan orang jang menerima tjoekai itoe. Maka lambat 
diboeka peti, dipetjahkennja dan barang ikatan dipotongnja 
dan dikojakkennja dengan kalakoewan jang terlaloe kaka- 
saran, tijada dapat ditegahken , lagi barang soekanja diboe- 
watnja sahadja. Maka katanja : ,,Ini bajar sekijan, itoe sekijan”, 
barang katanja itoelah dija. Ada jang pakaian dipakaipon 
ditjoekainja, ada jang tijada ditjoekainja, melainken barang 
katanja itoelah sahaja; tijada lagi boleh ditanja dan dipinta 

dan dikatahoei berapakah adatnja, maka sekali-kali tijadalah 
berkatahoewan adatnja. Maka peti-peti toelis sekalijannja 
dibongkar, dibalik-balikkennja, habislah tempat dawat ter- 
balik , penoeh kartas-kartas semoewanja dengan dawat, sebab 
terlaloe banjak orang dengan sekali goes diperiksanja. 

. Hata setelah terlepaslah dari pada bahaja itoe barang 
jang hilang-hilanglah dan barang jang roesak-roesaklah laloe 
” diangkoetlah barang masing-masing dibawa barang ka mana. 
Sjahadan maka sehari sampai ka Djedah maka sahajapon 
 berkirimlah soerat ka Mekah mengataken soedah sampai 
ka Djedah memanggil sjaich toeroen. Maka oleh sebab 
menantiken sjaich datang itoe, maka berdjalan-djalanlah 
sahaja di Djedah itoe serta pergi mendapatken sjaich Ab- 
doe'lrapar menjampaiken soerat dari 'pada Djib Aboebakar 
Masjhoer jang dari Singapoera. Maka serta sampai kapadanja 
sahaja oendjoekken soerat itoe kapada keraninja, maka ka- 
tanja: ,Engkau Abdoellah, soedahlah kami mendapat soerat 
dari pada Djib Aboebakar Masjhoer dari halmoe semoewanja 
soedahlah kami katahoei; maka adalah hawalatmoe di sini, 
maka barang bila engkau maoe , bolehlah akoe beri. Maka 
chabarnja engkau hendak pergi ka Istamboel”. Maka dja- 
wabkoe: ,Ija, demikijanlah nijatkoe, djikalau disampaiken 
Allah kelak bad hadj”. Maka katanja : ,,Hsoklah bad soeboeh 
engkau datang, bolehlah bertemoe dengan toewan sjaich”. 
- Maka djawabkoe: , Baiklah!” 

Setelah itoe maka poelanglah akoe ka roemah. Maka 
pada esoknja pergilah akoe kombali, maka dibawanja naik 
ka atas roemahnja laloe bertemoelah. Maka akoe memberi 
salam, maka didjawabnja serta disoeroehnja doedoek dekat 

bertanjaken chabar said Aboebakar: ,Adakah baik?” Maka 
djawabkoe: ,Adalah baik? Sekarang soedahlah ija sehat 
dari pada penjakit lelah deboeloe itoe”. Maka katanja: 
,Akoe soedah mendapat soerat dari padanja dari halmoe 
ada hawalatmoe di sini, barang bila engkau hendak, bo- 
lehlah ambil”. Maka djawab akoe: ,,Terima kasih, serta 
diberi Allah selamat kapada said Aboebakar Masjhoer hen- 
dak menoeloeng akoe. Maka sekali-kali tijadalah sahaja 
katahoei jang demikijan, tetapi sekarang adalah sahaja 
membawa oewang sedikit-sedikit, tijadalah sahaja maoe, 
ingja Allah! djikalau kelak kemoedijan kemoedijan sahaja 
di Mekah, kalau ada kakoerangan, bolehlah sahaja kirim 
soerat kapada toewan”. Maka djawabnja: , Baiklah!” 

Setelah itoe maka sahaja bermohonlah poelang. Maka 
kombalilah akoe sambil melihat-lihat negeri dan kampoeng 
berkoeliling-koeliling. Maka adalah koelihat negeri Djedah 
itoe terlaloe ramainja, oleh sebab itoelah pangkalan segala 
kapal-kapal dan berdjenis-djenis orang jang datang dari pada 
segenap-genap negeri. Maka saudagarpon terlaloe banjak 
dan daganganpon toempah roewahlah di sitoe, maka orangpon 
berbagai-bagai bangsa boleh dilihat di sitoe. Maka kedaipon 
terlaloelah banjak berdjenis-djenis barang, oleh sebab datang 
dari pada tijap-tijap negeri, karena negeri itoelah pangkalan 
beberapa negeri. 

Hata maka tinggallah beberapa hari di Djedah itoe, oleh 
sebab menantiken sjaich datang dari Mekah. Maka kemoe- 
dijan datanglah hadji Adam, setelah soedah bertemoe laloe 
memberi salam. Maka doedoeklah ija doewa hari di Djedah 

laloe menjewa onta serta bermoewat barang-barang: tam- 
mat alkalam tam. 


Behoewa ini soerat jang achir dari pada segala soerat 
jang dikarangken oleh Abdoellah bin Abdelkadir Moensgji. 
Sedikit hari kemoedijan dari pada sampai di Mekah, 
matilah ija di sana, kata orang: sebab kena penjakit taoen. 
Maka saorang sahabatnja soedah membawa soerat kesah 
pelajaran ini ka Selat, disampaikennja kapada segala sanak 
soedara Abdoellah. 

